કોરોના વિસ્ફોટ યથાવત: 24 કલાકમાં 2.34 લાખથી વધુ નવા કેસ - ChiniMandi\nHome Gujarati Hot News in Gujarati કોરોના વિસ્ફોટ યથાવત: 24 કલાકમાં 2.34 લાખથી વધુ નવા કેસ\nકોરોના વિસ્ફોટ યથાવત: 24 કલાકમાં 2.34 લાખથી વધુ નવા કેસ\nનવી દિલ્હી: કેન્દ્રીય આરોગ્ય મંત્રાલયના જણાવ્યા અનુસાર, દેશમાં કોવિડ -19 કેસનો સૌથી વધુ વન-ડે રેકોર્ડ છેલ્લા 24 કલાકમાં 2.34 લાખથી વધુ નવા કેસ સાથે નોંધાયો છે. 24 કલાકમાં સિવિડ સંબંધિત 1,341 મૃત્યુ થયાં, જેનાથી મૃત્યુની કુલ સંખ્યા 1,75,649 થઈ ગઈ. 2,34,692 નવા COVID-19 કેસ સાથે, કેસની કુલ સંખ્યા વધીને 1,45,26,609 થઈ છે. જેમાં સક્રિય કેસની સંખ્યા 16,79,740 છે.\nઈન્ડિયન કાઉન્સિલ ઓફ મેડિકલ રિસર્ચ અનુસાર, શુક્રવારે 14,95,397 નમૂનાઓનું પરીક્ષણ કરવામાં આવ્યું હતું અને 16 એપ્રિલ સુધીમાં દેશભરમાં કુલ 26,49,72,022 નમૂનાઓનું પરીક્ષણ કરવામાં આવ્યું છે.\nભારતના ડ્રગ કંટ્રોલર જનરલએ સોમવારે દેશમાં કોરોનાવાયરસ સામે રશિયન સ્પુટનિક V ની રસીના ઉપયોગને મંજૂરી આપી છે. હવે, ભારત પાસે કોવિડ -19 સામે રસીકરણ કાર્યક્રમ માટે કોવિશિલ્ડ, કોવાક્સિન અને સ્પુટનિક V રસી પણ સામેલ થઇ ગઈ છે.


Electricity problem in Gujarat MGVCL Diwali latest update – News18 Gujarati\n'વીજ સંકટ સર્જાવા શક્યતાઓ નથી.લોકો વીજ સંકટ સર્જાશે તેવી અફવાઓ પર વિશ્વાસ ના કરે.'\nLast Updated : October 24, 2021, 07:49 IST\nવડોદરા: દેશમાં વીજકાપ (Electricity) અંગે અનેક અફવાઓ ફેલાઇ રહી છે. ત્યારે વીજ કંપનીએ આ અંગે ખુલાસો કર્યો છે. મધ્ય ગુજરાત વીજ કંપનીએ (Madhya Gujarat Vij Company Limited ) દાવો કર્યો છે કે, વીજ કાપની વાતો અફવાઓ છે. વીજ પુરવઠાની સ્થિતિમાં ઘણો સુધારો થયો છે. વીજ સંકટ સર્જાવા શક્યતાઓ નથી.લોકો વીજ સંકટ સર્જાશે તેવી અફવાઓ પર વિશ્વાસ ના કરે.\n'તહેવારોમાં લોકોએ ચિંતા કરવાની જરુર નથી'\nમધ્ય ગુજરાતને વીજ પુરવઠો પૂરો પાડતી મધ્ય ગુજરાત વીજ કંપનીના (MGVCL) મેનેજિંગ ડિરેક્ટર ટી. વાય. ભટ્ટે મીડિયા સાથેની વાતચીતમાં રાહતના સમાચાર આપ્યા હતા. તેમણે કહ્યુ હતુ કે, દસથી પંદર દિવસ પહેલા જે સ્થિતિ હતી તેમાં ઘણો સુધારો આવ્યો છે. ગ્રામ્ય વિસ્તારોમાં વીજ કાપ કરવામાં નથી આવી રહ્યો. માત્ર ખેતીવાડીના જોડાણોમાં દિવસમાં 30-30 મિનિટ એમ બે વખત વીજ કાપ મુકાય છે. આ સ્થિતિ પણ એક-બે દિવસમાં સામાન્ય થઇ જશે. તહેવારોમાં લોકોએ ચિંતા કરવાની જરુર નથી. વીજ પુરવઠાની સ્થિતિ સામાન્ય થઈ રહી છે. સરકાર દ્વારા અન્ય રાજ્યો પાસે અને ખાનગી કંપનીઓ પાસે પણ વીજ માંગ પૂરી કરવા માટે ખરીદી કરવામાં આવી રહી છે.\n'કોલસાની પણ અછત નથી '\nઆ સાથે તેમણે વધુમા જણાવ્યુ કે, મધ્ય ગુજરાત વીજ કંપનીના 34 લાખ ગ્રાહકો છે, જેમાં2લાખ ગ્રાહકો ખેતીવાડી માટેના છે. મધ્ય ગુજરાતની રોજની વીજ માંગ 1600 મેગાવોટ છે જે પૂરી થઇ રહી છે. આગામી થોડા જ દિવસમાં સરકારની જનરેશન કંપની જીસેક દ્વારા તમામ 10 પ્લાન્ટ કાર્યરત કરી દેવાશે. હાલમાં પાંચ પ્લાન્ટ ચાલી રહ્યા છે. તમામ પ્લાન્ટ ચાલુ થયા બાદ સ્થિતિમાં હજી વધારે સુધારો આવશે. કોલસાની પણ અછત નથી અને પુરવઠો મળી રહ્યો છે.\nઉર્જા મંત્રીએ શું કહ્યુ હતુ?\nઆ પહેલા આ અગાઉ ગુજરાતમાં કોલસા સંકટ મુદ્દે ઉર્જા મંત્રી કનુ દેસાઇએ મોટો દાવો કર્યો હતો. કનુભાઇ દેસાઇએ જણાવ્યું હતું કે, રાજ્યમાં ચાલી રહેલી કોલસાની સમસ્યા ગણતરીના દિવસોમાં પૂરતી જ છે. આગામી ટૂંક સમયમાં તે સમસ્યા પણ પૂરી થઈ જશે. જોકે સૌરાષ્ટ્ર સહિત રાજ્યના કેટલાક વિસ્તારોમાં જ્યાં વીજ પુરવઠાની જરૂરિયાત છે તેવા વિસ્તારોમાં ખેડૂતો માટે રાત્રે પણ વીજ પૂરવઠો આપવા માટે સરકાર પ્લાનિંગ કરી રહી છે.\nતેમનુ કહેવુ હતુ કે, ઉદ્યોગો માટે પણ વીજ કાપ મુકાય તેવી સ્થિતિ નથી. ઉદ્યોગોને સતત વીજ પુરવઠો પૂરો પાડવામાં આવી રહ્યો છે.\nFirst published: October 24, 2021, 07:48 IST\nTags: Electricity, MGVCL, ગુજરાત, વડોદરા


Ranveer Singh-Shalini Pandey arrives in Gujarat to shoot Jayeshbhai Jordaar | ‘જયેશભાઈ જોરદાર’ના શૂટિંગ માટે રણવીર સિંહ-શાલિની પાંડે ગુજરાત આવ્યાં - Divya Bhaskar\nRanveer Singh Shalini Pandey Arrives In Gujarat To Shoot Jayeshbhai Jordaar\n‘જયેશભાઈ જોરદાર’ના શૂટિંગ માટે રણવીર સિંહ-શાલિની પાંડે ગુજરાત આવ્યાં\nમુંબઈઃ રણવીર સિંહની ફિલ્મ ‘83’ એપ્રિલ મહિનામાં રિલીઝ થવાની છે. આ ફિલ્મનું પ્રમોશન માર્ચ મહિનાથી શરૂ થશે, તેમ માનવામાં આવે છે. હવે, રણવીર સિંહ આગામી ફિલ્મ ‘જયેશભાઈ જોરદાર’ના શૂટિંગમાં વ્યસ્ત થશે. આ ફિલ્મમાં રણવીર સિંહ ગુજરાતીનો રોલ પ્લે કરી રહ્યો છે. આ ફિલ્મનો ફર્સ્ટ લુક થોડાં સમય પહેલાં રિલીઝ કરવામાં આવ્યો હતો. આ ફિલ્મથી તેલુગુ ફિલ્મ ‘અર્જુન રેડ્ડી’ની એક્ટ્રેસ શાલિની પાંડે બોલિવૂડ ડેબ્યૂ કરી રહી છે. ‘છપાક’ના સ્ક્રીનિંગ બાદ રણવીર સિંહ શૂટિંગ માટે ગુજરાત રવાના થયો હતો.\nફિલ્મનું સેકન્ડ શિડ્યૂઅલ શરૂ થશે\nસૂત્રોના મતે, ગુજરાતમાં ફિલ્મનું સેકન્ડ શિડ્યૂઅલ શરૂ કરવામાં આવશે. ફિલ્મના શૂટિંગની તમામ વાતો સીક્રેટ રાખવામાં આવી છે. ગુજરાતમાં રણવીર સિંહના ઘણાં મોટા પ્રશંસકો છો અને તેથી જ માનવામાં આવે છે લોકેશન પર મોટી સંખ્યામાં ચાહકો ઉમટી પડશે.\nજગ્યાને લઈ કોઈ વાત કરી નથી\nપ્રોડક્શન ટીમ ઈચ્છે છે કે શૂટિંગ સરળતાથી થાય અને તેથી જ ગુજરાતમાં કઈ જગ્યાએ શૂટિંગ છે, તે વાત હજી સુધી બહાર પાડવામાં આવી નથી. ફિલ્મમાં ગુજરાતની વાત છે અને તેથી જ સેકન્ડ શિડ્યૂઅલ ઘણું જ મહત્ત્વનું છે. ટીમ ગુજરાતમાં લૉ-પ્રોફાઈલ રહીને શૂટિંગ કરશે. શાલિની પણ ગુજરાત આવી ગઈ છે.\nફિલ્મ વિશે શું કહ્યું?\nરણવીર સિંહને જ્યારે ‘જયેશભાઈ જોરદાર’ અંગે પૂછવામાં આવ્યું તો તેણે જવાબ આપ્યો હતો કે ચાર્લી ચેપ્લિને એક વાર કહ્યું હતું કે જો તમારે હસવું હોય તો તમારામાં દુઃખ સહન કરવાની શક્તિ હોવી જોઈએ. જયેશભાઈ પણ આવો જ એક હિરો છે, જે સામાન્ય વ્યક્તિ છે અને મુશ્કેલભરી પરિસ્થિતિમાં તે અસાધારણ કામ કરી નાખે છે. જયેશભાઈ સંવેદનશીલ તથા કરુણાસભર છે. જયેશભાઈ સમાજમાં ઊંડે સુધી ખૂંપેલા પિતૃસત્તાક આદર્શો તથા સિદ્ધાંતોમાં નહીં પરંતુ મહિલાઓ તથા પુરુષોના સમાન હકમાં માને છે. જયેશભાઈ એક પડકારજનક રોલ છે અને આ પહેલાં તેણે ક્યારેય આ પ્રકારનો રોલ કર્યો નથી.\nયશરાજ બેનર હેઠળ આ ફિલ્મ બનશે\n‘જયેશભાઈ જોરદાર’ને દિવ્યાંગ ઠક્કર ડિરેક્ટ કરી રહ્યો છે અને યશરાજ બેનર પ્રોડ્યૂસર છે. આ ફિલ્મના શૂટિંગ બાદ રણવીર સિંહ ધર્મા પ્રોડક્શનની ફિલ્મ ‘તખ્ત’નું શૂટિંગ શરૂ કરશે.


Police confirm - Former India cricketer and national selector VB Chandrasekhar commits suicide|ભારતના પૂર્વ ક્રિકેટર અને નેશનલ સિલેક્ટર વીબી ચંદ્રશેખરે આત્મહત્યા કરી\nPolice confirm Former India cricketer and national selector VB Chandrasekhar commits suicide\nદુઃખદ / ભારતના પૂર્વ ક્રિકેટર અને નેશનલ સિલેક્ટર વીબી ચંદ્રશેખરે આત્મહત્યા કરી\nસ્પોર્ટ્સ ડેસ્ક: ભારતના પૂર્વ ક્રિકેટર અને નેશનલ સિલેક્ટર વીબી ચંદ્રશેખરે ગુરુવારે પોતાના ઘરે આત્મહત્યા કરી હતી. 57 વર્ષીય ચંદ્રશેખરની લાશ તેના બેડરૂમમાંથી મળી હતી. તેણે પંખાથી લટકીને આત્મહત્યા કરી હતી. અગાઉ એવા સમાચાર હતા કે હાર્ટએટેકના લીધે તેનું નિધન થયું છે, જોકે પોલીસે આત્મહત્યાની વાત કન્ફર્મ કરી હતી.\nવીબીએ તમિલનાડુ પ્રીમિયર લીગમાં3કરોડ ઈન્વેસ્ટ કર્યા હતા, બેન્ક તરફથી નોટિસ મળી હતી\nચંદ્રશેખરે ભારત માટે 1988થી 1990 દરમિયાન7વનડેમાં 88 રન કર્યા હતા. ડોમેસ્ટિક લેવલે તેનું પ્રદર્શન સારું રહ્યું હતું. તેણે 81 મેચમાં 4999 રન કર્યા હતા અને 237 નોટઆઉટ તેનો હાઈએસ્ટ સ્કોર રહ્યો હતો.\nતેના પરિવાર અનુસાર વીબી ક્રિકેટિંગ બિઝનેસમાં નુકસાનના લીધે અપસેટ હતો. તમિલનાડું પ્રીમિયર લીગમાં તે 'વીબી કાંચી વિરન્સ'નો મલિક હતો. તે ઉપરાંત તેનું પોતાનું કોચિંગ સેન્ટર પણ હતું. ઓફિસર સેન્થીલ મુરુગને કહ્યું હતું કે તેના બેડરૂમમાંથી કોઈ સ્યૂસાઇડ નોટ મળી નથી.\nમુરુગને વધુ ઉમેરતા કહ્યું કે, ચંદ્રશેખરની પત્નીએ ઘણો સમય દરવાજો ખખડાવ્યો હતો, પરંતુ તેણે રૂમ ખોલ્યો ન હતો. તે પછી તેણે બારીમાંથી જોયું વીબીને પંખા પર લટકેલો જોયો હતો. તેની પત્નીએ અમને ક્રિકેટમાં તેના નુકસાન વિશે પણ જાણ કરી હતી.\nવીબીએ તમિલનાડું પ્રીમિયર લીગમાં3કરોડ રૂપિયા ઈન્વેસ્ટ કર્યા હતા. તેને બેન્ક તરફથી આ અંગે નોટિસ પણ મળી હતી. તે ઉપરાંત તેણે પોતાનું ઘર પણ ગીરવી મૂક્યું હતું. વીબીએ આત્મહત્યા કર્યા પહેલા સાંજે 5:45 વાગે પરિવાર સાથે અંતિમ વખત ચા પીધી હતી.\nભારતના પૂર્વ ક્રિકેર્ટર સુબ્રમણિયમ બદ્રિનાથે કહ્યું હતું કે આ ખબર સાંભળીને મને આઘાત લાગ્યો છે. હું થોડા દિવસ પહેલાજ તેમને મળ્યો હતો. તેઓ ફિટ હતા અને બધું બરોબર હોય તેમ જણાતું હતું. હું માની નથી શકતો કે આવું થઇ ગયું છે.


Frankly Speaking: રેડ ટેલિફોન : માર્ક ટ્વેઇનથી દોસ્તોયવસ્કી સુધી...\nવિદેશ નીતિની તકલીફ એ છે કે, બે દેશે પરસ્પર સંબંધ સુધારવા, ટકાવી રાખવા કે પછી કમસેકમ એવું બતાવીને આર્થિક હિતો જળવાઈ રહે એ રીતે આગળ વધવા અમુક પગલાં લેવા જરૂરી હોય છે. હમણાં સમાચાર હતા કે, ભારત અને ચીનના લશ્કરી વડા વચ્ચે થોડા સમયમાં ‘રેડ ટેલિફોન’ શરૂ થઈ જશે! ચીન ભારત ફરતે લશ્કરી તાકાત વધારી રહ્યું છે ત્યારે કોઈ મોટી ‘દુર્ઘટના’ ટાળવા રેડ ટેલિફોન મહત્ત્વનો સાબિત થઈ શકે છે! જોકે, રેડ ટેલિફોન એ લાલ રંગનું ટીપિકલ ટેલિફોન ડબલું નથી પણ કટોકટીના સમયમાં બે દેશ એકબીજાનો ઝડપથી સંપર્ક કરી શકે એ માટે શરૂ કરાતી ‘હોટલાઈન’ છે. આ હોટલાઈનની મદદથી વાતચીતની સાથે કોઈ પણ પ્રકારના ફોર્મેટની ફાઈલો, ઓડિયો અને વીડિયો ક્લિપની આપ-લે થઈ શકે છે. આવી હોટલાઈન બે દેશના મિલિટરી વડા અથવા બે દેશના વડાપ્રધાનો, વિદેશ મંત્રીઓ અને વિદેશ સચિવો વચ્ચે પણ હોઈ શકે છે. આ હોટલાઈનને ‘રેડ ટેલિફોન’ કહેવાની શરૂઆત કેમ થઈ એ જાણતા પહેલાં હોટલાઈનનું બેકગ્રાઉન્ડ જાણીએ.\n‘વાત નહીં કરવા’ હોટલાઈન શરૂ કરાઈ હતી!\nસોવિયેત યુનિયને ઓક્ટોબર ૧૯૬૨માં અમેરિકાને પાઠ ભણાવવા ક્યુબા નજીક સમુદ્રમાં પરમાણુ મિસાઈલો તૈનાત કરી હતી. એ પહેલાં વર્ષ ૧૯૪૫માં દુનિયા હીરોશીમા અને નાગાસાકી પરનો પરમાણુ હુમલો જોઈ ચૂકી હતી. અમેરિકા અને સોવિયેત યુનિયનને ખબર હતી કે, પરમાણુ હુમલો કેવી ખાનાખરાબી સર્જી શકે છે! આમ છતાં, સોવિયેત યુનિયને અમેરિકા પર પરમાણુ હુમલો કરવાની સંપૂર્ણ તૈયારી કરી લીધી હતી. એ વખતે સોવિયેત યુનિયનના પ્રમુખ નિકિતા ખુશ્ચોવે અમેરિકન પ્રમુખ જ્હોન એફ. કેનેડીને ત્રણ હજાર શબ્દોમાં એક ટેલિગ્રામ મોકલ્યો હતો, જેનો અંગ્રેજી અનુવાદ કરાવીને અને તેના પર વિચાર કરીને ખુશ્ચોવને જવાબ આપવામાં અમેરિકાને ૧૨ કલાકનો સમય લાગ્યો હતો. આ ટેલિગ્રામનો અમેરિકા જવાબ મોકલે એ પહેલાં સોવિયેત યુનિયનથી બીજો એક ટેલિગ્રામ આવી ગયો હતો. વળી, જાસૂસીથી બચવા આ પત્રવ્યવહાર એક સુરક્ષિત કુરિયર ચેનલ થકી કરાતો હતો, જેથી એકબીજાને જવાબ આપવામાં બહુ મોડું થતું હતું. સદ્નસીબે આ બધી મથામણ પછી પરમાણુ હુમલો અટકી ગયો હતો.\nઅમેરિકાની જિમી કાર્ટર લાઈબ્રેરીમાં અમેરિકા-સોવિયેત યુનિયનની હોટલાઈનને\nપ્રતીકાત્મક રીતે દર્શાવવા મૂકાયેલો ડાયલ વિનાનો ‘રેડ ટેલિફોન’\nઆ પરમાણુ યુદ્ધ ટળ્યાના એક જ વર્ષ પછી બંને દેશે બોધપાઠ લીધો અને ૨૦મી જૂન, ૧૯૬૩ના રોજ સ્વિત્ઝર્લેન્ડમાં મેમોરેન્ડ ઓફ અન્ડસ્ટેન્ડિંગ કરીને હોટલાઈન શરૂ કરવા કરાર કર્યા. ત્યાર પછી ૩૦મી ઓગસ્ટ, ૧૯૬૩ના રોજ અમેરિકા-સોવિયેત યુનિયન વચ્ચે હોટલાઈન શરૂ થઈ. આ હોટલાઈનનું ટેસ્ટિંગ કરવા અમેરિકાએ સૌથી પહેલા ‘‘The quick brown fox jumped over the lazy dog’s back 1234567890.’’ એવો સંદેશ મોકલ્યો હતો. આ વાક્યમાં એબીસીડીના તમામ મૂળાક્ષરો, આંકડા અને એપોસ્ટ્રોફી આવતો હોવાથી તેનો ઉપયોગ કરાયો હતો.\nરસપ્રદ વાત એ છે કે, અમેરિકા અને સોવિયેત યુનિયનના વડાને એકબીજા સાથે સીધી વાત ના કરવી પડે એ માટે હોટલાઈન શરૂ કરાઈ હતી. એટલે કે, હોટલાઈનનો મુખ્ય હેતુ એકબીજા સાથે વાત કરવાનો નહીં પણ ફક્ત લેખિત સંદેશ મોકલવાનો હતો. કોલ્ડ વૉરના દિવસોમાં અમેરિકા અને રશિયા વચ્ચેનો અણગમો અને અવિશ્વાસ ચરમસીમાએ હતો. આ સ્થિતિમાં અમેરિકા-રશિયાના સુરક્ષા નિષ્ણાતોએ વિચાર્યું કે, બંને દેશના વડા કટોકટી વખતે એકબીજા સાથે વાત કરે ત્યારે ગેરસમજ થવાની કે સામેની વ્યક્તિના ‘ટોન’નું ખોટું અર્થઘટન કરીને ભૂલભરેલો નિર્ણય લેવાઈ જાય એવી પૂરેપૂરી શક્યતા છે. એ ગેરસમજ વિશ્વને પરમાણુ યુદ્ધ તરફ લઈ જઈ શકે છે. આવું ના થાય એ માટે અમેરિકા અને સોવિયેત યુનિયનના વડા એકબીજા સાથે વાત કરે એ પહેલાં લેખિતમાં સંદેશ મોકલે એ જ વધારે હિતાવહ છે. વળી, લેખિત સંદેશા લશ્કરી પુરાવા પણ છે.\nઅમેરિકા-સોવિયેત યુનિયનની હોટલાઈન શરૂ થવા પાછળ આ વિચારો કારણભૂત હતા.\nહોટલાઈનને ‘રેડ ટેલિફોન’ કેમ કહે છે?\nઆ હોટલાઈનમાં લાલ રંગના ટેલિફોનનું અસ્તિત્વ જ નથી તો પણ વિશ્વભરમાં તે ‘રેડ ટેલિફોન’ તરીકે જ ઓળખાય છે. વર્ષ ૧૯૭૦ સુધી તો હોટલાઈનમાં ટેલિફોનિક વાતચીત થઈ શકે એવા મશીનનું પણ અસ્તિત્વ ન હતું. રશિયાએ અમેરિકાને તાત્કાલિક સંદેશ પહોંચાડવા મોસ્કોમાં ચુસ્ત સુરક્ષા વ્યવસ્થા સાથેનું ટર્મિનલ ઊભું કર્યું હતું. આ ટર્મિનલને રશિયનોએ સામ્યવાદના લાલ રંગ સાથે જોડીને ‘રેડ ટેલિફોન’ નામ આપ્યું હતું. આ કારણસર એ વખતની કેટલીક નવલકથાઓ અને ફિલ્મોમાં પણ હોટલાઈનને ‘રેડ ટેલિફોન’ તરીકે દર્શાવાઈ હતી.\nડૉ. સ્ટ્રેન્જલવ (૧૯૬૪) ફિલ્મનું એક દૃશ્ય\nવર્ષ ૧૯૫૮માં બ્રિટીશ લેખક પીટર જ્યોર્જે કોલ્ડ વૉર પર આધારિત ‘રેડ એલર્ટ’ નામની થ્રીલર નવલકથા લખી હતી. પીટર જ્યોર્જ દ્વિતીય વિશ્વયુદ્ધમાં બ્રિટીશ રોયલ એરફોર્સ વતી યુદ્ધમાં ભાગ લઈ ચૂક્યા હોવાથી ‘રેડ એલર્ટ’ વાસ્તવિકતાની ઘણી નજીક હતી. જોકે, આ નવલકથામાં પણ હોટલાઈનને ફિલ્મી સ્ટાઈલમાં ‘રેડ ટેલિફોન’ તરીકે જ દર્શાવાઈ હતી. આ દરમિયાન ન્યુક્લિયર વૉરનો પ્લોટ ધરાવતી વાર્તાની શોધ કરી રહેલા વીસમી સદીના ધુરંધર ફિલ્મસર્જકો પૈકીના એક સ્ટેન્લી કુબ્રિકે ‘રેડ એલર્ટ’ વિશે સાંભળ્યું, જેના પરથી તેમણે વર્ષ ૧૯૬૪માં ઑલ ટાઈમ ક્લાસિક ગણાતી ‘ડૉ. સ્ટ્રેન્જલવ’ નામની આંતરરાષ્ટ્રીય રાજકારણ પર વ્યંગ કરતી ફિલ્મ બનાવી. આ જ નવલકથાની ઉતરતી નકલ કરીને અમેરિકન લેખક યુજિન બુર્ડિકે ‘ફેઇલ સેફ’ નામની નવલકથા લખી હતી, જેના પરથી એ જ વર્ષે ‘ફેઇલ સેફ’ નામની ફિલ્મ બની હતી. આ બંને ફિલ્મમાં હોટલાઈનને ટીપિકલ ‘વન ટચ રેડ ટેલિફોન’ તરીકે દર્શાવાઈ હતી. આ સિવાય પણ કેટલીક નવલકથાઓ, ફિલ્મો, ટીવી સિરીઝ અને વીડિયો ગેમમાં અમેરિકા-રશિયાની હોટલાઈનને બંને દેશના વડા ‘રેડ ટેલિફોન’ પર વાત કરતા હોય એવી રીતે રજૂ કરાઈ.\nઆમ, પોપ કલ્ચરના કારણે આજેય લોકો હોટલાઈનને ‘રેડ ટેલિફોન’ જ સમજે છે.\nઅમેરિકા-સોવિયેત હોટલાઈન : એ વખતની અને અત્યારની\nસિત્તેરના દાયકામાં અમેરિકા અને રશિયાના લશ્કરોમાં પણ આજના જેવા હાઇટેક કમ્પ્યુટરોનો વ્યાપક ઉપયોગ નહોતો એટલે બંને દેશ ટેલિપ્રિન્ટર પર સંદેશની આપ-લે કરતા. કોલ્ડ વૉર વખતે અમેરિકા અંગ્રેજીમાં અને રશિયા રશિયનમાં જ માહિતી મોકલતું હતું. આ કારણસર બંને દેશે વિવિધ સંદેશનો પોતપોતાની ભાષામાં અનુવાદ કરાવવા ગુપ્ત તંત્ર પણ ઊભું કરવું પડ્યું હતું કારણ કે, એ સંવાદો લિક થઈ જવાનું જોખમ રહેતું. જોકે, વર્ષ ૧૯૮૬માં અમેરિકા-રશિયાએ ટેલિપ્રિન્ટર કાઢીને ફેક્સ મશીનથી હોટલાઈન અપડેટ કરી અને વર્ષ ૧૯૭૧માં તો આ હોટલાઈન કોમ્યુનિકેશન ઉપગ્રહોથી પણ સજ્જ થઈ ગઈ.\nજોકે, આજના અમેરિકા-રશિયાની હોટલાઈન ખાસ્સી બદલાઈ ગઈ છે. વર્ષ ૨૦૦૮થી બંને દેશ વચ્ચે ઉપગ્રહો સાથે જોડાયેલી હાઈટેક કમ્પ્યુટર સોફ્ટવેર સિક્યોરિટી ધરાવતી હોટલાઈન છે. આ હોટલાઈન પર અમેરિકન અને રશિયન પ્રમુખ એકબીજાને કોઈ પણ સમયે તાત્કાલિક સંદેશ પહોંચાડી શકે છે, જેમાં ટેક્સ્ટ મેસેજની જેમ ઓડિયો, વીડિયો અને લાઇવ મેપ વગેરેનો સમાવેશ થઈ જાય છે. અમેરિકા કે રશિયાના પ્રમુખ વિશ્વમાં ક્યાંય પણ હોય એ સંદેશ તેમને પહોંચી જાય છે. અમેરિકાએ રશિયાના સંદેશ ઝીલવાનો ટેકનિકલ વિભાગ પેન્ટાગોનના નેશનલ મિલિટરી કમાન્ડ સેન્ટરમાં ઊભો કર્યો છે. અહીં આવતા સંદેશ હાઇટેકિ સિક્યોરિટીથી સજ્જ નેટવર્કની મદદથી ઓટોમેટિકલી વ્હાઈટ હાઉસ પહોંચે છે એટલે માહિતી લિક થવાની શક્યતા નહીંવત છે.\nઆ હોટલાઈનનું દર કલાકે ટેસ્ટિંગ થાય છે. અમેરિકા દર એકી કલાકે (એક, ત્રણ અને પાંચ વાગ્યે એમ) અને રશિયા દર બેકી કલાકે હોટલાઈનનું ટેસ્ટિંગ કરે છે. જોકે, આ હોટલાઈનમાં રુટિન કોમ્યુનિકેશન નહીં થઈ શકતું હોવાથી અમેરિકનો ટેસ્ટિંગ કરવા રશિયનોને માર્ક ટ્વેઇન, વિલિયમ શેક્સપિયર જેવા લેખકોના લખાણો, એન્સાયક્લોપીડિયા કે રેસિપી મોકલે છે, તો રશિયનો અમેરિકનોને ફ્યોદોર દોસ્તોવયસ્કી અને એન્ટન ચેખોવના લખાણો મોકલતા રહે છે.\nભારત કયા દેશો સાથે હોટલાઈન ધરાવે છે?\nભારત અને પાકિસ્તાને પરમાણુ યુદ્ધ અટકાવવાના હેતુથી ૨૦મી જૂન, ૨૦૦૪ના રોજ અમેરિકાની મદદથી પોતપોતાના વિદેશ સચિવો વચ્ચે હોટલાઈન શરૂ કરી છે. ઓગસ્ટ ૨૦૧૫માં ભારત સરકારે ભારત-ચીન તેમજ ભારત-અમેરિકા વચ્ચે હોટલાઈન શરૂ કરવાની જાહેરાત કરી હતી. ભારત અને અમેરિકાની હોટલાઈન ભારતના વડાપ્રધાન અને અમેરિકન પ્રમુખ વચ્ચે છે, જે થોડા સમય પહેલાં ચાલુ થઈ છે. જોકે, ભારત અને ચીનની હોટલાઈન બંને દેશના વિદેશ મંત્રીઓ વચ્ચે છે, જે એક્ટિવ કરવાનું કામ હજુ ચાલી રહ્યું છે.\nબીજા દેશોની વાત કરીએ તો, અમેરિકા ચીન સાથે પણ હોટલાઈન ધરાવે છે. આ ઉપરાંત રશિયાની પણ ચીન, ફ્રાંસ અને યુ.કે જેવા દેશો સાથે હોટલાઈન છે. ચીન-જાપાન અને ઉત્તર કોરિયા-દક્ષિણ કોરિયા વચ્ચે પણ હોટલાઈન છે.\nઅમેરિકા-બ્રિટન વચ્ચે સૌથી પહેલી હોટલાઈન\nઅમેરિકા અને સોવિયેત યુનિયન વચ્ચે હોટલાઈન શરૂ થયાના બે દાયકા પહેલાં દ્વિતિય વિશ્વયુદ્ધ વખતે અમેરિકા અને બ્રિટન વચ્ચે હોટલાઈન શરૂ કરાઈ હતી. એ દિવસોમાં અમેરિકા-બ્રિટને હોટલાઈનનો સતત ઉપયોગ કર્યો હતો. ત્યાર પછી અમેરિકા અને સોવિયેત યુનિયને શરૂ કરેલી હોટલાઈન સૌથી વધારે ચર્ચામાં રહી. ૨૨મી નવેમ્બર, ૧૯૬૩ના રોજ અમેરિકન પ્રમુખ જ્હોન એફ. કેનેડીની હત્યા કરાઈ ત્યારે આ હોટલાઈનનો પહેલીવાર ઉપયોગ કરાયો હતો, જ્યારે રશિયાએ પાંચમી જૂન, ૧૯૬૭ના રોજ ઈઝરાયેલ અને આરબ દેશો વચ્ચે થયેલા યુદ્ધ વખતે હોટલાઈનનો પહેલીવાર ઉપયોગ કર્યો હતો. રશિયાએ હોટલાઈન પર અમેરિકાને પૂછ્યું હતું કે, ઈજિપ્ત પરના હુમલામાં તમે ઈઝરાયેલને મદદ કરવાના છો? આ દરમિયાન બંને દેશે પોતપોતાની લશ્કરી ગતિવિધિની જાણકારી આપવા ૨૦ સંદેશની આપ-લે કરી હતી.\nએ પછી વર્ષ ૧૯૭૧માં ભારત-પાકિસ્તાનના યુદ્ધ વખતે અમેરિકન પ્રમુખ રિચર્ડ નિક્સને રશિયન પ્રમુખનો સંપર્ક કરવા હોટલાઈનનો ઉપયોગ કર્યો હતો. વર્ષ ૧૯૭૯માં અમેરિકન પ્રમુખ જિમી કાર્ટરે અફઘાનિસ્તાન પર રશિયન લશ્કરના હુમલા અટકાવવા રશિયન પ્રમુખનો હોટલાઈન પર સંપર્ક કર્યો હતો. એ પછી અમેરિકન પ્રમુખ રોનાલ્ડ રેગને અમેરિકન પત્રકારની જાસૂસીના કેસમાં ધરપકડથી માંડીને રશિયાની બીજા દેશોમાં દખલગીરી અટકાવવા અનેકવાર હોટલાઈનનો ઉપયોગ કર્યો હતો.\nPosted by Vishal Shah at 1:07 PM\nLabels: Foreign Affairs, અમેરિકા, આંતરરાષ્ટ્રીય પ્રવાહો, રશિયા


Fosta's opposition to the chamber's approval to openatextile market was eventually canceled by the collector | ચેમ્બરે કાપડ બજાર ખોલવાની મંજૂરી લેતાં ફોસ્ટાનો વિરોધ, અંતે કલેક્ટરે રદ કરવી પડી - Divya Bhaskar\nFosta's Opposition To The Chamber's Approval To Open A Textile Market Was Eventually Canceled By The Collector\nવિવાદ:ચેમ્બરે કાપડ બજાર ખોલવાની મંજૂરી લેતાં ફોસ્ટાનો વિરોધ, અંતે કલેક્ટરે રદ કરવી પડી\nવિશ્વાસમાં લીધા વિના બારોબાર કલેક્ટરને રજૂઆત કરાતાં ચેમ્બર અને ફોસ્ટા આમને-સામને\nચેમ્બર અમારા કામમાં દખલ ન કરે : ફોસ્ટા, અન્ય2એસો.ની રજૂઆત હતી એટલે મંજૂરી માંગી હતી: ચેમ્બર\nવિશ્વાસમાં લીધા વગર કાપડ બજાર ખોલવાની મંજૂરી ચેમ્બરે લેતાં ફોસ્ટાએ વિરોધ નોંધાવ્યો હતો. અંતે કલેક્ટરે મંજૂરી રદ કરી છે. ત્યારે ચેમ્બરનું કહેવું હતું કે2એસો.એ રજૂઆત કરતા અમે મંજૂરી માંગી હતી જ્યારે ફોસ્ટાએ જણાવ્યું હતું કે ચેમ્બર અમારા કામમાં દખલ ન કરે.95 ટકા કાપડ વેપારીઓ ઇચ્છતા હતા કે કોરોનાની ચેઇન તુટે અને અન્ય રાજ્યોમાં લોકડાઉન ન ખુલે ત્યાર સુધી માર્કેટો શરૂ ન થાય. દરમિયાન સોમવારે એક લેટર સોસિયલ મીડિયા પર વાઇરલ થતા ફોસ્ટાના પદાધિકારીઓ ચોંકી ગયા હતા.\nલેટરમાં કલેક્ટરને અરજી કરીને ટેક્સટાઈલ માર્કેટની ટ્રેડ રિલેટેડ બાબતોના કામકાજ માટે બે દિવસની પરમિશન આપવા વિનંતી કરવામાં આવી હતી. કલેક્ટરે 10 અને 11 મેના રોજ સવારે 10થી બપોરે2વાગ્યા સુધીની પરમિશન આપી હતી. ફોસ્ટાને આ બાબતે સોસિયલ મીડિયાથી ખબર પડી હતી.ફોસ્ટામાં રોષ જોવા મળ્યો હતો. બપોર બાદ ફોસ્ટાના પ્રતિનિધિઓએ પોલીસ કમિશનર અને કલેક્ટરને મળીને આ લેટર બાબતે વાત કરીને પોતાનો વિરોધ નોંધાવ્યો હતો. બપોર બાદ કલેક્ટરે આ પરમિશન રદ્દ કરી હતી.\nચેમ્બર સન્માનનીય સંસ્થા પણ કાપડના વેપારીઓનો નિર્ણય ન કરે\nવેપારીઓ પોતે જ દુકાનો ખોલવા ઇચ્છતા નથી\nગુજરાત ચેમ્બર ઓફ કોમર્સ એન્ડ ઇન્ડસ્ટ્રી અમારી સન્માનીય સંસ્થા છે. પરંતુ તેને વેપારીઓ બાબતે નિર્ણય નહીં લેવો જોઈએ. વેપારીઓ પોતે જ દુકાનો ખોલવા ઇચ્છતા નથી તો ચેમ્બર દુકાનો ખોલવા રજૂઆત કરી શકે નહીં. ફોસ્ટાને વિશ્વાસમાં લેવાની જરૂરત હતી. પરમીશન લેટર પણ સોશિયલ મીડિયામાં વાઇરલ કર્યો જે સ્વીકાર્ય નથી. - મનોજ અગ્રવાલ, પ્રમુખ, ફોસ્ટા\n70 હજાર વેપારીઓના નિર્ણયનું કામ ફોસ્ટાનું છે\nચેમ્બર ઓફ કોમર્સ પાસે અન્ય ઘણા કામ છે. જે વેપારના વિશાળ હિતમાં છે. તે કરવાની જગ્યાએ ટેક્સટાઈલ વેપારીઓને લગતું કામ કરે તે નહીં ચાલે. 70 હજારથી વધુ વેપારીઓનું હિત જોવાનું કામ ફોસ્ટાનું છે. ફોસ્ટા તેનું કામ બરાબર કરે જ છે. ત્યારે અન્ય સંસ્થાઓએ દખલગીરી કરવી જોઈએ નહીં. - રંગનાથ શારડા, વેપારી, ફોસ્ટા અગ્રણી\nઘર્ષણનો પ્રશ્ન નથી, કલેક્ટરે મંજૂરી રદ કરી છે\nસૌરાષ્ટ્ર ટેક્સટાઈલ ફેડરેશન એસો. સહિત2એસો.ની રજૂઆતને યોગ્ય પ્લેટફોર્મ પર લઈ જવાની અમારી ફરજ છે. તેથી રજૂઆત કરી હતી. ફોસ્ટા પણ સન્માનીય અને અમારી સાથે જ છે. તેથી ફોસ્ટા સાથે કોઈ ઘર્ષણનો પ્રશ્ન જ ઉભો થતો નથી. એમ પણ કલેક્ટરે પરમીશન રદ્દ કરી દીધી છે. - દિનેશ નાવડિયા, પ્રમુખ ધ સધર્ન ગુજરાત ચેમ્બર ઓફ કોમર્સ એન્ડ ઇન્ડસ્ટ્રીઝ


AMC will have offices for AIMIM and independents including BJP and Congress, Congress office downsized | AMCમાં ભાજપ અને કોંગ્રેસ સહિત AIMIM તથા અપક્ષની પણ ઓફિસ બનશે, કોંગ્રેસના કાર્યાલયને નાનું કરી દેવાયુ - Divya Bhaskar\nAMC Will Have Offices For AIMIM And Independents Including BJP And Congress, Congress Office Downsized\nકોંગ્રેસનું કદ ઘટ્યું:AMCમાં ભાજપ અને કોંગ્રેસ સહિત AIMIM તથા અપક્ષની પણ ઓફિસ બનશે, કોંગ્રેસના કાર્યાલયને નાનું કરી દેવાયુ\nઅમદાવાદ કોર્પોરેશનમાં કોંગ્રેસનું કદ ઘટ્યું\nહાલ AMCમાં ભાજપના જીતેલા ઉમેદવારની સંખ્યા 160 છે, જ્યારે કોંગ્રેસની 24, AIMIM7અને અપક્ષની 1 બેઠક છે\nરાજ્યમાં છ મહાનગરપાલિકાની ચૂંટણીમાં અમદાવાદ મહાનગરપાલિકામાં ઓવૈસીની AIMIM પાર્ટીએ પણ ખાતું ખોલાવ્યું છે. જમાલપુર બેઠક પર ચારેય તેમજ મકતમપુરા બેઠક પર AIMIMના ત્રણ ઉમેદવારની જીત થઈ છે. એક અપક્ષ ઉમેદવાર કાળુભાઇ ભરવાડની જીત થતા હવે ભાજપ- કોંગ્રેસ ઉપરાંત આ બંનેના કાર્યાલય કોર્પોરેશનની ઓફિસમાં ઉભા કરવામાં આવી રહ્યા છે. કોર્પોરેશનની ઓફિસમાં ચોથા માળે વિપક્ષના નેતાની ઓફિસની સામે કોંગ્રેસના કાર્યાલયને નાનું કરી તેની બાજુમાં એક કેબિન બનાવવામાં આવી રહી છે. તેની બાજુમાં AIMIM માટે કાર્યાલય ઊભુ કરવામાં આવી રહ્યું છે.\nકોંગ્રેસનું કાર્યાલય નાનું કરી દેવામાં આવ્યું\nAIMIM અને અપક્ષની પણ ઓફિસ બનશે\nકોંગ્રેસના કાર્યાલયને નાનું કરી અને લાકડાનું પાટીશન મારી અને બાજુમાં એક કાર્યાલય ઊભુ કરવામાં આવી રહ્યું છે. જે કાર્યાલય અપક્ષમાંથી ચુંટણી લડી જીતેલા કાળુભાઇ ભરવાડને આપવામાં આવે તેવી શકયતા છે જ્યારે તેમની બાજુમાં બે ઓફિસને એક કરી કાર્યાલય બનાવવામાં આવી રહ્યું છે. જે AIMIMને આપવામાં આવે તેવી શકયતા છે. મેયર અને ડેપ્યુટી મેયર માટે આગામી દિવસમાં જાહેરાત બાદ બોર્ડ બનાવવામાં આવશે. હવે કોર્પોરેશનમાં ભાજપના જીતેલા ઉમેદવારની સંખ્યા 160 થઈ છે, જ્યારે કોંગ્રેસની 24, AIMIM7અને અપક્ષની 1 બેઠક છે.\nકોંગ્રેસના કાર્યાલયની બાજુમાં પાટીયા મારીને અન્ય કાર્યાલય ઉભા કરાયા\nકોંગ્રેસ હવે રિક્વીઝીશન બોર્ડ બોલાવી શકશે નહીં\nઅમદાવાદ મ્યુનિ.કોર્પોરેશનની ચૂંટણીના પરિણામ બાદ ભાજપ પાસે 160 કોર્પોરેટરોનું સંખ્યા બળ છે જ્યારે કોંગ્રેસ સહિત અન્ય પક્ષ અને અપક્ષ મળીને કુલ 32 કોર્પોરેટરોનું સંખ્યાબળ છે. તેવામાં 2015ની સરખામણીએ વિપક્ષ આ વખતે નબળો પડયો છે. અમદાવાદ શહેરના કોઇપણ પ્રાથમિક સુવિધાના મુદ્દે કે પછી કોઇ દુર્ઘટનાના મુદ્દે રિક્વીઝીશન બોર્ડ બોલાવવાની સત્તા પણ વિપક્ષે ગુમાવી છે. BPMC એક્ટની જોગવાઇ પ્રમાણે, વન ફોર્થ એટલે કે, 48 સભ્યો કે તેથી વધુ સભ્યોની સમંતિ સાથે દરખાસ્ત રજુ કરાય તો રિક્વીઝીશન બોર્ડ બોલાવી શકાય છે. ૨૦૨૧ની ચૂંટણીમાં શાસક પક્ષ વધુ મજબુત બન્યો છે તેની સંખ્યા 160 થઇ ગઇ છે જ્યારે વિપક્ષ માત્ર 32 કોર્પોરેટરોમાં સમેટાયો છે, જેમાં કોંગ્રેસ પાસે માત્ર 24 કોર્પોરેટરો છે.આ સંજોગોમાં તેઓ ક્યારેય રિક્વીઝીશન બોર્ડ બોલાવી શકશે નહીં.\nકોર્પોરેશનમાં ચોથા માળે કામગીરી શરુ કરી દેવામાં આવી\nઓવૈસી ઈફેક્ટે અમદાવાદમાં કોંગ્રેસનું ગણિત ફેરવી નાખ્યું\nઓવૈસી ઇફેક્ટ અમદાવાદ શહેરમાં દેખાઈ હતી અને લઘુમતી વિસ્તારમાં કોંગ્રેસનું ગણિત ફેરવી નાખ્યું છે. હવે આગામી 2022ની વિધાનસભામાં કોંગ્રેસના બાપુનગર અને ખાડિયા સહિત જમાલપુર વિસ્તારમાં ગાબડું પડે એવાં સમીકરણો રચાયાં છે. એની સાથે કોંગ્રેસના ચાલુ ધારાસભ્ય ચિંતામાં મુકાયા છે.ઓવૈસી હવે 2022માં પણ વિધાનસભામાં પોતાની પાર્ટીના ઉમેદવાર ઊભા રાખશે; એ માટે પ્રયાસ શરૂ કર્યા છે.ખાનપુરમાં અમદાવાદ મ્યુનિસિપલ કોર્પોરેશનમાં AIMIMના તમામ જીતેલા ઉમેદવારોને મળીને આગળની રણનીતિ માટે પણ ધ્યાન દોર્યું હતું. શહેરમાં જમાલપુર વોર્ડમાંથી AIMIMના બીના પરમાર, અફસાનાબાનુ, મુસ્તાક ખાદીવાલા અને મોહમ્મદ રફીક શેખે કોંગ્રેસના ઉમેદવારોને પરાસ્ત કરી કોર્પોરેશનમાં એન્ટ્રી કરી છે. જ્યારે મક્તમપુરા વોર્ડમાંથી AIMIMના સુહાના મન્સુરી, જેનલબીબી શેખ અને મહંમદ પઠાણનો વિજય થયો છે.\nરાજકારણ: ઓવૈસીએ અમદાવાદ મ્યુનિસિપલ કોર્પોરેશનની ચૂંટણીમાં7સીટ જીતી લેતા કોંગ્રેસને વિધાનસભામાં3સીટ ગુમાવવી પડે તેવી સ્થિતિ\nમતદાર નારાજ: અમદાવાદ મ્યુનિ. ચૂંટણીમાં 25245 મતદારોએ નોટા દબાવ્યું 700થી વધુ નોટા ઇસનપુર, બોડકદેવમાં નોંધાયા\nચૂંટણી પરિણામ: અમદાવાદ મ્યુનિ. ચૂંટણીમાં છેલ્લી5ટર્મથી એક અપક્ષ જીતે છે, કોંગ્રેસ માંડ 25 બેઠક જીતી છતાં વિપક્ષના નેતા બનવા પડાપડી


India: Slavery and struggle for freedom : Part 1: Slavery Chapter 17 – મારી બારી\nIndia: Slavery and struggle for freedom : Part 1: Slavery Chapter 17\n૩જી માર્ચ ૧૭૦૭ના ઔરંગઝેબનું મૃત્યુ થયું. એણે વસીયતનામું લખીને પોતાના ત્રણેય પુત્રોને\nસામ્રાજ્યના જુદા જુદા પ્રદેશ આપી દીધા હતા પણ માત્ર ત્રણ મહિનામાં મુખ્ય ગાદી માટે ત્રણેય વચ્ચે યુદ્ધ થયું. બે માર્યા ગયા અને મુઅઝ્ઝિમ સિંહાસને બેઠો. એણે પોતાનું નામ શાહ આલમ પહેલો રાખ્યું. ૧૭૧૨માં એ મૃત્યુ પામ્યો, તે પછી એનાયે ચાર પુત્રો વચ્ચે જંગ ખેલાયો, એમાં જહાંદાર શાહ જીત્યો અને શહેનશાહ બન્યો. એક જ વર્ષમાં એને એના ભત્રીજા ફર્રુખસિયરે લાલ કિલ્લામાં જ ગળે ટૂંપો દઈને મારી નાખ્યો અને પોતે શહેનશાહ બની બેઠો. એને બે સૈયદ ભાઈઓએ મદદ કરી હતી. એમાંથી એકને એણે વજીર બનાવ્યો અને બીજાને લશ્કરનો સિપહસાલાર.\nપરંતુ અલીવર્દી ખાનને સંતાન નહોતું એટલે એણે પોતાના દૌહિત્ર સિરાજુદ્દૌલાને દત્તક લીધો. અલીવર્દી ખાનના મૃત્યુ પછી એ ૧૮ વર્ષની ઉંમરે બંગાળનો નવાબ બન્યો (વિકીપીડિયા). કલકતા અને મુર્શીદાબાદની રાજધાની, બન્ને એના હસ્તક હતાં.\nબંગાળના નવાબોને કદીયે ઈસ્ટ ઇંડિયા કંપની પસંદ નહોતી આવી. છેક ૧૬૯૦થી ઔરંગઝેબની મહેરબાનીથી કંપનીને બંગાળમાં વેપાર કરવાની છૂટ મળી હતી તે સાથે મહેસૂલ વસૂલ કરવાનો અધિકાર પણ મળ્યો હતો. આમ કંપની જમીનદાર બની ગઈ હતી. (જૂઓ પ્રકરણ ૧૨). આમાં નવાબને નુકસાન થતું હતું પણ એમને એ સ્વીકારવું પડ્યું હતું. નવાબી ખાનદાનની અંદરોઅંદર સત્તાની સાઠમારી ચાલતી રહી પણ શુજાઉદ્દૌલાનો કંપની સાથે ઝઘડો ચાલતો રહ્યો. ઔરંગઝેબે કંપનીને ‘દસ્તક’ આપ્યા હતા એટલે કે કંપનીને જકાત વિના માલસામાન વેચવા-ખરીદવાનો અધિકાર હતો. કંપનીના અધિકારીઓ અંગત વેપાર પણ કરતા અને એ પણ કંપનીના નામે ચડાવી, જકાત ભરવામાંથી બચી જતા. શુજાઉદ્દૌલા આને ચોરી માનતો હતો. અંતે એણે શાહી ફરમાનની પરવા કર્યા વિના અંગ્રેજોનો વેપાર બંધ કરાવી દીધો. છેવટે કંપનીએ એને નજરાણું આપીને સમાધાન કર્યું. અલીવર્દી ખાન તો કબજાખોર હતો, એ અંગ્રેજોને હેરાન નહોતો કરતો પણ એમને નિયમો પાળવાની ફરજ પાડતો.\nસિરાજુદ્દૌલા સત્તા પર આવ્યો ત્યારે આ જ સંયોગો એને વારસામાં મળ્યા હતા અને એ અંગ્રેજો સાથે સખતાઈમાં માનતો હતો. એના દુશ્મનો પણ ઘણા હતા, જેમાં એક હતો મીર જાફર ખાન ! આનો લાભ ક્લાઇવે લીધો.\n2 A HISTORY OF THE MILITARY TRANSACTIONS OF THE BRITISH NATION IN INDOSTAN,FROM THE YEAR MDCCXLV TO WHICH IS PREFIXED A DISSERTATION ON THE ESTABLISHMENTS MADE BY MAHOMEDAN CONQUERORS IN INDOSTAN.By ROBERT ORME, Esq. F. A. S.VOL. II.SECTI ON THE FIRST, A NEW EDITION, WITH CORRECTIONS BY THE AUTHOR. LONDON: 1861. (ઇંટરનેટ પર ઉપલબ્ધ)\nAuthor Dipak DholakiaPosted on 21/06/2018 12/06/2018 Tags ભારત – ગુલામી અને આઝાદી માટેનો સંઘર્ષ,મારી બારી,Dipak Dholakia,India - Slavery and Struggle for Freedom,webgurjari\nOne thought on “India: Slavery and struggle for freedom : Part 1: Slavery Chapter 17”\n13/07/2018 પર 6:50 પી એમ(pm)\nપહેલાના Previous post: Science Samachar : Episode 40\nઆગામી Next post: India: Slavery and struggle for freedom : Part 1: Slavery Chapter 18


આઇપીએલમાં આ વખતે કેટલાક યુવાન એવા છે જેણે ક્રિકેટમાં શાનદાર પ્રદર્શન કરીને કરોડો રૂપિયા કમાયાઃ યશસ્‍વી જયસ્‍વાલ ક્રિકેટના ખર્ચને પહોંચી વળવા પાણીપુરી વેચતો\nનવી દિલ્હી: ઇન્ડિયન પ્રીમિયર લીગ (IPL) એટલે સપનાઓની ઉડાનનું પ્લેટફોર્મ, જ્યાં નાના-નાના શહેરોના જય-વીરૂ પોતાની કુશળતા દેખાળવાની તક મળે છે. આ ક્રિકેટર્સ જ્યાં આ લીગ દ્વારા પોતાની ક્રિકેટ પ્રતિભાને બધાની સામે રજૂ કરે છે. તો આઈપીએલમાં મળતી મોટી રકમથી તેનું જીવન પણ બદલાઇ જાય છે. આઇપીએલ 2020 પણ આ અર્થમાં અલગ નથી. આ વખતે પણ કેટલાક બાળકો એવા છે, જેણે યુવા ક્રિકેટમાં શાનદાર પ્રદર્શન કરીને આઈપીએલમાં કરોડો રૂપિયા કમાયા છે. હવે તેમના પર આ પૈસા પ્રમાણે પ્રદર્શન કરવાનું દબાણ રહેશે. તો લોકોનું પણ ધ્યાન આ ખેલાડીઓ પર રહેલું છે.\nઘરેલૂ ક્રિકેટમાં માત્ર 17 વર્ષની ઉંમરમાં વન ડે મેચમાં બેવડી સદી ફટકારનાર યશસ્વી જયસવાલ પોતાના ક્રિકેટના ખર્ચને પહોંચી વળવા માટે પાણી પૂરી વેચતો હતો. પરંતુ આ વંડર કિડને રાજસ્થાન રોયલ્સએ 2.4 કરોડ રૂપિયામાં પોતાની ટીમમાં લીધો છે. વિજય હજારે ટ્રોફીમાં યશસ્વીએ દુનિયાના સૌથી નાની ઉંમરમાં બેવડી સદી ફટકારના ક્રિકેટર બનીને માક્ષ 154 બોલમાં 203 રન ફટકાર્યા હતા. આ ઇનિંગ્સમાં 12 સિક્સ અને 17 ફોર મારનાર યશસ્વીએ વિજય હજારે ટ્રોફીની6મેચમાં કુલ 25 સિક્સ મારી દેખાડી હતી કે, વન ટાઇમ ચેમ્પિયન નહીં પરંતુ ઓરિજન્લ ટેલેન્ટ છે. તેના કારણે યશસ્વીને ખરીદવા માટે આ વર્ષે હરાજી દરમિયાન તમામ આઇપીએલ ફ્રેન્ચાઇઝીની વચ્ચે જોરદાર ફાઇટ થઈ હતી. તેનો ફાયદો યશસ્વીને મળ્યો અને તે બની ગયો કરોડપતિ.\nક્યારે તમે જોધપુર શહેર જાઓ તો તમને હાઇટ્સ પરથી જોવા પર તમામ ઘરો એક જેવા વાદળી રંગના જોવા મળશે. આ વાદળી રંગના ઘરોમાં એક છોકરાની અંદર ટીમ ઇન્ડિયાની બ્લૂ જર્સી પહેરવાનું સપનું પણ હતું. આ છોકરો છે રવિ બિશ્નોઇ (Ravi Bishnoi), જેના પર કિંગ્સ ઇલેવન પંજાબે2કરોડ રૂપિયામાં દાવ લગાવ્યો છે. તેમના બેઝ પ્રાઇઝથી 10 ગણા વધારે મેળવનાર બિશ્નોઈ પોતાના લેગ સ્પિન દરમિયાન રહસ્યમય ગુગલી ફેંકવા માટે ઓળખાય છે. કેટલાક નિષ્ણાતોએ તેની ગુગલીની સરખામણી પીયૂષ ચાવલા સાથે કરી છે, જે પોતાની ગુગલી ફેંકવાના કારણે આઇપીએલના ટોપ-4 બોલરોમાંથી એક બન્યો છે. બિશ્નોઈ નિચલા ક્રમમાં સારી બોલિંગ પણ કરે છે. ભારતીય અંડર 19 ટીમ માટે રમી ચુકેલા બિશ્નોઇએ ગત વર્ષ7મેચમાં માત્ર 4.32ના ઇકોનોમી રેટથી 12 વિકેટ ઝડપી હતી.\nક્રાંતિઘરા કહેવાતા મેરઠ શહેરનો પ્રિયમ ગર્ગ ગત વર્ષ અંડર 19 વર્લ્ડ કપમાં ટીમ ઇન્ડિયાની કેપ્ટન રહ્યો હતો. આ અર્થમાં તે પહેલાથી જ ભારતીય ક્રિકેટ કેપ્ટન વિરાટ કોહલીની કતારમાં ઉભો રહ્યો છે, પરંતુ બેટિંગથી પણ તે આગામી કોહલી બનાવાનો દાવો કરી શકે છે. ગત વર્ષ રણજી ટ્રોફીમાં પોતાના ડેબ્યૂ સીઝનમાં જ યૂપી ટીમ માટે 814 રન ફટકારી તહેલકો મચાવ્યો હતો. પ્રિયમને સનરાઇઝર્સ હૈદરાબાદે 1.9 કરોડ રૂપિયામાં ખરીદ્યો છે. પ્રિયમ તેના પિતાની સાથે અત્યાર સુધી દૂધની ડેરી સંભાળતો હતો, પરંતુ હવે તે માત્ર 19 વર્ષની ઉંમરમાં મિલ્ક પ્લાન્ટ લગાવવાના લાયક થઇ ગયો છે.\nઆ વખતે આઇપીએલમાં વિરાટ કોહલી ઉપરાંત અન્ય એક વિરાટનો દમ જોવા મળશે. આ છે વિરાટ સિંહ. જેણે આ વર્ષ સનરાઇઝર્સ હૈદરાબાદે જ 1.9 કરોડ રૂપિયામાં ખરીદ્યો છે. સારી બેટિંગ કરનાર વિરાટ સિંહને લઇને હરાજી દરમિયાન સનરાઇઝર્સ અને કિંગ્સ ઇલેવન વચ્ચે જોરદાર મુકાબલો થયો હતો, પરંતુ જીત હૈદરાબાદની થઇ. વિરાટે ગત વર્ષ ઘરેલૂ ક્રિકેટની સૈયદ મુશ્તાક અલી ટી-20 ટ્રોફીમાં 10 મેચમાં 343 રન ફટકાર્યા હતા. તો વિજય હજારે ટ્રોફીમાં7મેચમાં 100.60ના ટ્રાઇક રેટ અને 83.75ના જબરદસ્ત સરેરાશથી 335 રન ફટકારી પોતાનો દમ દેખોળ્યો હતો.\nમેરઠની ધરતી માત્ર ક્રિકેટના સારા સમાન વેચવા માટે પ્રસિદ્ધ નથી પરંતુ આ શહેર અને તેની આસપાસના શહેર (જે કેટલાક વર્ષ પહેલા સુધી પ્રશાસનિક નક્શામાં મેરઠ જિલ્લાનો ભાગ હતા) ક્રિકેટના સારા પ્લેયર્સ આપવા માટે પણ ફેમસ છે. આવો જ એક જોરદાર પ્રતિભા ધરાવનાર કાર્તિક ત્યાગી (Kartik Tyagi) છે. મેરઠની બાજુમાં હાપુડના રહેવાસી ત્યાગીએ 2017માં માત્ર 16 વર્ષ 11 મહિનાની ઉંમરમાં ઉત્તર પ્રદેશ માટે રણજી ટ્રોફીમાં ડેબ્યૂ કર્યું હતું, પરંતુ ત્યારબાદ ઇજા થવાથી તેના કેરિયરમાં બ્રેક લાગ્યો હતો.\nજબરદસ્ત ગતીથી બોલ ફેંકનાર ત્યાગીને રાજસ્થાન રોયલ્સે 1.3 કરોડ રૂપિયામાં પોતાની ટીમમાં લીધો છે. તેમને મળતી કિંમત માટે ગત વર્ષ અંડર-19 વર્લ્ડ કપમાં ત્યાગીની જોરદાર બોલિંગ જવાબદારી છે. ખાસકરીને ઓસ્ટ્રેલિયા સામે લેવામાં આવેલી4વિકેટ કદાચ જ કોઇ ભુલી શકશે. પોતાના પિતાના ખેતરમાંથી બોરી ઉઠાવી દરરોજ માર્કેટ સુધી લઇ જનાર ત્યાગીના બોલની ગતી આઇપીએલ 2020માં જોવા લાયક હશે.


જૂનાગઢનું આ ફેમિલી કરોડપતિ હોવા છતાં કાર અને બંગલાનો મોહ છોડીને રહે છે ગામડામાં અને જીવે છે એકદમ સાદું જીવન, જાણો શા માટે - MojeMastram\nજૂનાગઢનું આ ફેમિલી કરોડપતિ હોવા છતાં કાર અને બંગલાનો મોહ છોડીને રહે છે ગામડામાં અને જીવે છે એકદમ સાદું જીવન, જાણો શા માટે\nFebruary 12, 2019 April 6, 2019 mojemustram2Comments\nમિત્રો આજે લોકો ગામ ખાલી કરી કરીને શહેર તરફ વળ્યા છે. માતા-પિતા પણ એવી ઈચ્છા રાખે છે કે પોતાના પુત્ર કે પુત્રી ભણીગણીને શહેરમાં નોકરી કરી સારૂ જીવન પસાર કરે. પણ જૂનાગઢનો એક પરિવાર આ બધાથી જરા હટકે છે. જૂનાગઢના જામકા ગામે રહેતા પરિવારના બંને પુત્રોએ હાઈ એજ્યુકેશન બાદ ખેતી અને પશુપાલનને પોતાનો વ્યવસાય બનાવી ગામડામાં રહેવાનો નિર્ણય કર્યો.\nઆજે જ્યારે ઘર માં પૈસા ન હોય પણ શહેર માં રહેવાના લોકો ને પરસોત્તમભાઈ પાસેથી કઈ શીખવાની જરૂર છે કે જેની ભણેલી-ગણેલી પુત્રવધૂઓ પણ એમની સાથે ગામડામાં રહીને ખેતી અને શુપાલન જેવી પ્રવૃતિઓમાં હોશેહોશે ભાગ લે છે. તેઓ ગામડામાં ખેતી અને પશુપાલન કરી લાખો રૂપિયાનો બિઝનેસ કરે છે અને સાથે ગામડાના વારસા, મુલ્યો અને સંસ્કારનું જતન કરે છે. સીદપરા પરિવારના આ પગલાથી અન્ય ખેડૂતો અને યુવાનો પણ પ્રોત્સાહિત થયા છે. પરસોત્તમભાઈએ પોતાના પુત્રોના લગ્ન પણ બધાથી અલગ રીતે કર્યા હતા. જેના દ્વારા એમણે ખેડૂતોને સ્વાવલંબી જીવન જીવી શકે તેવો સંદેશો આપ્યો હતો.\nભણેલી પુત્રવધૂઓ પણ રહે છે ગામડે\nમિત્રો આ ભાઈ ના બે પુત્રો કે જેમનું નામ કિશન અને ભાવિન છે તે બંને ની પત્ની ઓ પણ ભણેલી છે તેમ છતાં તેઓ પશુપાલનને ઈન્ડસ્ટ્રી તરીકે વિકસાવી ગામ માં રહે છે. પરસોત્તમભાઈએ જણાવ્યું કે, પુત્રવધૂઓ તેમના ઘરે પણ ખેતી અને પશુપાલન કરતી હોવાથી તેઓ આ કામ હોશેહોશે કરે છે. પરસોત્તમભાઈના મોટા પુત્ર ભાવિનની પત્ની શ્રદ્ધાએ બીબીએનો અભ્યાસ કર્યો છે. જ્યારે નાના પુત્રની પત્ની વંદનાએ બીકોમ સુધીનો અભ્યાસ કર્યો છે. કોલેજ સમયની બહેનપણી એવી વંદના અને શ્રદ્ઘા ગામડે રહીને ખેતી અને પશુપાલન સહિતની પ્રવૃતિ કરે છે.\nગામડે તૈયાર કરેલી પ્રોડક્ટ મોકલે છે વિદેશમાં\nજ્યારે પરસોત્તમભાઈ સાથે વધુ આ બાબત માં વાત કરવામાં આવી ત્યારે ખબર પતિ કે તેઓ પાસે આજે ૧૦૫ ગીર ગાયો છે. પરસોત્તમભાઈના પત્ની સુશિલાબેન પણ પતિની દરેક પ્રવૃતિમાં સાથ આપે છે. પોતાની ૧૨ એકર અને ૧૨ એકર ભાડા પેટે રાખેલી જમીનમાં તેઓ માઈક્રો પ્લાનિક દ્વારા ખેતી કરે છે. ૧૦૫ ગાયો દ્વારા પશુપાલન કરી તેઓ રોજનું આશરે ૨૫૦ લિટરથી વધારે દૂધ ઉત્પાદન મેળવે છે. સવારે દૂધને હોમ ડિલિવરી અને સાંજે દૂધમાંથી વલોણાનું ઘી, માવો, પેંડા સહિતની પ્રોડક્ટ બનાવે છે.\nતેઓએ જણાવ્યું હતુ કે, અહીં તૈયાર થતી દેશી પ્રોડક્ટ લોકો વિદેશમાં પણ મંગાવે છે. ખાસ કરીને સુવાવડના લાડું ભારત ઉપરાંત અમેરિકા, લંડન, દુબઈ, નોર્વે, આફ્રિકા સહિતના દેશોમાં પણ જાય છે. ઘઉં, તેમજ અન્ય અનાજની દાળ બનાવી તેના પેકેટ બનાવી તેનું વેચાણ કરે છે. ખેતી અને પશુપાલનમાં ઈન્ડસ્ટ્રીઝ જેવો બિઝનેસ મોડેલ અપનાવી ગામડામાં રહીને પણ સીદપરા પરિવાર સારી કમાણી કરે છે.\nસાદાઈ થી લગ્ન કરી પ્રેરક સંદેશો પ્રસરાવ્યો\nમિત્રો આજે લોકો તેમના સંતાનો ના લગ્ન માં લખો રૂપિયા નો ખર્ચો કરતાં હોય છે ત્યારે ભાવિન અને કિશનના લગ્નની ખાસ વાત એ હતી કે, તેઓએ વ્યસનમુક્તિનો સંદેશો પ્રસરાવ્યો હતો. વ્યસન કરતા લોકોને લગ્નમાં આવવાથી મનાઈ કરવામાં આવી હતી. કેમિકલ રહીત અને દેશી ગાય આધારીત ભોજનની પ્રેરણા આપવા માટે ખાસ આયોજન કર્યું હતું. લગ્નમાં ચારેય દિવસ ઓર્ગેનીક સામગ્રીથી વૈદીક ભોજન વ્યવસ્થા કરવામાં આવી હતી. ભોજનમાં પોતાના જ ખેતરમાં ગાયના છાણ મુત્રથી બે માસ અગાઉ આઠ પ્રકારના શાકભાજી ઉગાડવામાં આવ્યા હતા. ગીર ગાયોના દુધ-ઘી છાશ, લાડુ, ખીર, જાદરીયું, શાક-દાળ-ભાત, કઢી-ખીચડી, જુવાર, બાજરી, મકાઇના રોટલાનુ મેનુ.\nફક્ત આટલુજ નહીં પણ તેને આ લગ્ન માં બજારૂ સરબતોને બદલે શેરડીનો રસ-ગોળ, વરીયાળીનું સરબત, ગાયની છાસ, ઘરની વાડીના ઓર્ગેનીક તરબુચ-ટેટીની વ્યવસ્થા. પુત્રવધુઓ અને પરિવારની તમામ સ્ત્રીઓએ બ્યુટી પાર્લરનો બહિષ્કાર કરી પરંપરાગત શણગાર ધારણ કર્યો હતો. સીદપરા પરિવારના આ સ્વાવલંબી લગ્નના કારણે અન્ય ખેડૂતો પણ પ્રોત્સાહિત થયા હતા.\nસારી કંપની માથી પરસોત્તમભાઈને મળે છે આમંત્રણ\nતમને જણાવી દઈને કે આ માણસે માત્ર બાર ધોરણ સુધીનો અભ્યાસ કરેલો છે અને ત્યાર બાદ તેને ખેતી તરફ આગળ વળેલા અને આજે મોટી મોટી સંસ્થા આમંત્રણ પાઠવે છે. ખેતી અને પશુપાલનમાં ઈન્ડસ્ટ્રીઝ બિઝનેસ મોડેલ દ્વારા કમાણી કરતા પરસોત્તમભાઈ ગીર ગાય સંવર્ધનની કામગીરી પણ કરે છે. કૃષિ તેમજ ફોરેસ્ટ સંસ્થા પરસોત્તમભાઈના લેક્ચરનું આયોજન કરે છે. એટલું જ નહીં ખેતીમાં પરસોત્તમભાઈ યુનિક કામગીરી જોવા માટે મોરારીબાપુ જેવી અનેક હસ્તીઓ તેમની મુલાકાત લઈ ચૂક્યાં છે. પરસોત્તમભાઈ કહે છે, આજના યુવાનો ઉચ્ચ અભ્યાસ બાદ પ્રાઈવેટ નોકરી કરે છે, પણ જો ખેતીને યોગ્ય રીતે કરવામાં આવે તો સારી કમાણી કરી શકાય. આજે ઈન્ટરનેટના માધ્યમથી તમે ગામડે બેઠા-બેઠા પણ પોતાની પ્રોડક્ટનું વેચાણ કરી શકો છો\n← તમારું બાળકનો જન્મ ક્યાં મહિનામાં થયો છે તેના પરથી જાણી શકાઈ છે તેમના વિષેની રોચક વાતો\nD થી શરૂ થતાં વ્યક્તિઓ માટે છે ૨૦૧૯ માં મોટી ખુશ ખબર, જાણો શું થશે ફાયદા →\n2 thoughts on “જૂનાગઢનું આ ફેમિલી કરોડપતિ હોવા છતાં કાર અને બંગલાનો મોહ છોડીને રહે છે ગામડામાં અને જીવે છે એકદમ સાદું જીવન, જાણો શા માટે”\nBalkrishna S Shah\nReally appreciable and this is required to be followed by younger generation.\nprabhu fatal siotia\nremarkable efforts. manshkh bai and you people are genious.


ચાઇના 10.1″ 12.1″ 15.6″ 17″ 18.5″ 19″ 21.5″ 23.5″ 27″ 32″ 43″ ઓપન ફ્રેમ મોનિટર વોલ માઉન્ટેડ એમ્બેડેડ એલસીડી મોનિટર ફેક્ટરી અને ઉત્પાદકો | લેસન\n10.1″ 12.1″ 15.6″ 17″ 18.5″ 19″ 21.5″ 23.5″ 27″ 32″ 43″ ઓપન ફ્રેમ મોનિટર વોલ માઉન્ટેડ એમ્બેડેડ એલસીડી મોનિટર\n1. ઓપન ફ્રેમ મોનિટર, નોન-ટચ અથવા ટચ સ્ક્રીન.\n3. VGA, HDMI, USB પોર્ટ(વૈકલ્પિક).\n4. સારી બ્રાઈટનેસ અને વાઈડ વ્યુઈંગ એંગલ સાથે બ્રાન્ડ પેનલ.\n5. 1 વર્ષની ગેરંટી.\n6. CE અને RoHs પ્રમાણપત્ર.\nઅમે ઓપન ફ્રેમ એલસીડી મોનિટરની સંપૂર્ણ શ્રેણી ઓફર કરીએ છીએ જે પોઈન્ટ ઓફ સેલ, ઇન્ટરેક્ટિવ માહિતી કિઓસ્ક, કેસિનો, વિડીયો ગેમ કોન્સોલ, હોસ્પિટલ અને ઔદ્યોગિક એપ્લિકેશન માટે આદર્શ અને ખર્ચ સંવેદનશીલ છે. અમારું ઓપન ફ્રેમ એલસીડી મોનિટર મેટલ ચેસિસ પર એલસીડી પેનલ અને એડી કંટ્રોલર બોર્ડ કીટ સાથે સંકલિત છે અને તેને તૈયાર ઉત્પાદન તરીકે વેચવામાં આવે છે. વધુમાં વિડિયો ઈન્ટરફેસ સાર્વત્રિક છે. આ ઉપરાંત, અમારા ઉત્પાદનોમાં CE, RoHS જેવા અનુપાલન ચિહ્નો પણ છે જે ઉત્પાદનોનો ઉપયોગ ફક્ત ઔદ્યોગિક મોનિટર તરીકે થઈ શકે છે.\n* આ ઓપન ફ્રેમ એલસીડી મોનિટર્સ ટચ સ્ક્રીન સાથે સમાવિષ્ટ થઈ શકે છે જેથી તેનો ઉપયોગ ટચ સ્ક્રીન ઓપન ફ્રેમ મોનિટર તરીકે થઈ શકે. અમારો ધ્યેય ગ્રાહકોની ચોક્કસ જરૂરિયાતોને પહોંચી વળવા વધારાના કસ્ટમાઇઝેશન સાથે હાઈ-યુઆલિટી ડિસ્પ્લે પર યોગ્ય ટચ ટેકનોલોજી સપ્લાય કરવાનો છે.\n* અમારું ઓપન ફ્રેમ LCD મોનિટર ઔદ્યોગિક મશીનરી અને કિઓસ્કમાં સરળ એકીકરણ માટે રચાયેલ છે.\n* ડિસ્પ્લેમાં વાઈડ વ્યૂઈંગ એંગલ અને હાઈ બ્રાઈટનેસ ડિસ્પ્લે સાથે હાઈ રિઝોલ્યુશન પેનલ છે.\n* અનેકવિધ સ્પર્શ\n* મલ્ટી-ટચ LCD મોનિટર્સ રિટેલ, હોસ્પિટાલિટી, હેલ્થકેર અને ડિજિટલ સિગ્નેજ એપ્લિકેશન માટે યોગ્ય છે.\nOEM અને ODM તે સ્વાગત છે:\n1. વિવિધ મેટલ કેસ વૈકલ્પિક.\n2. કોઈ ફ્રેમ વૈકલ્પિક નથી (SKD).\n3. ટચ સ્ક્રીન વૈકલ્પિક (પ્રતિરોધક, ઇન્ફ્રારેડ, કેપેસિટીવ ટચ).\n4. ઇનપુટ પોર્ટ વૈકલ્પિક.\n5. ઔદ્યોગિક પેનલ, IPS પેનલ, ઉચ્ચ બ્રાઇટનેસ પેનલ વૈકલ્પિક.\n6. વિવિધ કદ7ઇંચ-100 ઇંચ વૈકલ્પિક.\n7. ડેસ્કટોપ, વોલ માઉન્ટ વૈકલ્પિક.\n8. કસ્ટમાઇઝ સેવા.\n1. ટચ ફંક્શન અને એલઇડી ડિસ્પ્લે બધા એક ઉકેલમાં, પ્રદર્શન ઉત્તમ, સારો દેખાવ;\n2. સમાન ઉત્પાદન કરતાં ઉચ્ચ સંવેદનશીલતા અને પ્રતિભાવ ગતિ, જ્યારે સ્પર્શ અને રેખા દોરો ત્યારે ખૂબ જ સરળતાપૂર્વક;\n3. બોટમ બેઝ ડીટેચેબલ, વોલ માઉન્ટેડ અથવા બ્રેકેટ ઇન્સ્ટોલેશન હોઈ શકે છે;\n4. ઉચ્ચ જીવન સમય, એલઇડી અપગ્રેડ અથવા ફેરફાર ટચ મોનિટરના દેખાવને અલગ બનાવશે નહીં;\n5.ઉચ્ચ તેજ, ઉચ્ચ કોન્ટ્રાસ્ટ રેશિયો, ઝડપી પ્રતિભાવ સમય, મલ્ટી કલર સપોર્ટ, વાઈડ વ્યુઈંગ એંગલ;\n6.સંપૂર્ણ પ્લાસ્ટિક હાઉસિંગ, સુંદર દેખાવ, સાંકડી ફ્રેમ ડિઝાઇન, પાતળી અને અતિ પાતળી;\n7. નેશનલ સ્ટાન્ડર્ડ પ્રોફેશનલ પ્રોડક્શન લાઇન, એક મિલિયન ડસ્ટ ફ્રી એન્વાયર્નમેન્ટ, સ્ક્રીન બોડી અને LED સ્ક્રીન ફિટ;\n8. ઓપન ફ્રેમ એલસીડી ડિસ્પ્લે વાણિજ્યિક અને ઔદ્યોગિક એપ્લિકેશનો માટે રચાયેલ છે\n9. ઝડપી પ્રતિભાવ સમય અને LED બેકલાઇટ ટેકનોલોજી સાથે ઉચ્ચ સ્તરની તેજ.\n10. ઓપન ફ્રેમ માઉન્ટ કરવા માટે સરળ, બાહ્ય પ્રભાવ સામે કઠોર બાંધકામ, મેટલ ચેસિસ.\n11. VESA માઉન્ટિંગ હોલ પેટર્ન\n12. OSD બટનો બિનજરૂરી સેટિંગ ફેરફારોને અટકાવી શકે છે\n293.42×164.97 મીમી 16:9\n1872×1053 મીમી 16:9\nઇનપુટ અને આઉટપુટ（વૈકલ્પિક)\nસંયુક્ત વિડિઓ ઇનપુટ\nસંયુક્ત વિડિઓ આઉટપુટ\nOSD ડિસ્પ્લે (સ્ક્રીન મેનુ ડિસ્પ્લે)\nમહત્તમ પાવર વપરાશ\nસ્ટેન્ડબાય પાવર વપરાશ\nસફેદ, કાળો, કસ્ટમાઇઝ્ડ\nફ્લેટ સ્ટ્રક્ચર, એર્ગોનોમિક ડિઝાઇન, સ્લિમ ફ્રેમ, સ્ટ્રીમલાઇન મોડેલિંગ, અત્યાધુનિક હસ્તકલા.\nમાત્ર 42.9 મીમી જાડાઈ સાથે, ડિસ્પ્લે, ટચિંગ અને પીસીનો ઉપયોગ કરવામાં સંકલિત વ્યવસ્થિત.\nનવીનતમ પ્રોજેક્ટેડ કેપેસિટીવ સ્ક્રીનને અપનાવો, તે 10 પોઈન્ટ ટચને સપોર્ટ કરે છે, જે હાથથી લખવા અને મલ્ટી-પોઈન્ટ ક્લિક કરવા બંને માટે ઉપલબ્ધ છે.\nપ્રતિભાવ સમય 3ms કરતા ઓછો છે, ઉચ્ચ ચોકસાઈ, ઓપરેશન અને જાળવણી માટે સરળ છે.\nપ્રકાશ વિરોધી દખલ, ઓપરેશનની પ્રક્રિયા દરમિયાન ચોકસાઈની ખાતરી કરવા માટે (તેનો ઉપયોગ સામાન્ય રીતે મજબૂત લાઇટ હેઠળ પણ થઈ શકે છે).\nલવચીક રૂપરેખાંકન, ગ્રાહકોની જરૂરિયાતોને આધારે તમામ એક્સેસરીઝ અને કાર્યોને ઇન્સ્ટોલ કરવા માટે વિસ્તૃત કરી શકાય છે.\nએલ્યુમિનિયમ એલોય+મેટલ પ્લેટ, તીક્ષ્ણ ધાર વિના, વસ્ત્રો-પ્રતિરોધક અને એન્ટિસેપ્ટિક બેકિંગ ટેક્નોલોજી, આખું એન્ટી-રાઈટ ફંક્શન.\nઅદ્યતન ડિઝાઇન, સખત એસેમ્બલી તકનીક, સ્થિર ગુણવત્તા, ઓછી ખામી.\nચાલુ અને બંધ એક બટન દ્વારા એકસાથે નિયંત્રિત, ઇન્સ્ટોલેશન અને ડીબગિંગ વિના.\nઅગાઉના: 55 ઇંચ ઉચ્ચ તેજ સૂર્યપ્રકાશ વાંચી શકાય તેવું ઔદ્યોગિક મોનિટર LCD ડિસ્પ્લે ટચ સ્ક્રીન મોનિટર\nઆગળ: ઝડપી શિપિંગ સસ્તી કિંમત7ઇંચ, 8 ઇંચ, 10.1 ઇંચ, 12.1 ઇંચ એલસીડી ડિજિટલ ફોટો ફ્રેમ\n32,43,49,55 ઇંચ વોલ માઉન્ટેડ ટચ સ્ક્રીન અને...\n19 ઇંચ LCD AIO ડિસ્પ્લે ઓલ ઇન વન પીસી\nઝડપી શિપિંગ સસ્તી કિંમત7ઇંચ, 8 ઇંચ, 10.1 ઇંચ...\nઔદ્યોગિક ઓપન ફ્રેમ ડિસ્પ્લે 15 17 18.5 19 21....\n55 ઇંચ ઉચ્ચ તેજ સૂર્યપ્રકાશ વાંચી શકાય તેવું ઇન્દુ...\n© કૉપિરાઇટ - 2010-2021 : સર્વાધિકાર સુરક્ષિત. ફીચર્ડ પ્રોડક્ટ્સ, સાઇટમેપ, ડિજિટલ સિગ્નેજ વિડિઓ દિવાલ, શાળા ડિજિટલ સંકેત, ડુહ ડિજિટલ સિગ્નેજ, જાહેરાત ટચ સ્ક્રીન કિઓસ્ક, ડિજિટલ ડિરેક્ટરી સંકેત, Diy ટચ સ્ક્રીન ટેબલ, બધા ઉત્પાદનો


હાર્દિકની મિત્ર રેશમા પટેલે કહ્યું, હિંમત હોય તો અમિત શાહ કોઈ ગામમાંથી ચૂંટણી લડી બતાવે | CN24NEWS\nHomeહાર્દિકની મિત્ર રેશમા પટેલે કહ્યું, હિંમત હોય તો અમિત શાહ કોઈ ગામમાંથી...\nહાર્દિકની મિત્ર રેશમા પટેલે કહ્યું, હિંમત હોય તો અમિત શાહ કોઈ ગામમાંથી ચૂંટણી લડી બતાવે\nપાટીદાર આંદોલનમાં હાર્દિકની સાથે રહેનારી રેશમા પટેલે લોકસભા ચૂંટણી માટે ભાજપ અધ્યક્ષ અમિત શાહને ચેલેન્જ આપ્યો છે. શાહની ગાંધીનગર બેઠક પરથી દાવેદારી પર રેશમાએ કહ્યું છે કે શાહ જેવા નેતા સુરક્ષિત બેઠક પરથી ચૂંટણી લડે છે. હિંમત હોય તો તેઓ કોઈ ગામમાંથી ચૂંટણી લડી બતાવે.\nરેશમા પટેલે અમિત શાહ પર કર્યો પ્રહાર\nરેશમાએ આ નિવેદન ઉપલેટામાં આપ્યું. તેમણે સુરેન્દ્રનગરના સાંસદ દેવજી ફતેપરાનો પણ ઉલ્લેખ કર્યો અને ભાજપ પર તીખા શાબ્દિક પ્રહાર કર્યાં. રેશમાએ કહ્યું, દેવજીએ સત્તાધારી પક્ષ ભાજપ પર ગંભીર આરોપ લગાવ્યા છે. જો કોઈ આટલા સીનિયર નેતા આરોપ લગાવે છે તો તેમાં વાસ્તવિકતા હોવી સ્વાભાવિક છે. આગ વગર ધૂમાડો થતો નથી. મારું માનવુ છે કે ભાજપમાં લોકોને કામ કરનારા લોકોને ટીકિટ આપવાના બદલે રૂપિયા આપતા લોકોને ટીકિટ આપી દેવામાં આવે છે.\nદેવજી ફતેપરાએ ભાજપ હાઈકમાન્ડ પર આરોપ લગાવ્યાં\nઉલ્લેખનીય છે કે દેવજી ફતેપરાએ પોતાની ટીકિટ કપાયા બાદ પાર્ટી પર રૂપિયાની લેવડ-દેવડનો આરોપ લગાવ્યો. દેવજીએ કહ્યું કે મને ટીકિટ એટલે આપવામાં આવી નથી કારણકે રૂપિયાના બદલામાં અહીં ટીકિટ બીજાને આપવાનો નિર્ણય લેવામાં આવ્યો હતો. તો દરેક વખતની જેમ રેશમા પટેલે ભાજપમાં તાનાશાહીના આરોપ લગાવ્યાં. તેમણે કહ્યું કે આ પાર્ટીમાં લોકશાહી નથી. શાહ તાનાશાહ જેવુ વલણ રાખે છે.\n15 માર્ચે રેશમા ભાજપથી અલગ થઈ હતી\nપાટીદાર આંદોલન બાદ રેશમાનો ગુજરાત ભાજપમાં સમાવેશ થયો હતો. જોકે, 2019માં આ મહિને તેમણે પાર્ટીની સભ્યતા પરથી રાજીનામું આપ્યું હતું. તેમણે કહ્યંુ હતું કે ભાજપ હવે એક માર્કેટિંગ કંપની બનીને રહી ગઇ છે. તેમણે ગુજરાત ભાજપ અધ્યક્ષ જીતુ વાઘાણીને પોતાનુ રાજીનામું સોંપ્યું અને પોરબંદર બેઠક પરથી લોકસભા ચૂંટણી લડવાની વાત કરી. તો હાર્દિક પટેલ પણ 12 માર્ચે કોંગ્રેસમાં જોડાયો. એવામાં રેશમા પણ 15 માર્ચે ભાજપમાંથી સત્તાવાર રીતે અલગ થઈ. જોકે, રેશમા જ્યાં સુધી ભાજપમાં હતી ત્યાં સુધી તેણી હાર્દિકને કોંગ્રેસનો એજન્ટ કહેતી હતી. પરંતુ હવે બંને ભાજપની સામે મેદાનમાં છે.\nPrevious articleશામળાજી મંદિર માં પ્રસાદી સાથે કરાઇ રહી છે આ અપીલ\nNext articleકેલિફોર્નિયા ની મસ્જિદમાં આગ લાગી, પાર્કિંગમાં મળેલા પત્રમાં ન્યૂઝીલેન્ડ હુમલાનો ઉલ્લેખ


આયુર્વેદમાં એવી ઘણી મહામૂલ્ય ઔષધીઓ છે, જે શરીર માટે ખૂબ લાભદાયક સાબિત થાય છે. ખાસ કરીને ત્રિફળાના ફાયદા અનેક છે. ત્રિફળા ઘણા ઔષધીય ગુણ ધરાવે છે.\nલીંબૂનો રસ કાઢીને છાલ ફેંકી દેતા હોવ તો એકવાર વાંચી લેજો એના ફાયદા, દાંતની બિમારીઓમાં આપે છે રક્ષણ.\nશું તમારું બાળક ઊંધું થઈને સુઈ જાય છે? તો ના કરતાં ચિંતા, બાળકને ઊંધું કરીને સુવડાવવાના છે ઘણા બધા ફાયદા, જાણો અને શેર…


અશોક વૈશ્નવની પસંદના અંગ્રેજી બીન-સાહિત્ય લેખોના ભાવાનુવાદ: શ્રેણી - દૂરંદેશીનું મૂલ્ય :: ૭ :: જૅસ્સૅ લીન સ્ટૉનર :: તન્વી ગૌતમ\nસોમવાર,7એપ્રિલ, 2014\nશ્રેણી - દૂરંદેશીનું મૂલ્ય :: ૭ :: જૅસ્સૅ લીન સ્ટૉનર :: તન્વી ગૌતમ\nદીર્ઘ દૃષ્ટિ : એ તો બધું(અ)શક્ય વાતને લગતું છે - ડૉ. તન્વી ગૌતમ\nપૂર્ણ ભૂત કાળ\nમને એ સાંજ બરાબર યાદ છે. કૅટ્ઝ ગ્રેડ્યુએટ સ્કુલ ઑફ બીઝનેસના મારા પી.એચડી અભ્યાસનાં પહેલાં વર્ષનો અંત ભાગનો તે સમય હતો. અધ્યાપનમાં જ જેમની કારકીર્દી રહી છે, અને જે મારા આદર્શ પણ છે, તેવા મારા પિતાજી છેક ભારતથી અહીં મુલાકાતે આવેલા હતા.\nરાત્રે જમતી વખતે તેમણે મને બહુ જ આકસ્મિકપણે જે સવાલ કર્યો તે હું કદાપિ ભૂલી નહીં શકું.\nતેઓ જાણવા માગતા હતાં કે લાંબાગાળાનાં ભવિષ્ય માટે મારી દૃષ્ટિ શું છે - મારે ડીન કે કુલપતિ બનવું છે કે પછી બીજું કંઇ ? મારાં ગળામાંનો કોળીયો જ મને તો આંતરસ જતો રહ્યો !\nહજૂ મારૂં ભણવાનું પણ પૂરૂં નહોતું થયું, અને મારા પિતા ડીન થવા વિષે પૂછતા હતા !\nસવાલ સાંભળીને પહેલાં તો મને હસવું આવી ગયું, પરંતુ તેમના ચહેરા પર ગંભીરતા જોયા પછી, મને સમજાવા લાગ્યું કે તેઓ સામાન્ય વાતચીત નહોતા કરી રહ્યા. વાતને બહુ જ ઊંડાણપૂર્વક આગળ વધારતાં તેમણે મને સમજાવ્યુ કે મારી કારકીર્દીના માર્ગનાં ઘડતરમાં, કે હું જે કંઇ પણ જવાબદારીઓ સ્વીકારીશ, કે આજે જે કોઇ પણ સંબંધો બાંધીશ / વિકસાવીશ અને દસ વર્ષ પછી બાદ મારે શું સિદ્ધ કરવાનું છે તે બધામાં સ્પષ્ટ દીર્ધ દૃષ્ટિ શી રીતે મદદરૂપ બની શકે છે.\nઅમારી એ વાતચીતની વ્યાવહારીક વ્યૂહાત્મક બાબતોથી વધારે, મને મારી જાતને ભવિષ્યની ડૉ. તન્વી ગૌતમ, ડીન, ગ્રેડ્યુઍટ સ્કૂલ ઑફ બીઝનેસનાં સ્વરૂપમાં જોઇ શકવાની સંભાવનાના અનુભવની અનુભૂતિ વધારે અસર કરી ગઇ....મારામાં એક નવી જ ઉર્જાનો સંચાર થવા લાગ્યો.\nશકયતાઓ.. સંભાવનાઓ.. મૂર્ત કલ્પના.. એક એવાં ભવ્ય ભવિષ્યની, જે સાવ અવાસ્તવિક લાગવા મંડે.\nએટલો વિશ્વસનીય, વાસ્તવવાદી અને શ્રદ્ધેય સંવાદ કે તેમાં અંદર ખૂંપી જ જવાય.\nઝડપથી આગળની તરફ\nજુદી જુદી કંપનીઓ સાથે કામ કરતાં આજે હવે હું ઘણી વાર વિચારૂં છું કે દીર્ઘ દૃષ્ટિની રચના સમયે જ જેટલી ઉત્સાહની ઉર્જા અનુભવાવી જોઇએ તે કેમ નહીં અનુભવાતી હોય ! આપણા ભવિષ્યના વિચારો આપણી ઓળખ કેમ નહીં બની રહેતા હોય ? દૂરનું એ દર્શન કેમ અર્થવિહિન જણાતું હોય છે ? એટલે, આજે જ્યારે દીર્ઘ દૃષ્ટિની પ્રસ્તુતિ વિષે કોઇ સવાલ કરે ત્યારે નવાઇ નથી લાગતી.\nઆ વિષય પરની મારી સૂઝ મારાં કૉર્પોરેટ ક્ષેત્ર સાથેના રૂપાંતરીય નેતૃત્વ, તેમ જ પ્રભાવ અને સંલગ્નતાનાં કહાનીકથન,નાં કામોને આભારી છે. તમે તો સમજી જ શકશો કે એરીસ્ટોટલના કહેવા મુજબ કહાનીકથનમાં તર્ક, નૈતિકતા / વિશ્વનીયતા/ મૂલ્યો અને સંવેદના / લાગણી [Logos, Ethos, Pathos] હોવાં બહુ જ જરૂરી છે.\nમોટા ભાગનાં દીર્ઘ દર્શન અને દીર્ઘ દૃષ્ટિ કથનમાં સંવેદનાનો અભાવ જોવા મળે છે. જ્યારે ક્યારે કોઇ કંપનીનું દીર્ઘ દર્શન તે કંપનીને તેનાં કર્મચારીની પસંદના નોકરીદાતા કે પ્રતિભા માટેનું ચુંબક બનાવતું રહે ત્યારે ત્યારે મને જો એક એક રૂપિયો મળતો રહે તો હું કાલે નિવૃત્તિ સ્વીકારી લઉં. દીર્ધ દર્શન કથનનાં નામે ફંગોળાતાં આ બધાં કથન તર્કબદ્ધ, વિશ્વસનીય કે મૂલ્યનિષ્ઠ જરૂર છે પણ તેમાં લાગણીનું જોડાણ જોવા નથી મળતું જણાતું.\nગયે મહિને હું એક એવાં અસીલ જોડે કામ કરી રહી હતી જ્યાં લોકો બહુ જ આંકડા-પ્રધાન હતાં. જરૂરથી પણ વધારે આંકડાપ્રેમી કહી શકાય એ હદે આંકડાઓમાં ખોવાયેલાં રહેતાં હતાં. તેમને દીર્ઘ દર્શન વિષે સવાલ પૂછો તો નિવેષ પરનાં વળતર કે બજારમાંનો હિસ્સો કે એવાં કોઇ આંકડાશાહી પરિમાણમાં મળતા જવાબ આપણને ઠંડાગાર કરી મૂકે તેવી શક્યાતો ઘણી. હવે આંકડાની ખાંડણીઓના આવા અવાજમાં મસ્ત લોકોને કે તેમની આખી કંપનીને દીર્ઘ દર્શન પ્રેરણાનું બળ ક્યાંથી પૂરૂ પાડે?\nએટલે ભવિષ્યનાં દીર્ઘદર્શનનાં ઘડતરની કસરત કરતી વખતે અમે એક્ષસેલ પત્રકને ઢૂંકડું જ નહોતું આવવા દીધું ! ટાઇમ સામયિકની શિર્ષકહાની તરીકે કામ આવે એવડું મોટું એક પાટીયું બનાવ્યું, આ કસરતમાં સામેલ ગ્રુપનો એક ફોટો પાડ્યો, તેને મોટો બનાવીને પાટીયાંના કેન્દ્રમાં ચોટાડ્યો. આખાં પાનાંને અમે શિર્ષકહાની, મુખ્ય લેખ, બાજુનો સ્થંભ અને ફોટોગ્રાફસ એમ અલગ અલગ ભાગમાં વહેંચી કાઢ્યાં. અમે ૨૦૨૦નાં વર્ષને નજર સમક્ષ રાખેલ હતું. સવાલ હવે એ હતો કે ટાઇમ સામયિકના એ અંકમાં શું, અને શા માટે, આવરી લેવું.\nડાબાં મગજ સમાં આ વિશ્લેષણાત્મક ગ્રુપે જે રીતે તેમની કહાનીઓ રચી કાઢી તે તો જોયે જ માન્યામાં આવે. તેના સર્જકો પણ આભાં રહી જાય તેવું ભવ્ય દીર્ઘ દર્શનની રચના કરવાની પૂરે પૂરી મોકળાશને કારણે આ ગ્રુપ નવી ઉંચાઈઓ સર કરી રહ્યું. તેમનાં ભવિષ્યનાં ચિત્રની કથા હતાં - સંભાવનાઓનું તેમનું (નીજ) દીર્ઘ દર્શન. તેમનાં ભવિષ્યની તેમની "વાત" - તેઓ પહેલી જ વાર લખી રહ્યાં.\nવ્યૂહાત્મકતા કે કાર્યરીતિ પ્રયુક્તીઓ કે કામગીરીને અવગણવાનું તો હું જરા પણ નથી કહેતી. મારૂં તો માત્ર એટલું જ કહેવું છે કે આપણાં દીર્ઘ દર્શનનાં સર્જનમાં ભાવનાઓનું જોડાણ પણ બની રહે તેટલી મોકળાશ જરૂરથી રાખવી જ.\nકોઇએ કહ્યું છે ને કે રાત્રે તમને શું જાગતું રાખે છે એ નહીં, પણ સવારે તમને શું જાગતાં કરી દે છે તે મહત્વનું છે.\nજ્યારે કંઇ પણ સરખું ઉતરતું ન જણાતું હોય ત્યારે પૂરે પૂરૂં જોમ ટકાવીને પ્રવૃતિશીલ રાખે એવાં કયાં ભવિષ્યની કથની વિષે આજે આપણે લખીશું?\nઅને હા, મેં ડીન થવાની મહેચ્છા તો કદાપિ નહોતી રાખી, પણ એટલું તો સમજી જ લીધું જતું કે નાકનાં ટેરવાં પાસે જે કંઇ દેખાય તેનાથી તો ઘણી વધારે લાં….બી દીર્ઘ દૃષ્ટિ તો હોવી જ જોઇએ.અને એટલે જ જ્યારે લોકો પૂછે કે 'શા માટે ?', ત્યારે મારો સવાલ તો હોય છે 'શા માટે નહીં?'.\nહું આશા કરૂં છું કે તમે પણ તમારાં ભવિષ્યની એ ભવ્ય કથની આજે જ લખવાનું શરૂ કરી દેશો અને તમે ધાર્યું પણ ન હોય તેનાથી પણ ઊંચી ઊંચાઇઓ સર કરવામાં એ પ્રત્યેક દીર્ઘ દર્શન પોતાની ભૂમિકા ભજવે….\nડૉ. તન્વી ગૌતમ (પ્રબંધક ભાગીદાર,Global People Tree) અભિનવ પ્રતિભા વ્યવસ્થાપન પ્રણાલિકાઓ અપનાવવામાં સંસ્થાઓને મદદ કરે છે. સમગ્ર દુનિયામાં સોથી પણ ઓછાં કથા અનુશિક્ષકો પૈકી તેઓ એક છે, જે આ શક્તિશાળી માધ્યમ વડે સંસ્થાની સંસ્કૃતિ અને નેતૃત્વમાં રૂપાંતરણ લાવે છે.\nBusiness Manager સામયિકે તેમને વર્ષ ૨૦૧૨માટે એક અગ્રણી માનવ સંસાધન વ્યાવસાયિકનું માનભર્યું સ્થાન બક્ષ્યું છે. ડૉ. ગૌતમનાં લખાણો અને સંદર્ભો હાવર્ડ બીઝનેસ રીવ્યૂ, ઑનપોઈન્ટ, ફોર્બ્સ, બીઝનેસ ટાઇમ્સ, ઇકોનોમિક ટાઈમ્સ અને એવાં અગ્રણી સામયિકોમાં પ્રકાશીત થતાં રહે છે. તેઓ સમગ્ર એશિયામાં નેતૃત્વ અને માનવ સંસાધન વિકાસનાં ક્ષેત્રે કાર્યરત એવી ARTDO internationalનાં નિયામક મંડળમાં પણ સેવાઓ આપે છે.\nડૉ. ગૌતમ સમગ્ર વિશ્વની સ્રીઓનાં વૈચારીક નેતૃત્વને ઉજાગર કરતી તેમની પોતાની પૉડકાસ્ટ શ્રેણી WOWfactorનું પણ સંચાલન કરે છે. તેઓ હંમેશાં સીમાડાઓને વિકસાવતાં રહ્યાં છે. ટ્વીટર પર @tanvi_gautam અને લિંક્ડઇન પર અહીં તેમનું અનુસરણ કરી શકાય છે.\nતેમની વિચારસરણીને રજૂ કરતી નમૂનાની કેટલીક વિડીયો ક્લિપ્સઃ\nü The illusion of inclusion: Tanvi Gautam at TEDx Singapore Women 2013 - http://youtu.be/VlhRbn2S7jM\nü Dr. Tanvi Gautam's Session at NCON2012 - Innovations in Talent Management - http://youtu.be/2RxVrOmq3Sk\nv અસલ અંગ્રેજી લેખ, The Value of Vision Series - Tanvi Gautam લેખિકા જેસ્સૅ લીન સ્ટૉનરના બ્લૉગપર જુલાઇ ૦૮, ૨૦૧૩ના રોજ Guest Post વિભાગ અને Tanvi Gautam, Value of Vision Series ટૅગ હેઠળ પ્રસિધ્ધ થયેલ છે.\n§ અનુવાદકઃ અશોક વૈષ્ણવ, અમદાવાદ ǁ એપ્રિલ ૦૭, ૨૦૧૪\nPosted by Ashok Vaishnav at 3:30 AM


રથયાત્રાની તૈયારીઓ શરુઃ ૩ ઐતિહાસિક રથની પૂજા કરાઇ – Khabarpatri\nin News, અમદાવાદ, ગુજરાત, તહેવાર વિશેષ, રથયાત્રા\nગૃહમંત્રી જાડેજા,મહંત દિલિપદાસજી હાજર રહ્યા\nભગવાન જગન્નાથજીની ૧૪૪મી રથયાત્રા પહેલાં આજે શુક્રવારે સવારે ૯ વાગે ત્રણેય રથનું પરંપરાગત રીતે પૂજન કરવામાં આવ્યું હતું. આજે અક્ષય તૃતીયાનો દિવસ છે. ત્યારે આજે જગન્નાથ મંદિરમાં આવેલ ૩ ઐતિહાસિક રથની પૂજા કરવામાં આવી છે. જેને ચંદન પૂજા કહેવામા આવે છે. ગૃહરાજ્ય મંત્રી પ્રદીપસિંહ જાડેજા પણ આ પૂજામાં જાેડાયા હતા.\nઆજે અક્ષય તૃતિયાના દિવસે જગન્નાથજી મંદિરમાં રથની પૂજા કરવાની વિધિ કરાઈ હતી. આજે ભગવાન જગન્નાથ, બહેન સુભદ્રા અને ભાઈ બલરામના રથનું પૂજન કરવામાં આવ્યુ હતું. આ વિધિ અત્યંત સાદગીથી અને ગણતરીના લોકોની હાજરીમાં કરાઈ હતી. ત્યાર બાદ જ વિધિગત રથયાત્રાની અન્ય વિધિ અને રથનું સમારકામ શરૂ થાય છે. દર વર્ષે મોટી સંખ્યામાં લોકો આ ચંદન પૂજામાં હાજર રહે છે પરંતુ આ વર્ષે ભક્તોની ગેરહાજરી જાેવા મળી હતી. ભક્તો વગર જ માત્ર ગણતરીની સંખ્યામાં લોકોની હાજરીમાં પૂજાવિધિ સંપન્ન કરવામાં આવી હતી.\nઆ પ્રસંદે ગૃહરાજ્યમંત્રી પ્રદિપસિંહ જાડેજાએ જણાવ્યું હતું કે, રથયાત્રા ૩ તબક્કામાં યોજવામાં આવે છે, જેમાં પહેલો તબક્કો ચંદન પુજા, બીજાે તબક્કો જળયાત્રા અને ત્રીજાે તબક્કો રથયાત્રા છે. ગયા વર્ષે આપણે કોરોના મહામારીને કારણે રથયાત્રા કાઢી શક્યા નહોતા, ત્યારે આ વર્ષે રથયાત્રા નીકળશે કે નહિ એ કહેવું હાલ વહેલું છે. ભગવાન જગન્નાથને પ્રાર્થના કરી છે કે મહામારીમાંથી જલદી મુક્તિ મળે.\nઉલ્લેખનીય છે કે, કોરોનાની મહામારીના કારણે ગત વર્ષે રથયાત્રા મંદિર પરિસરમાં જ નીકળી હતી. ત્યારે આ વર્ષે પણ જગન્નાથજીની રથયાત્રા નીકળશે કે કેમ એ અંગે ભક્તોમાં અસમંજસ છે. કોરોના મહામારીના હાલ બીજાે વેવ છે. તેથી તેની અસર રથયાત્રા પહેલા યોજાતી જળયાત્રા પર પણ થાય તેવી શક્યતા છે. ૨૪મી જૂનના રોજ જળયાત્રા યોજાનાર છે, તેથી તે સમયે પરિસ્થિતિ મુજબ ર્નિણય લેવાશે તેવુ હાલ મંદિરના ટ્રસ્ટીઓનું કહેવું છે.\nTags: AhmedabadGujaratJagannath RathyatraJagannath's RathyatraJagannathji Rathyatrarathyatraworshipઐતિહાસિક રથની પૂજાજગન્નાથ ભગવાનજગન્નાથ મંદિરપૂજારથયાત્રા\n'તૌકતે' સામે ગુજરાત અલર્ટ: વાવાઝોડા બાદ ભારે વરસાદની આગાહી


GSEB Class7Science Important Questions Chapter3રેસાથી કાપડ સુધી – GSEB Solutions\nGSEB Class7Science Important Questions Chapter3રેસાથી કાપડ સુધી\nGujarat Board GSEB Class7Science Important Questions Chapter3રેસાથી કાપડ સુધી Important Questions and Answers.\n(A) હેતુલક્ષી પ્રશ્નોઃ\nઊન કયા પ્રાણીના વાળમાંથી મળે છે?\nકયા પ્રાણીનું ઊન તિબેટ અને લડાખમાં વધુ પ્રચલિત છે?\nદક્ષિણ અમેરિકામાં ક્યાં પ્રાણીઓમાંથી ઊન પ્રાપ્ત કરવામાં આવે છે?\nA. લામા અને યાક\nB. યાક અને અલ્પાકા\nC. અલ્પાકા અને લામા\nD. ઊંટ અને બકરી\nઅલ્પાકા અને લામા\nક્યાંનાં પહાડી ક્ષેત્રોમાંથી મળતી અંગોરા બકરીમાંથી ઊન મળે છે?\nA. દક્ષિણ ભારતના\nB. જમ્મુ અને કાશ્મીરનાં\nC. તિબેટ અને લડાખનાં\nD. પૂર્વ ભારતના\nજમ્મુ અને કશ્મીરના\nરાજસ્થાન અને પંજાબની ઘેટાંની કઈ પ્રજાતિ સારી ગુણવત્તાવાળું ઊન આપે છે?\nઊનના રેસા શાના બનેલા છે?\nરેશમનાં પતંગિયાંના જીવનચક્રની ઈંડાં પછીની અવસ્થા કઈ છે?\nB. રેશમનો કોશેટો\nરેશમ મેળવવા માટે રેશમના કીડા ઉછેરવાના ઉદ્યોગને શું કહે છે?\nનીચેનામાંથી કયા રેસા બળે છે ત્યારે વાળ બળતા હોય તેવી વાસ આવે છે?\nટશર એ શાની જાત છે?\n…………. અને ………… પ્રાણિજ રેસા છે.\nરેશમના રેસા રેશમના કીડાના ………. માંથી મળે છે.\nપશ્મિન શાલ ………. ના વાળમાંથી બનાવવામાં આવે છે.\nમુગા એ ………… ની એક જાત છે.\nરેશમના કીડાની ડિલ્મ પછીની અવસ્થા ………… છે.\n…………. ને ગરમ પાણીમાં મૂકી તેમાંથી રેશમના તાર છૂટા પાડવામાં આવે છે.\nનીચેના પ્રશ્નોના માત્ર ઉત્તર આપો :\nયાક પ્રાણી સામાન્ય રીતે કયા પ્રદેશમાં જોવા મળે છે?\nતિબેટ અને લડાખ\nકયા પ્રાણીના વાળમાંથી પશ્મિના શાલ બનાવવામાં આવે છે?\nઅંગોરા ઊન કયા પ્રાણીના વાળમાંથી મેળવવામાં આવે છે?\nઘેટાંના વાળ કાપવાની ક્રિયાને કોની સાથે સરખાવી શકાય?\nદાઢી કરવાની ક્રિયા\nકયા પ્રાણીમાંથી મળતું ઊન બજારમાં મોટા પ્રમાણમાં વપરાય છે?\nરેશમનાં પતંગિયાંના જીવનક્રમની કઈ અવસ્થા રેશમના તાર મેળવવા માટે અગત્યની છે?\nરેશમના કીડાનો ખોરાક શો છે?\nરેશમના ઉદ્યોગની પ્રથમ શરૂઆત કયા દેશમાં થઈ હતી?\nરેશમના કીડાના ઉછેર અને સંવર્ધનને શું કહે છે?\nકુદરતી રેશમને બાળવાથી કેવી વાસ આવે છે?\nવાળ બળતા હોય તેવી વાસ\nનીચેના વિધાનો ખરાં છે કે ખોટાં તે જણાવોઃ\nહવા એ ઉખાની મંદવાહક છે.\nઊન એ ઉષ્માનું સુવાહક છે.\nઊન સંશ્લેષિત રેસા છે.\nઊન અને રેશમ એ પ્રોટીનના બનેલા છે.\nકોશેટામાંથી રેશમના રેસા મેળવવાની ક્રિયાને સિલ્વિકલ્ચર કહે છે.\nરેશમના કીડા પછીની તરતની અવસ્થા રેશમનું પતંગિયું છે.\nરેશમનો ઉદ્યોગ ભારતનો બહુ જૂનો ઉદ્યોગ છે.\nડિમ્ભને કેટરપિલર પણ કહે છે.\nરેશમના કીડાનો ખોરાક સામાન્ય રીતે શેતૂરનાં પાન છે.\nરેશમનો કોશેટો ખૂબ જ ખાઉધરો હોય છે.\nનીચેના પ્રશ્નોના એક વાક્યમાં ઉત્તર આપોઃ\nભારતમાં કયાં પ્રાણીઓના વાળમાંથી ઊન મેળવવામાં આવે છે?\nભારતમાં ઘેટાં, બકરી, યાક અને ઊંટના વાળમાંથી ઊન મેળવવામાં આવે છે.\nઘેટાંના વાળ સામાન્ય રીતે કઈ ઋતુ હોય ત્યારે કાપી લેવામાં આવે છે?\nઘેટાંના વાળ સામાન્ય રીતે ગરમીની ઋતુ હોય ત્યારે કાપી લેવામાં આવે છે.\nઘેટાંની ભારતીય પ્રજાતિનાં ત્રણ નામ જણાવો.\nઘેટાંની ભારતીય પ્રજાતિ લોહી, બાખરવાલ અને પાટનવાડી છે.\nકઈ રીત વડે સારી ગુણવત્તા ધરાવતાં ઘેટાં પેદા કરી શકાય છે?\nઘેટાંના પિતૃઓ સારી જાતિના પસંદ કરી પસંદગીલક્ષી સંવર્ધન વડે સારી ગુણવત્તા ધરાવતાં ઘેટાં પેદા કરી શકાય છે.\nપસંદગીલક્ષી પ્રજનન એટલે શું?\nસંતતિમાં વિશિષ્ટ લક્ષણો મેળવવા ચોક્કસ પસંદગીના પિતૃઓ વચ્ચે પ્રજનન કરાવવાની ક્રિયાને ‘પસંદગીલક્ષી પ્રજનન’ કહે છે.\nરેશમના પતંગિયાના જીવનચક્રની અવસ્થાઓ જણાવો.\nરેશમના પતંગિયાના જીવનચક્રની અવસ્થાઓ ચાર છેઃ\nઊન આપતાં પ્રાણીઓના શરીર પરના ઘટ્ટ વાળનું કાર્ય શું છે?\nઊન આપતાં પ્રાણીઓના શરીર પરના ઘટ્ટ વાળ પ્રાણીઓને હૂંફ પૂરી પાડી ઠંડી સામે રક્ષણ આપે છે.\nકશ્મીરી બકરીઓ વડે મળતું ઊન સામાન્ય રીતે શાને માટે વપરાય છે?\nકશ્મીરી બકરીઓ વડે મળતું ઊન પશ્મિના શાલ બનાવવા માટે વપરાય છે.\nકાતરણી (Shearing) એટલે શું?\nઘેટાંઓના શરીર પરથી તેની પાતળી ચામડી સહિત રુવાંટીને ઉતારી લેવાની પ્રક્રિયાને કાતરણી (Shearing) કહે છે.\nઊન મેળવવા ઘેટાંઓના શરીર પરથી તેની પાતળી ચામડી સહિત રુવાંટીને ઉતારી લેવા છતાં તેને કેમ ઈજા થતી નથી?\nઘેટાંના શરીર પરની રુવાંટી અને પાતળી ચામડીનું સૌથી ઉપરનું સ્તર મૃત કોષોનું બનેલું હોવાથી તેને ઉતારી લેવાથી ઈજા થતી નથી.\nબર (Burr) એટલે શું?\nઊનના વાળ સાથે જોવા મળતા નાના નાના રુવાંટીવાળા તંતુઓ હોય છે, જેને વાળમાંથી કાઢી લેવામાં આવે છે, આને બર (Burr) કહે છે.\nરેશમના કીડા રેશમના તાર કેવી રીતે બનાવે છે?\nરેશમના કીડા માથાને અંગ્રેજી આઠ (8) આકારમાં ઘુમાવવા દરમિયાન પ્રોટીનના તંતુનો સ્ત્રાવ કરે છે, જે હવાના સંપર્કમાં આવતા રેશમના તાર બને છે.\nનાજુક રેશમના તારની મજબૂતાઈ કોના તાર જેટલી હોય છે?\nનાજુક રેશમના તારની મજબૂતાઈ સ્ટીલના તારની મજબૂતાઈ જેટલી હોય છે.\nરેશમના જુદા જુદા પ્રકાર જણાવો.\nરેશમના પ્રકાર આ મુજબ છે : ટશર સિલ્ક, મૂગા સિલ્ક, એરી સિલ્ક, મલબેરી સિલ્ક, કોસા સિલ્ક.\nઊન આપતાં પ્રાણીઓ વિશે સામાન્ય સમજ આપો.\nઊન આપણને ઘેટાં, બકરાં, યાક અને ઊંટમાંથી પ્રાપ્ત થાય છે. પરંતુ મોટા ભાગે ઘેટાના ઊનનો ઉપયોગ વધારે થાય છે. ઘેટાંની કેટલીક જાતિ ફક્ત પાતળા સુંવાળા વાળ જ ધરાવે છે. આ પાતળા સુંવાળા વાળ આપણને ઊન બનાવવા માટે રેસા પૂરા પાડે છે. તિબેટ અને લડાખ જેવા પ્રદેશોમાં યાક નામના પ્રાણીનું ઊન પ્રચલિત છે.\nજમ્મુ અને કાશ્મીરના પહાડી પ્રદેશમાં અંગોરા બકરીમાંથી અંગોરા ઊન મેળવાય છે. કશ્મીરી બકરીઓ વડે મળતું ઊન સારી જાતનું અને સુંવાળું હોય છે. તેમાંથી પશ્મિના શાલ બનાવાય છે. ઊંટના શરીરના વાળનો પણ ઊન તરીકે ઉપયોગ થાય છે. દક્ષિણ અમેરિકામાં ‘લામા” અને “અલ્પાકા’ પ્રાણીઓ પણ ઊન આપે છે.\nસારી ગુણવત્તાવાળું ઊન મેળવવા ઘેટાંની પસંદગી કેવી રીતે કરવામાં આવે છે?\nઘેટાંની કેટલીક જાતિ ફક્ત પાતળા સુંવાળા વાળ ધરાવે છે. ખાસ કરીને આવી જાતિનાં ઘેટાંઓને એટલા માટે પસંદ કરવામાં આવે છે કે જેઓ માત્ર સુંવાળા વાળ ધરાવતાં બચ્ચાંને જન્મ આપે. આમ, પસંદગીલક્ષી પ્રજનન વડે સુંવાળા વાળ ધરાવતાં ઘેટાંઓ ઉત્પન્ન કરી સારી ગુણવત્તાવાળું ઊન મેળવી શકાય છે.\nઘેટાંની પ્રજાતિ, તેના ઊનની ગુણવત્તા અને તે પ્રજાતિ કયા પ્રદેશમાં જાણીતી છે તે જણાવો.\nઘેટાંની પ્રજાતિ, ઊનની ગુણવત્તા અને તે પ્રજાતિ કયા પ્રદેશ(રાજ્ય)માં જાણીતી છે તેની વિગત દર્શાવતું કોષ્ટક આ મુજબ છે :\nઊન માટે ઉછેરવામાં આવતાં ઘેટાંને કેવો ખોરાક આપવો જોઈએ?\nઘેટાં તૃણાહારી પ્રાણી છે. તે ઘાસ અને વનસ્પતિનાં પાંદડાં ખાય છે. ઘેટાં પાળનારા તેને પોષણક્ષમ આહાર આપે છે. સામાન્ય રીતે તે ઘેટાને લીલો ચારો ઉપરાંત દાળનું મિશ્રણ, મકાઈ, જુવાર, તેલીબિયાંનો ખોળ, પાપડી તથા ખનીજ દ્રવ્યો ધરાવતાં ખાણ ખવડાવે છે. શિયાળાની ઠંડીમાં ઘેટાંઓને ઘરની અંદર રાખે છે અને તેમને પાંદડાં, અનાજ અને સૂકો ચારો ખવડાવે છે.\nઘેટાંના શરીર પરના વાળથી શરૂ કરીને ઊનના દોરા મેળવવાની ક્રિયાવિધિનાં વિવિધ સોપાન (તબક્કા) જણાવો.\nઘેટાંના શરીર પરના વાળથી શરૂ કરીને ઊનના દોરા મેળવવાની ક્રિયાવિધિનાં વિવિધ સોપાન નીચે મુજબ છેઃ\nકાતરણી (ઊન ઉતારવું – Shearing)\nઘસવાની પ્રક્રિયા (Scouring)\nવર્ગીકરણની ક્રિયા (Sorting)\nફરી ઘસવાની પ્રક્રિયા અને સૂકવણી (Drying)\nરંગવાની ક્રિયા (Dying)\nકાંતવાની ક્રિયા (Spinning)\nઊન ઉતારવાની ક્રિયા ટૂંકમાં સમજાવો.\nઘેટાંઓના શરીર પરથી તેની પાતળી ચામડી સહિત રુવાંટીને ઉતારી લેવામાં આવે છે. આ ક્રિયાને કાતરણી કે ઊન ઉતારવાની ક્રિયા (Shearing) – કહે છે. કાતરણી માટે વાળ કાપનાર વાળ કાપવા માટે જે મશીનનો ઉપયોગ કરે છે, તેવા પ્રકારના મશીનનો ઉપયોગ કરવામાં આવે છે. સામાન્ય રીતે ગરમીની ઋતુમાં ઘેટાંના વાળ કાપવામાં આવે છે. વાળ કાપવાથી ઘેટાંને ઈજા થતી નથી.\n(જેમ આપણે દાઢી કરીએ છીએ કે માથે મુંડન કરાવીએ છીએ ત્યારે ઈજા થતી નથી – તેમ.) થોડા દિવસોમાં ઘેટાંને નવા વાળ ઊગે છે અને ઊન આપતું થઈ જાય છે.\nરેશમનો કીડો કેવી રીતે રેશમના તાર તૈયાર કરે છે તે સમજાવો.\nરેશમનો કીડો (કેટરપિલર) વૃદ્ધિ પામીને તેના જીવનચક્રની ત્યાર પછીની અવસ્થામાં આવે છે તેને કોશિત અવસ્થા પ્યુપા કહે છે. તે પોતાની આસપાસ જાળું રચે છે, જે તેને પકડી રાખવામાં મદદરૂપ થાય છે. ત્યારબાદ તે પોતાના માથાને અંગ્રેજી ‘8′ આકારમાં એક છેડાથી બીજા છેડા સુધી લઈ જાય છે. આ દરમિયાન કેટરપિલર પ્રોટીનના બનેલા તાંતણાઓનો સાવ કરતો જાય છે. તે હવાના સંપર્કમાં આવતાં સખત રેશમનો તાર બને છે. કેટરપિલર આ રેશમના તાર વડે પોતાની જાતને ઢાંકી દે છે અને તેમાંથી કોશેટો બને છે. આ કોશેટામાંથી રેશમના તાર મેળવવામાં આવે છે.\nરેશમના પતંગિયાના જીવનચક્રની અવસ્થાઓ આકૃતિ દોરી જણાવો.\nરેશમના પતંગિયાની ચાર અવસ્થા :\nશુદ્ધ રેશમ, ઊન અને કૃત્રિમ રેશમને બાળવાથી દરેકની વાસ કેવી હોય છે? તે જણાવો.\nશુદ્ધ રેશમ અને ઊન પ્રોટીનના બનેલા છે (આપણા વાળની જેમ). આથી તેમને બાળવાથી વાળ બળતા હોય તેવી વાસ આવે છે. કૃત્રિમ રેશમ એ સિથેટિક રેસા છે. તે પ્લાસ્ટિક જેવા રેસા છે. આથી તેને બાળવાથી પ્લાસ્ટિક જેવી વાસ આવે છે.\nકોશેટામાંથી રેશમના તાર કેવી રીતે મેળવવામાં આવે છે?\nરેશમનો કીડો તેની પ્યુપા અવસ્થા દરમિયાન પોતાના શરીર પર તાર ઊંટે છે અને કોશેટો બનાવે છે. આ કોશેટાઓને મોટી સંખ્યામાં એકઠા કરી તેમને તડકામાં રાખવામાં આવે છે અથવા પાણીમાં ઉકાળવામાં આવે છે. આ પ્રક્રિયામાં રેશમના તાર અલગ પડી જાય છે. રેશમના તાર કાઢ્યા પછી તેમાંથી દોરો કે પાતળા વણેલા તાર બનાવવામાં આવે છે. આ પ્રક્રિયાને રેશમની રીલિંગ પ્રક્રિયા કહે છે. આ પ્રક્રિયા ખાસ પ્રકારના યંત્ર વડે કરવામાં આવે છે.\nવૈજ્ઞાનિક કારણો આપી સમજાવોઃ\nઊન મેળવવા ઘેટાંના વાળની કટાઈ ગરમ ઋતુમાં કરવામાં આવે છે.\nઘેટાંના વાળ ઠંડી ઋતુમાં હૂંફ આપે છે. જો ઠંડી ઋતુમાં ઘેટાંના વાળની કટાઈ કરવામાં આવે તો ઘેટાંને ઠંડીથી રક્ષણ મળે નહિ. ગરમ ઋતુમાં ઘેટાંને ઠંડીથી રક્ષણ મેળવવાની જરૂરિયાત હોતી નથી. તેથી ઊન મેળવવા ઘેટાંના વાળની કટાઈ ગરમ ઋતુમાં કરવામાં આવે છે.\nરેશમના તાર મેળવવા રેશમના કોશેટાને ઊકળતા પાણીમાં નાખવામાં આવે છે. ‘\nરેશમના કીડાના કેટરપિલરે પોતાની જાતને રેશમના તાર વડે ઢાંકી દેવાથી વીંટાળેલા તારથી કોશેટો બને છે. કોશેટામાં યુવાનો વિકાસ થાય છે અને છેવટે રેશમના તાર કાપી પતંગિયું બહાર નીકળે છે. આમ થતાં રેશમના તાર કપાઈ જાય છે. આથી યુપામાંથી પતંગિયું બને તે પહેલાં તેને ઊકળતા પાણીમાં નાખી કોશેટાના રેશમના તાર મેળવી લેવામાં આવે છે. તેથી રેશમના તાર મેળવવા રેશમના કોશેટાને ઊકળતા પાણીમાં નાખવામાં આવે છે.\nરેસાથી કાપડ સુધી પ્રશ્ન ૩. તફાવતના બે મુદ્દા આપોઃ\n(1) ઊન અને રેશમ\n(2) કુદરતી રેશમ અને કૃત્રિમ રેશમ\n1. તે ઘેટાંના વાળમાંથી મળતા રેસામાંથી બને છે. 1. તે રેશમના કોશેટામાંથી મળતાં રેસામાંથી બને છે.\n2. તેમાંથી શાલ, સ્વેટર, મફલર વગેરે બનાવવામાં આવે છે. 2. તેમાંથી રેશમી સાડી, ઝભ્ભા વગેરે બનાવવામાં આવે છે.\n(2) કુદરતી રેશમ\n1. તે રેશમના કીડાના કોશેટામાંથી મેળવવામાં આવે છે. 1. તે પ્લાસ્ટિક જેવા પૉલિમર પદાર્થોમાંથી રાસાયણિક રીતે મેળવેલા રેસામાંથી બનાવાય છે.\n2. તે પ્રાણિજ રેસામાંથી બને છે. 2. તે કૃત્રિમ રેસામાંથી બને છે.\n3. તેને સળગાવતાં વાળ બળતા હોય તેવી વાસ આવે છે. ૩. તેને સળગાવતાં પ્લાસ્ટિક બળતું હોય તેવી વાસ આવે છે.\n(C) વિસ્તૃત પ્રશ્નો\nનીચેના પ્રશ્નોના મુદ્દાસર ઉત્તર આપોઃ\nઘેટાંઓના વાળમાંથી ઊન મેળવવાની પદ્ધતિના વિવિધ તબક્કા (સોપાન) વર્ણવો.\nઘેટાંઓના વાળમાંથી સ્વેટર ગૂંથવા કે શાલ વણવા માટે વપરાતું ઊન મેળવવાની પ્રક્રિયાના વિવિધ તબક્કા (સોપાન) નીચે મુજબ છેઃ\nસોપાન 1: કાતરણી (ઊન ઉતારવું) ઘેટાંઓના શરીર પરથી તેની પાતળી ચામડી સહિત રુવાંટીને ઉતારી લેવાની પ્રક્રિયાને કાતરણી કહે છે. તે માટે વાળ કાપવા માટેના મશીનનો ઉપયોગ થાય છે.\nસોપાન 2: ઘસવાની પ્રક્રિયાઃ ચામડી સહિત ઉતારેલા વાળને ટાંકીમાં નાખીને સારી રીતે ધોવામાં આવે છે. જેથી તેમાંથી ચીકાશ, ધૂળ અને મેલ નીકળી જાય છે. આ પ્રક્રિયાને ઘસવાની પ્રક્રિયા કહે છે. આ પ્રક્રિયા મશીનો વડે થાય છે.\nસોપાન ૩: વર્ગીકરણ ક્રિયા ઘસવાની પ્રક્રિયા બાદ તેનું વર્ગીકરણ કરવામાં આવે છે. વાળવાળી ચામડીને કારખાનામાં મોકલવામાં આવે છે. ત્યાં તેમનું જુદા જુદા પોત મુજબ તેમને જુદા પાડી વર્ગીકરણ થાય છે.\nસોપાન 4: સૂકવણીઃ નાના રુવાંટીવાળા તંતુઓ જેને બર કહે છે, તેમને વાળમાંથી કાઢી લેવામાં આવે છે. પછી રેસાઓ પર ફરી ઘસવાની પ્રક્રિયા કરી સૂકવવામાં આવે છે. હવે આ ઊનના રેસા દોરાઓ બનાવવા ઉપયોગમાં લેવાય છે.\nસોપાન 5: રંગવાની ક્રિયા ઘેટા તથા બકરીના આ રેસા કાળા, કથ્થાઈ તથા સફેદ એમ જુદા રંગના હોય છે. આથી રેસાઓને જુદા જુદા રંગમાં રંગવામાં આવે છે.\nસોપાન 6: કાંતવાની ક્રિયા ઊનના રેસાઓને સીધા કરવા તેને ઓળવામાં આવે છે અને દોરી સ્વરૂપે લપેટવામાં આવે છે. લાંબા રેસાઓમાંથી સ્વેટર માટેનું ઊન અને ટૂંકા રેસાઓને કાંતીને ઊનનું કાપડ વણવામાં લેવાય છે.\nરેશમના કીડાના ઉછેર દ્વારા રેશમના તાર અને રેશમનું કાપડ કેવી રીતે મેળવવામાં આવે છે તે સમજાવો.\nમાદા રેશમનું પતંગિયું એક જ વારમાં અનેક ઈંડાં મૂકે છે. આ ઈંડાંઓને સાવધાનીથી કપડાંની પટ્ટીઓ અથવા કાગળ પર સંગ્રહ કરવામાં આવે છે. પછી આ રેશમના કીડા પાળનારને વેચવામાં આવે છે.\nરેશમના કીડા પાળનાર તેમને અનુકૂળ તાપમાન તથા ભેજના વાતાવરણમાં સ્વાથ્યપદ અવસ્થામાં રાખે છે. ઈંડાંઓને એવા અનુકૂળ તાપમાને રાખવામાં આવે છે કે જેમાંથી ડિમ્ભ બહાર નીકળી આવે ત્યારે શેતૂરના ઝાડ પર નવાં પાંદડાં આવવાનો સમય થયો હોય. ડિલ્મ જેમને રેશમના કીડા કે કેટરપિલર કહે છે તે રાત-દિવસ શેતૂરનાં પાંદડાં ખાઈને ખૂબ જ મોટા બની જાય છે. ડિમ્પને શેતૂરનાં તાજાં તોડેલાં પાંદડાં સાથે વાંસની ટ્રેમાં રાખવામાં આવે છે. 25થી 30 દિવસ પછી રેશમના કીડા ખાવાનું બંધ કરી દે છે અને વાંસની ટ્રેનાં નાનાં નાનાં ખાનાંઓમાં જતા રહે છે. ત્યાં રેશમના તાર વીંટી કોશેટો બનાવે છે. અહીં ટ્રેમાં નાનાં નાનાં કે ડાળીઓ રાખવામાં આવે છે, જેના પર કોશેટાઓ ચોંટી જાય છે.\nકોશેટાઓને ઊકળતા પાણીમાં નાખવામાં આવે છે. આથી રેશમના તાર છૂટા પડી જાય છે. તેને કાંતીને રેશમના દોરા બનાવવામાં આવે છે અને વણીને રેશમનું કાપડ બનાવાય છે.\nટૂંક નોંધ લખો રેશમના પતંગિયાંના જીવનચક્રની અવસ્થાઓ.\nરેશમનાં પતંગિયાંની જીવનચક્રની ચાર અવસ્થાઓ છે :\nડિઝ્મ (રેશમની ઈયળ)\nઈંડું રેશમના પતંગિયાના જીવનચક્રની આ પ્રથમ અવસ્થા છે. માદ રેશમનું પતંગિયું શેતૂરનાં પાંદડાં પર ઈંડાં મૂકે છે.\nડિલ્મઃ ઇંડું સેવાઈને તેમાંથી ડિઝ્મ (કેટરપિલર કે રેશમની ઈયળ) બહાર, આવે છે. તે શેતૂરનાં પાંદડાં ખાઈને ખૂબ મોટી થઈ જાય છે. 25થી 30 દિવસ સુધી શેતૂરનાં પાન ખાઈ લીધા પછી તે ખાવાનું છોડી દે છે અને સુષુપ્ત બની જાય છે.\nપ્યુપા સુષુપ્ત કેટરપિલર હવે ત્રીજી અવસ્થા(ડુડા)માં પ્રવેશે છે. તે પોતાના માથાને અંગ્રેજી “B’ આકારમાં એક છેડાથી બીજા છેડા સુધી લઈ જાય છે. તે દરમિયાન કેટરપિલર પ્રોટીનના બનેલા તાંતણાનો સાવ કરે છે, જે હવાના સંપર્કમાં આવતાં સખત રેશમનો તાર બને છે. કેટરપિલર રેશમના તાર વડે પોતાની જાતને ઢાંકી દે છે અને તે યુપામાં રૂપાંતરિત થાય છે. તેના આ રેશમના તારના આવરણને કોશેટો કહે છે.\nરેશમનું પતંગિયું: યુપાનો હવે પછીનો વિકાસ આ કોશેટોમાં જ થાય છે. કોશેટામાં યુપા વિકસી રેશમના પતંગિયા સ્વરૂપે તે કોશેટો તોડી બહાર આવે છે.\nનીચેના દરેક પ્રશ્નના ઉત્તર માટે આપેલા વિકલ્પોમાંથી સાચો વિકલ્પ શોધીને તેનો ક્રમ-અક્ષર પ્રશ્નની સામે માં લખો\nકયા કાપડના નાના ટુકડાને સળગાવવાથી પ્લાસ્ટિક બળતું હોય તેવી ગંધ આવે છે?\nA. શુદ્ધ રેશમ\nC. કૃત્રિમ રેશમ\nD. સુતરાઉ કાપડ\nરેશમનો કીડો (ઈયળ) બીજા કયા નામે ઓળખાય છે?\nમુગા એ શાની જાત છે?\nઊનના ઉદ્યોગમાં ઊનનું વર્ગીકરણ કરનાર કારીગરને લોહીનો ઘાતક રોગ (સોર્ટર્સ રોગ) થવાની સંભાવના રહે છે. આ રોગ કયા બૅક્ટરિયાનો ચેપ લાગવાથી થાય છે?\nશેતૂરનું વૈજ્ઞાનિક નામ શું છે?\nA. એપિસ ઇન્ડિકા\nB. બોમ્બેક્સ મોરી\nC. મસ્કા ડોમેસ્ટિકા\nD. મોરસ આલ્બા\nરેશમના ઉત્પાદનમાં ક્યો દેશ પ્રથમ ક્રમે છે?


ગુજરાત વિધાનસભાના પરિણામો પ્રમાણે ભાજપ લોકસભાની ૧૩ અને કોંગ્રેસ ૫ બેઠકમાં મજબુત... ૮માં રસાકસી\nજયેશ મેવાળા (મેરાન્યૂઝ.ગાંધીનગર): ગુજરાત વિધાનસભાની સવા વર્ષ પહેલા યોજાયેલી ચૂંટણીના પરિણામોને આધાર માનીએ તો સત્તાધારી ભારતીય જનતા પાર્ટી ૨૬ બેઠકોમાંથી ૧૩ બેઠકોમાં ભારે સરસાઈ ધરાવે છે. જ્યારે પાંચ બેઠકોમાં ભાજપ સામાન્ય સરસાઈ ધરાવે છે. તેની સામે એક ડઝન બેઠક ઓછી પડતા ગુજરાતમાં સત્તા પર નહીં આવી શકેલી કોંગ્રેસ ૮ બેઠકોમાં નોંધપાત્ર સરસાઈ ધરાવે છે. ગુજરાત વિધાનસભાની સરસાઈનું સરવૈયું જોતા ભાજપ ૧૩ તેમજ કોંગ્રેસ ૫ બેઠકોમાં મજબુત સ્થિતિમાં છે. જ્યારે ૮ બેઠકોની પાતળી સરસાઈમાં મતદારોનો મિજાજ ગમે તે પક્ષનું પાસું પલટી શકે તેમ છે.\nગુજરાત વિધાનસભાની ડીસેમ્બર-૨૦૧૭માં યોજાયેલી સામાન્ય ચૂંટણીમાં ભાજપે ૯૭ બેઠકો જીતી સત્તા મેળવી હતી. જ્યારે કોંગ્રેસ અપક્ષ સાથે ૮૦ બેઠકો મેળવી સત્તાથી દુર થઇ ગયો હતો. ગુજરાત વિધાનસભાની ૧૮૨ બેઠકોના પરિણામ અને તેની દરેક સંસદીય મતવિસ્તારમાં કુલ થતી સરસાઈને જોતા ભાપના ફિર ૨૬ના અભિયાનને ફટકો પડે તેમ છે. ગુજરાત વિધાનસભાની બેઠકોના પરિણામ પ્રમાણે ભાજપને ૧૩ બેઠકોમાં મજબુત સરસાઈ મળેલી છે. જો કે, આ સરસાઈ ગઈ લોકસભાની ચૂંટણી કરતા ઘણી જ ઘટી ગયેલી છે. જેમાં ભાજપ ગાંધીનગર, અમદાવાદ પૂર્વ અને પશ્ચિમ, વલસાડ, નવસારી, સુરત અને વડોદરામાં ૧.૯૧ લાખથી લઇ ૩.૯૯ લાખ સુધીની સરસાઈ છેલ્લી વિધાનસભાની ચૂંટણીના આધારે ધરાવે છે.\nજ્યારે રાજકોટ, પોરબંદર, ભાવનગર, ખેડા, પંચમહાલ અને છોટાઉદેપુરમાં ૪૪૮૮૯થી લઇ ૮૬૦૦૦ મતની સરસાઈ છે. ભાજપને કચ્છમાં ૨૫૫૦૦ તો, જામનગરમાં ૯૫૩૦, દાહોદમાં ૧૮૦૦૦, ભરૂચમાં ૨૪૬૪ અને બારડોલીમાં ૪૪૨૦ મતની સામાન્ય સરસાઈ છે. તેની સામે કોંગ્રેસ પક્ષને જૂનાગઢમાં ૧.૧૪ લાખની સરસાઈ છે. તો આણંદમાં ૫૭૦૦૦, અમરેલીમાં ૫૦,૦૦૦ અને સુરેન્દ્રનગરમાં ૪૭૦૦૦ સરસાઈ છે. જયારે પાટણમાં ૩૭૦૦૦, બનાસકાંઠામાં ૨૫૦૦૦, મહેસાણામાં ૧૫૦૦૦ અને સાબરકાંઠામાં ૧૦૦૦૦ જેટલી સરસાઈ છે.\nસવા વર્ષ પહેલાની આ રાજકીય સ્થિતિમાં કોંગ્રેસ પાસે હાર્દિક-અલ્પેશ અને જીગ્નેશ મેવાણીની ત્રિપુટી સહીત પાટીદાર ફેકટર જમા પાસું હતું. જે આ વખતે નહીં હોવા છતાં હાર્દિક પટેલ કોંગ્રેસી બની ગયો છે તો અલ્પેશ કોંગ્રેસી મટી ગયો છે. જો કે, ઘણા વિસ્તારોમાં આજે પણ પાટીદાર ફેકટર અને ખેડૂતોની સમસ્યા ભાજપ માટે મુશ્કેલી સર્જી શકે તેમ છે. જ્યારે ભાજપ સરકારમાં રૂપાણીનું નેતૃત્વ વિજય આપવી શકે તેમ નથી પરંતુ નરેન્દ્ર મોદી ગુજરાતમાંથી વડાપ્રધાન પદ માટે ચૂંટણી જંગમાં નહીં હોવા છતાં મોદીના ચહેરા સાથે રાષ્ટ્રવાદના મુદ્દે ભાજપે ફિર ૨૬ માટે રણનીતિ ઘડી છે પરંતુ લોકશાહીમાં સર્વોપરી એવી પ્રજાનો બદલાયેલો મિજાજ જ ૨૬નું પરિણામ ૨૩ એપ્રિલે નક્કી કરી દેશે.\nresults of Assembly Gujarat BJP Gujarat congress Gujarat Lok Sabha


April 05, 2021 09:50 PM\nઅમેરિકા પછી ભારત પહેલો દેશ છે જ્યાં\nઅડધાથી વધુ કેસ એકલા મહારાષ્ટ્રમાં: દેશમાં બીજી લહેર ધીરે ધીરે ખતરનાક બની રહી છે\nકોરોના વાયરસની મહામારી વધારેને વધારે ખતરનાક બની રહી છે. ભારતમાં કોરોનાના નવા કેસનો આંકડો જે રીતે વધી રહ્યો છે તે જોતા ચિંતા વધી રહી છે. ભારતમાં કોરોનાના કુલ 1 લાખથી વધુ કેસ નોંધાયા છે. અમેરિકા પછી ભારત બીજો દેશ બન્યો છે કે જ્યાં કોરોનાના 24 કલાકમાં 1 લાખ કરતા વધુ નવા કેસ નોંધાયા છે.\nભારતમાં કોરોનાના 1,03,844 નવા કેસ નોંધાયા છે. જેમાંથી અડધાથી વધારે માત્ર મહારાષ્ટ્રમાં નોંધાયા છે, અહીં 57,074 નવા કેસ નોંધાયા છે. આ પહેલા પાછલા વર્ષે 17 સપ્ટેમ્બરે દેશના સૌથી વધુ કેસ 98,795 નોંધાયા હતા, જેના કરતા 5000 કેસ વધારે નોંધાયા છે.\nભારતમાં કોરોનાની બીજી લહેર ચાલી રહી છે, જેની શરુઆત લગભગ 52 દિવસ પહેલા થઈ હતી, જેમાં હવે પહેલી લહેર કરતા વધુ ઊંચા કેસ નોંધાઈ રહ્યા છે.7દિવસમાં સરેરાશ નોંધાતા કેસમાં પણ સતત વધારો થઈ રહ્યો છે. આ આંકડો 11 ફેબ્રુઆરીએ 11,364 હતો જે વધીને4એપ્રિલના રોજ 78,318 થઈ ગયો છે. આ ભારતના કોરોના કાળનો સૌથી મોટો ઉછાળો છે.\nનવા કેસના રેકોર્ડ સાથે સોમવારે નોંધાયેલા અત્યાર સુધીના સૌથી વધુ કેસનો રેકોર્ડ પણ તૂટી ગયો છે. એક્ટિવ કેસમાં 50,000નો વધારો થયો છે. દેશમાં એક્ટિવ કેસનો આંકડો7લાખને પાર થઈ ગયો છે, કોરોનાના એક્ટિવ કેસની સંખ્યાને 6થી7લાખ થતા માત્ર3દિવસનો સમય થયો છે.\nતાજેતરમાં પૂર્ણ થયેલા અઠવાડિયા (29 માર્ચથી4એપ્રિલ) દરમિયાન 5,48,625 નવા કેસ નોંધાયા છે. 28 સપ્ટેમ્બરથી4ઓક્ટોબર દરમિયાન નોંધાયેલા 5.5 લાખ કેસ પછી સૌથી વધુ કેસ અઠવાડિયા દરમિયાન નોંધાયા છે. અગાઉના અઠવાડિયે નોંધાયેલા કેસ કરતા આ વખતે 1,55,569 નવા કેસ નોંધાયા છે. દેશમાં ચાલી રહેલા કોરોનાકાળનો અત્યાર સુધીનો સૌથી મોટો ઉછાળો છે.\nકોરોનાના નવા કેસની સાથે મૃત્યુઆંકમાં પણ વધારો થઈ રહ્યો છે. 29 માર્ચથી4એપ્રિલ દરમિયાન 2,974 લોકોએ કોરોનાના કારણે જીવ ગુમાવ્યો છે, આ અગાઉના અઠવાડિયામાં આ સંખ્યા 1,875 હતી. આ અઠવાડિયે કોરોનાના લીધે નોંધાયેલા મૃત્યુ નવેમ્બર 30થી6ડિસેમ્બર પછીના સૌથી વધુ છે. દેશમાં કોરોનાના કેસની સંખ્યામાં નોંધાઈ રહેલા વધારાની સાથે મૃત્યુઆંક અને એક્ટિવ કેસની સંખ્યામાં ઝડપથી વધારો થઈ રહ્યો છે.\nદેશમાં 477 લોકોએ કોરોનાના કારણે જીવ ગુમાવ્યો હતો. પાછલા5દિવસથી દેશમાં 400થી વધુ મૃત્યુઆંક નોંધાઈ રહ્યા છે, આ પહેલા 514 લોકોએ જીવ ગુમાવ્યો હતો.\nમહારાષ્ટ્રાં 57000 કરતા વધારે કોરોના કેસ એક દિવસમાં પહેલીવાર નોંધાયા છે. મુંબઈમાં અત્યાર સુધીના સૌથી વધુ 11,206 કેસ નોંધાયા છે. મહારાષ્ટ્રમાં કોરોનાના કુલ કેસની સંખ્યા3મિલિનયને પાર કરી ગઈ છે, મહારાષ્ટ્ર પછી ખરાબ સ્થિતિ કેરળમાં છે જ્યાં 1.1 મિલિયન કેસ નોંધાયા છે.\nમહારાષ્ટ્ર પછી સૌથી વધુ કેસ મધ્યપ્રદેશ (3,178) અને ગુજરાતમાં (2,875) નોંધાયા છે. આ સિવાય 12 રાજ્યો છે જ્યાં વધુ કેસ નોંધાયા છે, જેમાં ઉત્તરપ્રદેશ (4,164) અને દિલ્હી (4,033) આગળ છે.\ncorona positive case covid19 second wave corona india


અમિત શાહે એનડીએ નેતાઓને ડિનર પર બોલાવ્યા, કાલે કેબિનેટ બેઠક થશે | Lok sabha elections 2019: BJP President Amit Shah to hostadinner for NDA leaders - Gujarati Oneindia\nલોકસભા ચૂંટણીના સાતે તબક્કાનું મતદાન પૂરું થઇ ગયું છે. મતદાન પૂરું થયા પછી મોટાભાગના એક્ઝીટ પોલમાં ભાજપના નેતૃત્વના એનડીએ ગઠબંધનને બહુમત મળવાનું અનુમાન લગાવવામાં આવી રહ્યું છે. આ દરમિયાન ખબર આવી રહી છે કે અમિત શાહે એનડીએ નેતાઓ માટે કાલે (મંગળવારે) ડિનર પાર્ટીનું આયોજન કર્યું છે, જેમાં સરકારના બધા જ મંત્રીઓ શામિલ થશે.\nએનડીએ નેતાઓની બેઠક\nન્યુઝ એજેન્સી એએનઆઈ અનુસાર મંગળવારે એનડીએ નેતાઓની બેઠક થઇ શકે છે. ભાજપા અધ્યક્ષ અમિત શાહની એનડીએ નેતાઓ સાથે ડિનર પર મુલાકાત થશે, જયારે કેન્દ્રીય કેબિનેટ બેઠક પણ કાલે થવા જઈ રહી છે. આપને જણાવી દઈએ કે કાલે 19 મેં દરમિયાન લોકસભા ચૂંટણીના છેલ્લા તબક્કાનું મતદાન પૂરું થયું છે અને 23 મેં દરમિયાન પરિણામ જાહેર કરવામાં આવશે.\nએક્ઝીટ પોલમાં એનડીએ સરકાર બનતી જોવા મળી રહી છે\nઆપને જાણાવી દઈએ કે રવિવારે સાંજે વોટિંગ પત્યા પછી એક્ઝીટ પોલમાં એનડીએ સરકાર બનતી જોવા મળી રહી છે. મોટાભાગના પોલમાં એનડીએ બહુમત મેળવશે, તેવું અનુમાન લગાવવામાં આવી રહ્યું છે. એક્ઝીટ પોલ અંગે વિપક્ષી દળો ઘ્વારા પણ પ્રતિક્રિયા આવી રહી છે. તેમને આ એક્ઝીટ પોલ ખોટા ગણાવ્યા છે.\nવિપક્ષી દળો ઘ્વારા પણ રણનીતિ\nચૂંટણી પરિણામો પહેલા સરકાર બનાવવા અંગે વિપક્ષી દળો ઘ્વારા પણ રણનીતિ બનાવવામાં આવી રહી છે. આંધ્રપ્રદેશ સીએમ ચંદ્રાબાબુ નાયડુએ સપા અધ્યક્ષ અખિલેશ યાદવ અને બસપા અધ્યક્ષ માયાવતી સાથે મુલાકાત કરી હતી જયારે યુપીએ ચેરપર્સન સોનિયા ગાંધીએ પણ એક બેઠક બોલાવી છે. લોકસભા ચૂંટણીના પરિણામ પહેલા બધી જ પાર્ટીઓ પોતાની જીતના દાવાઓ કરી રહ્યા છે. એક તરફ કોંગ્રેસ યુપીએ નેતૃત્વમાં સરકાર બનાવવાના દાવા કરી રહી છે, જયારે બીજી બાજુ ભાજપા પણ ફરી સરકારમાં આવવાના દાવા કરી રહી છે.\nlok sabha elections 2019 lok sabha polls 2019 amit shah sonia gandhi લોકસભા ચૂંટણી 2019 અમિત શાહ


સેશેલ્સ અને દક્ષિણ આફ્રિકાના પ્રવાસે\nરાષ્ટ્રપતિ પાટીલ તેમનાં પૌત્ર-પૌત્રીને સાથે લઈ ગયાં તેમાં કંઈ ખોટું નથી\nમહાનુભાવો પ્રસંગોપાત તેમના પરિવારજનોને પ્રવાસે લઈ જતા હોય છે ઃ વિદેશ મંત્રાલય\nસેશેલ્સ અને દક્ષીણ આફ્રીકાના નવ દિવસના સત્તાવાર પ્રવાસે ગયેલા રાષ્ટ્રપતિ પ્રતિભા પાટીલ તેમની સાથે તેમના પૌત્રોને લઈ ગયા છે. તેના કારણે વિવાદ છેડાતા સરકારે તેને ઔપચારીક બાબત કહીને તે વિવાદ પર પાણી ઢોળ કરવા પ્રયાસ કર્યો હતો.\nઆ સંદર્ભે એમ.ઈ.એ.ના સત્તાવાર પ્રવકતા સૈયદ અકબરૃદ્દીને પત્રકારોને જણાવ્યું હતું કે એ બાબત રાજનૈતિક ઔપચારીક બાબત છે કે પ્રવાસે જઈ રહેલા મહાનુભાવ તેમના પરીવારના સદસ્યને સાથે લઈ જાય. આવા મામલામાં યજમાન સુવિધા યજમાન દેશ દ્વારા મહાનુભાવોને પુરી પાડવામાં આવે છે. તેમાં કોઈ બાબત અસામાન્ય નથી. તેમને સવાલ કરવામાં આવ્યો હતો કે રાષ્ટ્રપતિ સાથે તેમના પૌત્રો પ્રવાસ કરે તે વ્યાજબી છે? તેનો જવાબ તેઓ આપી રહ્યા હતા.\nતેમણે અન્ય દેશોના વડા ભારતની મુલાકાતે આવે ત્યારે તેના પરીવારના સદસ્યને સાથે લાવે છે તેના ઉદાહરણ આપતા જણાવ્યું હતું કે તાજેતરમાં પાકિસ્તાનના રાષ્ટ્રપતિ આસીફ અલી ઝરદારી ભારતની મુલાકાતે આવ્યા ત્યારે તેમના પુત્ર બિલાલને સાથે લેતા આવ્યા હતા. જ્યારે અમેરિકાના રાષ્ટ્રપતિ બિલ ક્લિન્ટન દેશની મુલાકાતે આવ્યા ત્યારે તેમની પુત્રી ચેલ્સીને સાથે લાવ્યા હતા. આ બાબત સામાન્ય છે અને આ ચર્ચાનો હવે અંત લાવવો જોઈએ તેમ અકબરૃદ્દીને જણાવ્યું હતું. જ્યારે રાષ્ટ્રપતિ ભવનના પ્રવકતા અર્ચના દત્તાએ જણાવ્યું હતું કે તેમાં આચારસંહિતા કે શિષ્ટાચારનો કોઈ જ ભંગ નથી. આ પ્રકારનો શિરસ્તો છે અને તે આગળ ધપાવાયો છે.


News & Views :: ડોનાલ્ડ ટ્રમ્પે ઐતિહાસિક કામ કર્યું, આ તસવીર તેની સાક્ષી છે\nડોનાલ્ડ ટ્રમ્પે ઐતિહાસિક કામ કર્યું, આ તસવીર તેની સાક્ષી છે\nખાડીના દેશો અને ઈઝરાયલના સંબંધોમાં મંગળવારે એક ઐતિહાસિક વળાંકની શરૂઆત થઇ. વ્હાઈટ હાઉસમાં અમેરિકાના રાષ્ટ્રપતિ ડોનાલ્ડ ટ્રમ્પની અધ્યક્ષતામાં થયેલા કાર્યક્રમમાં UAE અને બહરીને ઈઝરાયલની સાથે એક ઐતિહાસિક કરાર પર સાઈન કરી છે. જેના હેઠળ ખાડીના આ બંને પ્રમુખ દેશોએ ઈઝરાયલની સાથેના સંબંધોને સંપૂર્ણ રીતે સામાન્ય કરતા તેને માન્યતા આપી દીધી છે. આ કરારને અબ્રાહમ કે ઈબ્રાહીમ કરારનું નામ આપવામાં આવ્યું છે.\nનવા મીડલ ઈસ્ટની શરૂઆત\nઅમેરિકાના રાષ્ટ્રપતિ ટ્રમ્પે આ કરારને નવા મિડલ ઈસ્ટની શરૂઆત ગણાવી છે. તેમણે આશા વ્યક્ત કરી છે કે તેનાથી ન માત્ર પશ્ચિમ એશિયામાં નવી વ્યવસ્થા સ્થપાશે બલ્કે રાષ્ટ્રપતિ ચૂંટણી માટેના પ્રચારની વચ્ચે તેમની છવિ શાંતિ લાવનારા એક નવા નાયક તરીકેની રહેશે.\nઈઝરાયલને માન્યતા આપનારા ત્રીજા અને ચોથા અરબ દેશ બન્યા UAE અને બહરીન\nUAE અને બહરીન હવે ત્રીજા અને ચોથા અરબ દેશો બની ગયા છે જેમણે 1948માં સ્થાપિત ઈઝરાયલને માન્યતા આપી છે. બંને દેશો પહેલા મિસ્ત્ર અને જોર્ડન જ એવા અરબ દેશો હતા, જેમણે ઈઝરાયલને ક્રમશઃ 1978 અને 1994માં માન્યતા આપી હતી. દશકાથી પણ વધારે સમયથી મોટા ભાગના અરબ દેશો ઈઝરાયલનો એ કહી બહિષ્કાર કરી રહ્યા છે કે જ્યાં સુધી પેલેસ્ટાઈનિયનનો વિવાદ ઉકેલાઇ ન જાય ત્યાં સુધી તેઓ ઈઝરાયલ સાથે કોઈ સંબંધ રાખશે નહીં.\nપેલેસ્ટાઈનિયનોએ કરી નિંદા\nઅમેરિકાના રાષ્ટ્રપતિ ટ્રમ્પની આગેવાનીમાં થયેલા આ કાર્યક્રમમાં UAE અને બહરીનના પ્રતિનિધિઓએ અલગ અલગ ઈઝરાયલના પ્રતિનિધિઓ સાથે કરાર પર સાઇન કરી છે. ઈઝરાયલના પ્રધાનમંત્રી બેંજામિન નેતન્યાહૂએ કરારનું સ્વાગત કરતા કહ્યું કે, આ એક ઐતિહાસિક દિવસ છે. આ શાંતિની નવી શરૂઆત છે. UAEના વિદેશ મંત્રી અને ત્યાંના તાકતવર ક્રાઉન પ્રિંસના ભાઈ શેખ અબ્દુલ્લાહ બિન જાયેદ અલ નાહયાને કહ્યું કે, આનાથી દુનિયાભરમાં આશાની નવી કિરણ જાગશે. બહરીનના વિદેશ મંત્રીએ પણ આ ઐતિહાસિક કરારનું સ્વાગત કર્યું છે અને સાથે જ એવું પણ કહ્યું છે કે તેમનો દેશ પેલેસ્ટાઈનિયન સાથે ઊભો રહેશે. જોકે, પેલેસ્ટાઈનિયનોએ આ કરારની નિંદા કરી કરતા તેને ખતરનાક વિશ્વાસઘાત કરાર ગણાવ્યો છે.\n13 ઓગસ્ટના રોજ UAE અને ઈઝરાયલના કરારનું એલાન થયું હતું\nજાણ હોય તો આ પહેલા ડોનાલ્ડ ટ્રમ્પની મધ્યસ્થતા પછી જ ઈઝરાયલ અને સંયુક્ત અરબ અમીરાતે શાંતિ કરાર પર સાઈન કરી હતી અને 72 વર્ષ પછી બંને દેશોની દુશ્મની ખતમ થઇ હતી. બંને દેશોએ 13 ઓગસ્ટના રોજ જાહેરાત કરી હતી કે તેઓ અમેરિકાની મધ્યસ્થતાથી થયેલા કરાર હેઠળ પૂર્ણ કૂટનીતિક સંબંધો સ્થાપિત કરી રહ્યા છે. ઈઝરાયલ અને બહરીન કરારનું એલાન ગયા અઠવાડિયે જ થયું હતું. ટ્રમ્પની પહેલ પર આ ઐતિહાસિક કરારનો પાયો નખાયો. તેની પાછળ ટ્રમ્પના સલાહકાર અને જમાઇ જેરેડ કુશનરે અગત્યની ભૂમિકા ભજવી છએ. UAE અને બહરીનના નેતાઓ સાથે ફોન પર વાત કર્યા પછી ટ્રમ્પે પોતે જ બંને કરારોને લઇ જાહેરાત કરી હતી.


તારા સુતરિયાએ ફોટોશૂટ માટે કોટના બટન ખોલ્યા, બોલ્ડનેસે ઈન્ટરનેટ પર આગ લગાવી! | Tara Sutaria unbuttoned her coat foraphotoshoot, Boldness set the internet on fire! - Gujarati Oneindia\nજીન્સના બટન ખોલી તારા સુતરિયાએ બોલ્ડનેશનો તડકો માર્યો, જુઓ લેટેસ્ટ ફોટોશૂટ!\nતારા સુતરિયાએ ફોટોશૂટ માટે કોટના બટન ખોલ્યા, બોલ્ડનેસે ઈન્ટરનેટ પર આગ લગાવી!\n| Published: Sunday, April 24, 2022, 19:41 [IST]\nનવી દિલ્હી : બોલિવૂડ એક્ટ્રેસ તારા સુતારિયા માત્ર કેટલીક ફિલ્મોનો ભાગ રહી છે, પરંતુ તેણે ખૂબ જ ઓછા સમયમાં ઈન્ડસ્ટ્રીમાં એક ખાસ સ્થાન બનાવી લીધું છે. તે જ સમયે તારાને હવે દર્શકોમાં પણ કોઈ ઓળખની જરૂર નથી. તેના ચાહકો આજે દુનિયાભરમાં હાજર છે. લોકો તેને હંમેશા સ્ક્રીન પર જોવાનું પસંદ કરે છે. તારા જ્યારે પણ સ્ક્રીન પર આવે છે ત્યારે દર્શકો તેને જોતા જ રહે છે.\nતારાનો રેડ અવતાર\nતારા સોશિયલ મીડિયા દ્વારા પણ તેના ફેન્સ સાથે જોડાયેલી રહે છે. જ્યારે પણ તેને સમય મળે છે તે તેના પ્રશંસકો સાથે તેના અંગત અને વ્યાવસાયિક જીવનની ઝલક શેર કરે છે. હવે ફરીથી તારાએ તેના ઇન્સ્ટાગ્રામ પેજ પર તેની કેટલીક તસવીરો શેર કરી છે. આ તસવીરોમાં તે રેડ લૂકમાં જોવા મળી રહી છે. અભિનેત્રીએ અહીં લૂઝ પેન્ટ અને લાલ રંગનો કોટ પહેર્યો છે.\nતારા ખૂબ જ હોટ લાગી રહી છે\nતેણીએ બોલ્ડનેસ બતાવવા લાલ બ્રાલેટને ફ્લોન્ટ કર્યું અને કોટના બટનો ખુલ્લા રાખીને પોઝ આપ્યા છે. આ દરમિયાન તેણે મેચિંગનો સ્લિંગ ક્લચ પહેર્યો છે. આ સિવાય તેણે રેડ હીલ્સ પહેરી છે. અભિનેત્રીએ ન્યૂડ મેકઅપ સાથે પોતાનો લુક કમ્પ્લીટ કર્યો છે. તેણે તેના વાળ ખુલ્લા રાખ્યા છે અને સનગ્લાસ સાથે પોઝ આપ્યો છે. આ લુકમાં અભિનેત્રી ઘણી હોટ લાગી રહી છે.\nઆ ફિલ્મોમાં તારા જોવા મળશે\nબીજી તરફ તારા ટૂંક સમયમાં ટાઇગર શ્રોફ સાથે ફિલ્મ 'હીરોપંતી 2'માં જોવા મળશે. આ પછી તે જ્હોન અબ્રાહમ અને અર્જુન કપૂર સાથે ફિલ્મ 'એક વિલન રિટર્ન્સ'માં પણ જોવા મળશે. ફેન્સ તેને ફરી એકવાર સ્ક્રીન પર જોવા માટે ખૂબ જ ઉત્સાહિત છે.\ntara sutaria બોલ્ડ ફોટોશૂટ સોશિયલ મીડિયા ફેશન ફોટોશૂટ હોટ ફોટોશૂટ હોટ ફોટો ઇન્સ્ટાગ્રામ બોલિવૂડ વાયરલ social media fashion photoshoot hot photoshoot instagram bollywood viral\nTara Sutaria unbuttoned her coat foraphotoshoot, Boldness set the internet on fire!\nStory first published: Sunday, April 24, 2022, 19:41 [IST]


Elevation becomes enemy, Surat Raghuvir Market BUC will be canceled - Fire operation Charge will be recovered from Market | જોખમી એલિવેશન માટે સ્પેશિયલ રજિસ્ટ્રેશન થશે: મ્યુનિ. કમિશનર - Divya Bhaskar\nElevation Becomes Enemy, Surat Raghuvir Market BUC Will Be Canceled Fire Operation Charge Will Be Recovered From Market\nજોખમી એલિવેશન માટે સ્પેશિયલ રજિસ્ટ્રેશન થશે: મ્યુનિ. કમિશનર\nરઘુવીર સિલિયમ માર્કેટની બિલ્ડિંગનો આશરે 50 ટકા ભાગ એલિવેશનથી કવર હતો\nઆગને કાબૂમાં લેવાની કામગીરી બદલ પાલિકા માર્કેટના સંચાલકો પાસેથી ચાર્જ વસૂલશે\nએલિવેશન અવગણીને મનપાએ ફાયર NOC આપી દીધી હતી અને હવે તપાસ કરશે\nસુરતઃ તક્ષશિલા હોનારત પછી આવા અકસ્માતો ન થાય તેની તકેદારી રાખવામાં પાલિકાએ ફરી લાપરવાહી દાખવી છે. ફાયર ફાયટિંગ સમયે રઘુવીર સિલિયમનું એલિવેશન યોગ્ય ન હોવા છતાં પાલિકાએ જ બિલ્ડિંગને એનઓસી આપી દીધી હતી. હવે જ્યારે મોટી હોનારત થઇ ત્યારે એ જ પાલિકાએ તપાસના આદેશ આપ્યા છે. ભવિષ્યમાં આ પ્રકારની ઘટના નહિં બને તે માટે સુડા ભવનમાં મ્યુ.કમિશનર બંછાનિધી પાનીની અધ્યક્ષતામાં બિલ્ડર્સ, આર્કિટેક, ડેવલોપર્સ, એન્જીનિયરો, ટેકસટાઈલ ઓનર્સ એસોસીએશન સાથે બેઠક મળી હતી. જેમાં કમિશનરે માર્કેટોમાં આકર્ષિત દેખાડવા બિલ્ડીંગના ફ્રન્ટ ભાગમાં કરવામાં આવતા જોખમી ફસાડને મહત્વ ન આપવા સૂચના આપી તેમજ હવે ફસાડ માટે સ્પેશિયલ રજિસ્ટ્રેશન કરાશે એમ કમિશનરે જણાવ્યું હતું.\n30 દિવસમાં ખામીઓ દૂર કરવા સૂચના\nબેઠકમાં મ્યુ.કમિશનરે બિલ્ડીંગમાં ફસાડને બહુ મહત્વ ન આપવા જણાવ્યું હતું. ફસાડ ઓપનેબલ હોવા સાથે વેન્ટિલેશન વગરના ન હોવા જોઈએ. ફસાડનું મટિરિયલ્સ નોન કોમ્પોસિબલમાં ના હોય તો તેને મંજુરી આપવામાં આવશે નહિં એવું કમિશનરે સપષ્ટ કહી દીધું હતું. કમિશનરે જણાવ્યું કે જે બિલ્ડિંગ હાઈરીસ્ક અને હાઈરાઇઝ કેટેગરીમાં આવતી હોય તે તમામ બિલ્ડિંગમાં ફાયર સેફટીની ખામી કે કોઈ અન્ય ખામી જોવા માટે 30 દિવસની અંદર ટાઉન પ્લાનીંગ ડિપાર્ટમેન્ટ, કન્સલ્ટ આર્કિટેક્ચર, ફાયર ડીપાર્ટમેન્ટને એક બેઠક કરી તમામ ખામીઓ ચેક કરી ખામીઓ દુર કરવા સૂચના આપી છે. માર્કેટોમાં ફાયરની સુવિધાનું યોગ્ય અમલીકરણ થવું જોઇએ.\nફાયર સેફ્ટીના જાણકારને નિમણુંક કરવા સુચન કરાયું\nમાર્કેટોમાં ફાયર સેફટી મામલે ગંભીરતાથી ચર્ચા થઇ હતી. ખાસ કરીને હાઇરાઈઝ બિલ્ડીંગ ના કર્મચારી, વોચમેન તથા તમામ લોકોને ફાયર સેફટીની જાણકારી હોવી જોઈએ. તેમજ ફાયર સેફટી વિશે જાણકાર એક વ્યક્તિની પણ નિમણુંક કરવી જોઈએ અને સમયાંતરે ફાયર સેફટી સુવિધા ની ચકાસણી કરવી જોઈએ. હાઈરાઇઝ બિલ્ડિંગનું ફાયર સેફટી નોર્મ્સ નેશનલ બિલ્ડિંગ કોર્ડ મુજબ કરવામાં આવે તે માટે જરૂરી કાર્યવાહી કરવા કમિશનરે સૂચના આપી હતી.\nપ્લાન પાસ કરતી વખતે ઇલેકટ્રીક અને ફાયર પર્સનનો રેકોર્ડ નોંધાશે\nસુરત:જે નવા બિલ્ડિંગ નો પ્લાન પાસ કરવામાં આવે તે બિલ્ડિંગ ના ઈલેકટ્રીક પર્સન અને ફાયર કન્સલ્ટન્ટ ના તમામ રેકોર્ડ નોંધવામાં આવશે તેમજ ફસાડ માટે પર્સનલ રેકર્ડ નોંધવામાં આવશે એમ કમિશનરે જણાવ્યું હતું.\nએલિવેશનના કારણે પાણી માર્કેટમાં આગ સુધી પહોંચતું નહતું\nકુંભારીયા ચાર રસ્તા પાસે આવેલી રઘુવીર સિલિયમ માર્કેટમાં લાગેલી આગે એલિવેશનના કારણે વિકરાળરૂપ ધારણ કર્યું હતું. રઘુવીર સિલિયમ માર્કેટનો આશરે બિલ્ડિંગનો 50 ટકા ભાગ એલિવેશનથી કવર હતો. તેમાં વિવિધ રંગની અને ડિઝાઈનની લાઈટિંગ કરવામાં આવી છે. જેથી લોકો માર્કેટ તરફ આકર્ષાય અને તેના કારણે આગ વધી અને ફાયર બ્રિગેડ જે પાણીનો છંટકાવ કરતું હતું તે પાણી માર્કેટમાં આગ સુધી પહોંચતું નહતું. પાણી બધુ બહાર પડતું હતું.\nબિલ્ડીંગને સીલ કરવા માટે સૂચના\nઘટનાને 20 કલાકથી વધુ સમય થયા છતાં આગ પર કાબૂ મેળવી નહીં શકાતાં વેપારીઓનું કરોડો રૂપિયાનું નુકશાન થયું છે. બિલ્ડિંગની પ્રથમ વીંગ ભસ્મીભૂત થઈ છે, ત્યારે પાલિકાએ બિલ્ડીંગની બીયુસી રદ્દ કરી છે, તેમજ આગ બૂઝાયા બાદ બિલ્ડીંગને સીલ કરવાની કામગીરી માટે સૂચના આપી દીધી છે.\n2016માં પ્લાન મંજૂર થયો, 2018માં બીયુસી મળી\nરઘુવીર સિલિયમ સેન્ટર માર્કેટના બાંધકામનો લોઅર બેઝમેન્ટ તથા અપર બેઝમેન્ટ સાથે ગ્રાઉન્ડ ફલોર વત્તા9માળનો પ્લાન સુડામાં 10 જૂન 2016માં મંજૂર કરાયો હતો. આર્કિટેક્ટ ભાવદિપ હિરાની છે. જ્યારે બિલ્ડર રઘુવીર ડેવલપર્સ એન્ડ બિલ્ડર્સના હિતેશ ભાનુ પોકિંયા છે. બીયુસી 29 ઓક્ટોબર 2018ના રોજ જ આપવામાં આવ્યું હતું. મંજૂર પ્લાન મુજબ જ હાલમાં બાંધકામ હોવાનું સુડાના સીઇઓ ચંદ્રકાંત નીનાએ જણાવ્યું હતું.\nશોર્ટ સર્કિટથી આગ લાગી હોવાનું પ્રાથમિક તારણ છે\nશોર્ટસર્કિટથી આગ લાગી હોવાનું પ્રાથમિક તારણ છે. જો કે માર્કેટના ત્રણ ભાગમાં આગ લાગી હોવાથી બીજુ પણ કારણ હોઇ શકે જેની તપાસ કરવામાં આવશે. આગ કાબૂમાં આવ્યા બાદ અધિકારીઓ સાથે બેઠક કરીને સમગ્ર આગની ઘટનાને લઇ વિસ્તૃત ચર્ચા કરવામાં આવશે તેવું પાલિકા કમિશનર બંછાનિધી પાનીએ જણાવ્યું હતું.\nમાર્કેટના સંચાલકો પાસેથી ચાર્જ વસૂલાશે\nરઘુવીર સિલિયમ માર્કેટમાં આગ બુઝાવવા માટે બ્રિગેડ કોલ જાહેર કરવા સાથે દક્ષિણ ગુજરાતના અન્ય ગામોમાંથી પણ ફાયરની ટીમની મદદ લીધી હતી. આવી મોટી દુર્ઘટના બાદ પાલિકા જે બિલ્ડીંગમાં આગ લાગી હોય તેની પાસે ફાયરનો ચાર્જ વસૂલે છે. આ પહેલાં પાલિકાએ સુડાની હદમાં આવેલી લેન્ડમાર્ક માર્કેટ પાસેથી ફાયરનો ચાર્જ વસૂલ્યો હતો. હાલ રઘુવીર સિલિયમ માર્કેટમાં આગ લાગી હોવાથી તેની કામગીરી બદલ પાલિકા માર્કેટના સંચાલકો પાસેથી ચાર્જ વસૂલશે તેવું પાલિકા કમિશનરે સ્પષ્ટ કર્યું હતું.\nફાયર સેફ્ટીની ઉપેક્ષા, બિલ્ડિંગમાં લાકડાનાં પગથિયાં બનાવ્યા હતા\nપાલિકા કમિશનર બંછાનિધિ પાનીએ કહ્યું હતું કે, 13 દિવસ પહેલાં પણ રધુવીર માર્કેટમાં આગ લાગી હતી. ત્યારબાદ તપાસ હાથ ધરવામાં આવી હતી. જેમાં બે દિવસ પહેલાં જ રધુવીર માર્કેટને ઈલેક્ટ્રીક વાયરિંગને લઈને નોટિસ ફટકારાઈ હતી. આમ છતાં, ફાયર સેફ્ટી માટે કોઈ પગલાં ના લેવાયા. એટલું જ નહીં, ત્યાં ગેરકાયદે રીતે લાકડાની સીડીઓ પણ બનાવાઈ હતી.


Jigar Joshi ‘ Prem’ જિગર જોષી ‘પ્રેમ’ – Nehal's World\nAll articles filed in Jigar Joshi ‘ Prem’ જિગર જોષી ‘પ્રેમ’\nકેમ? : જિગર જોષી ‘પ્રેમ’\nBy: Nehal August 28, 2021 August 26, 2021\nGujarati Kavita ગુજરાતી કવિતા, Jigar Joshi ' Prem' જિગર જોષી 'પ્રેમ', Poetry\nકેમ? તને સમજાવું બોલ હવે કેમ ?હૈયાની નમણી શી ભીંત ઉપર આજ અઢી અક્ષરની ટાંગી છે ફ્રેમતને સમજાવું બોલ હવે કેમ ? હોંઠોના ઓરડાને તાળાઓ દૈ અમે કૂંચીઓ ફેંકી તળાવમાંમનગમતા મૌનની ભાષાઓ શિખવાને આવ્યા છઇ આંખોની વાવમાં હાથોમાં લજ્જાની મહેંદી મૂકી‘તી એના રંગોથી છલક્યો છે ડેમતને સમજાવું બોલ હવે કેમ ? તાજા કોઇ સ્પર્શોના ફૂલોની…\nBy: Nehal January 24, 2021 February 1, 2021\nનહીં મંદિર નહીં દેરું સ્વપ્ન જોયું અદકેરુંકોઇ લખાવી રહ્યું હતું – હું કરતો’તો એ ઘેરું. અવાજ જેવું કૈં જ હતું નહીં – એનું મૌન પડઘાતુંકશુંક નીકળે આરપાર ને ક્યાંક કૈંક અથડાતુંએકલવાયો દીવો જલતો – નહીં મંદિર નહીં દેરું ! ‘નમ: કવિતા’ લખી ને એણે પ્રાણ પૂર્યા કાગળિયેએવું લાગ્યું હરિએ કીધું : “આવને વ્હાલાં મળીએ.”આંખ આંજી…


દિવાળી પર લક્ષ્મી પૂજા દરમિયાન ધ્યાન રાખો આ બાબતોનું, માતા લક્ષ્મીની આવી તસવીરોની પૂજા કરવાથી મળે છે તેમના આશીર્વાદ – Online88Media\nદિવાળી પર લક્ષ્મી પૂજા દરમિયાન ધ્યાન રાખો આ બાબતોનું, માતા લક્ષ્મીની આવી તસવીરોની પૂજા કરવાથી મળે છે તેમના આશીર્વાદ\nહિન્દુઓનો સૌથી મોટો તહેવાર દિવાળી નજીક આવી રહ્યો છે. આવી સ્થિતિમાં બજારમાં રોનક જોવા મળી રહી છે. લોકો તહેવારની જોરશોરથી તૈયારી કરી રહ્યા છે. દિવાળીના દિવસે માતા લક્ષ્મીની વિશેષ પૂજા કરવામાં આવે છે. આવી સ્થિતિમાં ઘણા લોકો માતા લક્ષ્મીની પૂજા કરવા માટે કોઈપણ તસવીર અથવા મૂર્તિ પોતાના ઘરે લાવે છે. જે યોગ્ય નથી. દિવાળીના દિવસે માતા લક્ષ્મીની મૂર્તિ અથવા તસવીર લાવવા માટે, કેટલીક બાબતોનું વિશેષ ધ્યાન રાખવું પડે છે, નહીં તો તમારા પર તેની નકારાત્મક અસર પણ પડી શકે છે. માત્ર દિવાળી પર જ નહીં, દિવાળીની સાથે અન્ય પ્રસંગો પર પણ આ વાતનું ખાસ ધ્યાન રાખવું જોઈએ. આજે અમે તમને જણાવીશું કે દિવાળીના દિવસે માતા લક્ષ્મીની કેવા પ્રકારની મૂર્તિની પૂજા કરવી જોઈએ.\nજેમ કે તમે જાણો છો કે માતા લક્ષ્મીની પૂજા કરવાથી ધન અને ખ્યાતિ મળે છે. આવી સ્થિતિમાં આપણે જે પણ તસવીર ઘરે લાવીએ છીએ તેમાં ઐરાવત હાથીનું હોવું ખૂબ જ શુભ માનવામાં આવે છે. આ સાથે જો તે જ હાથી પોતાની સૂંઢમાં કળશ લઈને ઉભો છે તો તેનાથી પણ વધુ શુભ ફળ મળે છે. આવિ તસવીરની પૂજા કરવાથી તમારા ઘરમાં સકારાત્મક ઉર્જાનો સ્ત્રોત બને છે. જીવનમાં સુખ અને સમૃદ્ધિ આવે છે. દિવાળી પર માતા લક્ષ્મીની આવી તસવીરોની પૂજા કરવી જોઈએ.\nઆ વાતો ઉપરાંત જે પણ તસવીરમાં માતા લક્ષ્મી ભગવાન વિષ્ણુના ચરણ તરફ બેઠી હોય, એવા પ્રકારની તસવીર ઘરમાં રાખવાથી સુખ-સમૃદ્ધિ બની રહે છે. તમે તમારા ઘરમાં ધન-સંપત્તિ માટે માતા લક્ષ્મીની એવી તસવીરની પૂજા કરો, જેમાં તે ધનના દેવતા કુબેર સાથે હોય.\nઆ સાથે જ માતા લક્ષ્મીની કમળના આસન પર બેઠેલી તસવીર પણ ખૂબ જ શુભ માનવામાં આવે છે. આવી તસવીરની પૂજા કરવાથી માતા લક્ષ્મી હંમેશા આપણા ઘરમાં વાસ કરે છે અને તેમના આશીર્વાદ બની રહે છે. જેના કારણે આપણા ઘરમાં ક્યારેય પૈસા અને અનાજની અછત નથી રહેતી અને બરકત હંમેશા જળવાઈ રહે છે.\nમાતા લક્ષ્મીની તસવીર ખરીદતી વખતે આ વાતનું પણ ધ્યાન રાખો કે જે તસવીરમાં લક્ષ્મીની સાથે શ્રીગણેશ અને સરસ્વતી હોય તે જ તસવીર ખરીદો. આવી તસવીર પૂજા માટે શ્રેષ્ઠ માનવામાં આવે છે. આ સાથે ગજલક્ષ્મી એટલે કે હાથી પર બેઠેલી માતા લક્ષ્મીની તસવીર પણ પૂજા માટે શુભ માનવામાં આવે છે.\nઆવી તસવીરની ભૂલથી પણ ન કરો પૂજા: જે પણ તસવીરમાં માતા લક્ષ્મી ઘુવડ પર સવારી કરતા જોવા મળે તે તસવીરની ભૂલથી પણ પૂજા ન કરવી જોઈએ. આમ કરવું શુભ માનવામાં આવતું નથી. જોકે ઘુવડ માતા લક્ષ્મીનું વાહન છે, પરંતુ તે નિશાચર પ્રકૃતિનું પ્રાણી છે, એટલે કે તે રાત્રે જાગતું રહે છે. હિંદુ ધર્મમાં એવી પણ માન્યતા છે કે જો ઘરની આસપાસ ઘુવડ દેખાય તો તે અશુભ સંકેત છે. ઘુવડ એ નકારાત્મકતાનું પ્રતીક છે. તેથી ભૂલથી પણ જીવનમાં ક્યારેય પણ ઘુવડ પર બેઠેલા માતા લક્ષ્મીની પૂજા ન કરવી જોઈએ.\nTagged BlessingDharmikDiwaliMata LakshmiWorship\nસાંજના સમયે ભૂલથી પણ ન કરો આ4કામ, થાય છે નુક્સાન, આવે છે ગરીબી\nOctober 3, 2020 October 3, 2020 mansi


Gold Price moves in Positive moves due to Britain Election | ટ્રેડ ડીલ, બ્રિટનની ચૂંટણી પરિણામોની નકારાત્મક અસર અવગણી સોનાના ભાવ મક્કમ સપાટીએ પહોંચ્યા - business\nટ્રેડ ડીલ, બ્રિટનની ચૂંટણીની નકારાત્મક અસર અવગણી સોનાના ભાવ મક્કમ સપાટીએ પહોંચ્યા\nPublished: Dec 14, 2019, 08:35 IST | Boolean Watch | Mumbai\nસોનાના ભાવની તેજી કે મંદી આડેથી એક સાથે બે પરિબળોનો શુક્રવારે અંત આવ્યો હતો. ગુરુવારે વ્યાજદર હળવા રહેશે એવી આશાએ વધેલું સોનું રાષ્ટ્રપતિ ટ્રમ્પે ચીન સાથેની પ્રથમ તબક્કાની સંધિ જાહેર કરી હતી.\nસોનાના ભાવની તેજી કે મંદી આડેથી એક સાથે બે પરિબળોનો શુક્રવારે અંત આવ્યો હતો. ગુરુવારે વ્યાજદર હળવા રહેશે એવી આશાએ વધેલું સોનું રાષ્ટ્રપતિ ટ્રમ્પે ચીન સાથેની પ્રથમ તબક્કાની સંધિ જાહેર કરી હતી. આ જાહેરાત સાથે જ સોનાના ભાવ એક સપ્તાહની ઉપરની સપાટીથી ઘટી ગયા હતા. બ્રેક્ઝિટ આડેની સૌથી મોટી અડચણનો પણ બ્રિટનની ચૂંટણીના પરિણામ સાથે અંત આવ્યો હતો. આ સાથે તેજીના બે મોટા પરિબળો હવે પૂરા થયા છે. આમ છતાં સોનાના ભાવ આજે આશ્ચર્યજનક રીતે મક્કમ જોવા મળી રહ્યા છે. અમેરિકામાં રિટેલ વેચાણના આંકડા ઑક્ટોબરમાં માત્ર ૦.૨ ટકાની વૃદ્ધિ દર્શાવે છે જે ૦.૫ ટકા અપેક્ષિત હતા. શૅરબજારની તેજી, ડૉલરની નબળાઈ અને વધેલા યિલ્ડના કારણે જોકે મોટી તેજી આવે તેવી શક્યતા જણાતી નથી.\nવૈશ્વિક બજારમાં હાજરમાં સોનું ગુરુવારે ૧૪૭૪.૬ ડૉલરની સપાટીએ ખૂલી વધી ૧૪૮૫.૩૧ થયા બાદ કડાકા સાથે ઘટી ૧૪૬૪.૯ ડૉલર પ્રતિ ઔંસની સપાટીએ બંધ આવ્યું હતું. આજે સોનું ૧૪૭૦.૭ ડૉલર પ્રતિ ઔંસની સપાટી ઉપર છે. ન્યુ યોર્ક ફેબ્રુઆરી વાયદો ૦.૨૫ ટકા વધી ૧૪૭૫.૯૫ ડૉલર અને ચાંદી ૦.૦૫ ટકા વધી ૧૬.૯૫૭ ડૉલર પ્રતિ ઔંસની સપાટીએ બંધ છે.\nભારતીય બજારમાં આજે સોનું અને ચાંદી ઘટાડા સાથે ખૂલ્યાં હતાં પણ ડૉલર સામે રૂપિયો મજબૂતાઈથી નબળો પડ્યો હોવાથી અને વિદેશી બજારમાં મક્કમ ભાવના કારણે નીચા મથાળેથી વધ્યા હતા. ભારતમાં હાજર બજારમાં સોનું ૧૪૫ ઘટી ૩૮,૯૩૦ અને અમદાવાદ ખાતે ૧૫ ઘટી ૩૮,૯૭૦ રૂપિયા પ્રતિ ૧૦ ગ્રામની સપાટીએ બંધ આવ્યા હતા. સોનું ફેબ્રુઆરી વાયદો ૧૦ ગ્રામદીઠ ૩૭,૪૬૬ ખૂલી ઉપરમાં ૩૭,૭૩૦ અને નીચામાં ૩૭,૪૬૬ રૂપિયાના મથાળે અથડાઈ પ્રથમ સત્રના અંતે ૧૫૨ વધીને ૩૭,૬૯૬ રૂપિયા બંધ રહ્યો હતો. ગોલ્ડ-ગિની ડિસેમ્બર કૉન્ટ્રૅક્ટ પ્રથમ સત્રના અંતે ૧૪ વધીને ૮ ગ્રામદીઠ ૩૦,૪૧૯ અને ગોલ્ડ-પેટલ ડિસેમ્બર કૉન્ટ્રૅક્ટ પ્રથમ સત્રના અંતે ૮ ઘટીને ૧ ગ્રામદીઠ ૩૮૪૦ રૂપિયા થયા હતા, જ્યારે સોનું-મિની જાન્યુઆરી વાયદો ૧૦ ગ્રામદીઠ ૧૧૮ વધીને બંધમાં ૩૭,૬૭૭ રૂપિયાના ભાવ રહ્યા હતા. મુંબઈ હાજર ચાંદી ૭૦ વધી ૪૫,૧૦૦ અને અમદાવાદ ખાતે ૮૦ વધી ૪૫,૧૬૦ રૂપિયા બંધ આવી હતી. ચાંદીના વાયદાઓમાં ચાંદી માર્ચ કૉન્ટ્રૅક્ટ કિલોદીઠ ૪૩,૯૦૮ ખૂલી ઉપરમાં ૪૪,૨૯૨ અને નીચામાં ૪૩,૮૮૦ના સ્તરને સ્પર્શી પ્રથમ સત્રના અંતે ૩૨૯ વધીને ૪૪,૨૫૫ બંધ રહ્યો હતો. ચાંદી-મિની ફેબ્રુઆરી ૩૨૧ વધીને ૪૪,૨૬૪ અને ચાંદી-માઈક્રો ફેબ્રુઆરી ૩૧૬ વધીને ૪૪,૨૬૮ રૂપિયા બંધ રહ્યા હતા.\nરૂપિયો વૃદ્ધિ જાળવી શક્યો નહીં\nઅમેરિકા અને ચીન વચ્ચે ટ્રેડ વૉરનો અંત આવે અને પ્રથમ તબક્કાની સંધિ થાય એવી જાહેરાત બાદ ડૉલર વિદેશી બજારમાં નબળો પડ્યો હતો. જોકે ક્રૂડ ઑઈલના ભાવ ત્રણ મહિનાની ઊંચી સપાટીએ આવતા ભારતીય ચલણ દિવસનો ઉછાળો જાળવી શક્યો નહોતો. દિવસની શરૂઆતમાં રૂપિયો ૩૩ પૈસા વધી ૭૦.૫૪ની સપાટી ખૂલ્યા બાદ ૭૦.૫૦ થયો હતો. આ પછી શૅરબજારની તેજીના કારણે દિવસભર મજબૂત રહ્યા બાદ ક્રૂડ ઑઈલના વધી રહેલા ભાવથી નીચે પટકાયો હતો. દિવસના અંતે રૂપિયો ૭૦.૮૩ની સપાટીએ બંધ આવ્યો હતો.


ગૌશાળામાં નોકરી કરતા દાહોદના એક આદીવાસી પિતાના પુત્રની ગૌરવયાત્રા વાંચવા જેવી છે ગૌશાળામાં નોકરી કરતા દાહોદના એક આદીવાસી પિતાના પુત્રની ગૌરવયાત્રા વાંચવા જેવી છે\nદાહોદ જિલ્લાના દાદુર નામના નાનકડા ગામમાં રહેતો એક આદીવાસી પરિવાર રોજી રોટીની શોધમાં વતન છોડીને સૌરાષ્ટ્રમાં આવ્યો. પરિવારના મોભી હિંમતસિંહ બામણિયા એમના ધર્મપત્નિ અને ત્રણ સંતાનો સાથે ગોંડલ તાલુકાના કમરકોટડા ગામમાં સ્થાયી થયા. શરુઆતમાં બીજાની જમીન વાવવા માટે રાખતા પરંતું આકાશી ખેતીના લીધે પરીવારનું ગુજરાન ચલાવવામાં તકલીફ પડતી હતી આથી કમરકોટડાની ગૌશાળામાં મહિને 6000ના પગારથી નોકરી શરુ કરી જેથી દર મહિને થોડી પણ નિશ્વિત આવક મળી રહે.\nહિંમતસિંહનો દિકરો ગુલાબ ભણવામાં હોશીયાર હતો. આર્થિક સંકડામણ ખૂબ હોવા છતા હિંમતસિંહે દિકરા ગુલાબને સરકારી શાળામાં ભણાવ્યો. કમરકોટડાની બાજુમાં આવેલા શિવરાજગઢ ગામની સરકારી હાઇસ્કૂલમાંથી અભ્યાસ કરીને આ છોકરાએ 10માં ધોરણની બોર્ડની પરીક્ષા આપી. શાળાના આચાર્યશ્રી અને શિક્ષકોના યોગ્ય માર્ગદર્શનથી આદીવાસી પરીવારનો આ દિકરો બોર્ડમાં 99.53 PR સાથે પાસ થયો. પરીણામ અદભૂત હતું પણ હવે આગળ શું કરવું એની કોઇ દીશા નહોતી. છોકરાની ઇચ્છા હતી કે ડીપ્લોમાં કરીને કોઇ નોકરી કરીશ અને પપ્પાને મદદ કરીશ અને એના પિતાજીની ઇચ્છા હતી કે આઇટીઆઇનો કોઇ કોર્સ કરે.\nગુલાબ દસમા ધોરણના વેકેશનમાં ગોંડલના એકટીવ કોમ્યુટર ક્લાસમાં ચેતનભાઇ કાથરોટીયા પાસે કોમ્પ્યુટર શીખવા માટે જતો હતો. જ્યારે ગુલાબના રીઝલ્ટની એને જાણ થઇ ત્યારે એણે ગુલાબને સાયન્સમાં આગળ વધવાની સલાહ આપી. ગુલાબે પોતાના પરીવારની આર્થિક પરીસ્થિતીની વાત કરી અને સાયન્સની ફી ભરવાની એની કોઇ ક્ષમતા નથી એમ જણાવ્યુ. ચેતનભાઇએ ગુલાબને સમજાવતા કહ્યુ, “તારે આગળ અભ્યાસ કરવો હોય તો હું એક શાળાના સંચાલકને વાત કરુ તારી ફી માફ કરી દેશે” ગુલાબે આગળ ભણવામાં રસ બતાવ્યો એટલે ચેતનભાઇએ ગોંડલમાં આવેલી ગંગોત્રી સ્કૂલના સંચાલક શ્રી સંદીપભાઇ છોટાળાને આ છોકરા વિશે વાત કરી.\nસંદીપભાઇએ બધી વાત સાંભળ્યા પછી છોકરાને શાળાએ બોલાવવાને બદલે એ પોતે જ કેટલાક મિત્રો અને શિક્ષકો સાથે કમરકોટડા ગુલાબના ઘરે પહોંચી ગયા. ગુલાબના આગળના અભ્યાસનો તમામ પ્રકારનો ખર્ચ પોતે ઉપાડી લેશે એવી હિંમતસિંહને ખાત્રી આપી. તમે મને ગુલાબ આપો હું તમને ડો.ગુલાબ આપીશ આવી હદયભાવના સાથે સંદીપભાઇ ગુલાબને કમરકોટડાથી ગોંડલ લાવ્યા. ગુલાબનો અભ્યાસ શરુ થયો પણ હજુ ગંગોત્રી સ્કૂલમાં હોસ્ટેલ શરુ થઇ નહોતી એટલે ગુલાબના રહેવાની વ્યવ્સ્થા નેશનલ હાઇવે પર આવેલા ગુરુકુળમાં કરવામાં આવી. ગુરુકુળના ભગત સાહેબે પણ સંદીપભાઇની સેવાભાવનાને ટેકો આપીને જ્યાં સુધી ગંગોત્રી સ્કૂલની હોસ્ટેલ શરુ ના થઇ ત્યાં સુધી ગુલાબને રહેવાની વ્યવસ્થા કરી આપી.\nએકદિવસ સંદિપભાઇએ ગુલાબને પોતાની ચેમ્બરમાં બોલાવ્યો. ગુલાબને એના જીવનનું ધ્યેય દ્રઢાવતા એમણે એક કાગળ પર પોતાના જ હસ્તાક્ષરમાં સહી કરીને એક વાક્ય લખ્યુ (જે ફોટા માં ઉપરના ભાગે મુકેલ છે). ગુલાબને કહ્યુ, “બેટા, તું બીજી કોઇ ચિંતા ના કરતો આજથી તારી બધી જ જવાબદારી મારી છે. તું માત્ર અભ્યાસમાં ધ્યાન રાખ મારે તને ડોકટર તરીકે જોવો છે અને મને પુરો વિશ્વાસ છે કે તું ચોક્કસ ડોકટર બનીશ.” બસ પછી તો ગુલાબે પણ તનતોડ મહેનત કરી. ધો. 12 વિજ્ઞાનપ્રવાહમાં ખૂબ સારા ટકા આવ્યા અને રાજકોટની સરકારી મેડીકલ કોલેજમાં એને એડમીશન પણ મળી ગયુ.\nસંદીપભાઇએ2વર્ષ પહેલા કાગળ પર જે વાક્ય લખ્યુ હતુ એ વાક્ય વાસ્તવિકતા બની ગયુ. ધો.11 અને ધો.12નો ગુલાબના અભ્યાસનો બધો જ ખર્ચો સંદીપભાઇ છોટાળાએ ઉપાડ્યો હતો એટલું જ નહિ આજની તારીખે પણ ગુલાબના અભ્યાસનો બધો ખર્ચો સંદીપભાઇ આપી રહ્યા છે. ગુલાબ કહે છે કે “સંદીપભાઇએ મને દિકરાની જેમ રાખ્યો છે. હુ એને કોલ કરુ એટલે તુરંત જ મારા ખાતામાં રકમ ટ્રાન્સફર કરી આપે. મારી બિમારીમાં મને સુપર સ્પેશીયાલીસ્ટ ડોકટરની સારવાર અપાવી છે. પૈસા તો કદાચ મળી રહે પણે સંદીપભાઇએ ખૂબ પ્રેમ અને પ્રોત્સાહન આપ્યુ છે જેના પરીણામે આજે હું મેડીકલ કોલેજમાં અભ્યાસ કરુ છું.\nગરીબ પરીવારના ગુલાબને ડો. ગુલાબ બનાવવાની યાત્રાના સૌ સહભાગીઓને વંદન.\nગુજરાતના સૌથી લોકપ્રિય ફેસબુક પેઈજ “જ્ઞાન સાથે ગમ્મત” ની આ પોસ્ટ તમને પસંદ પડી હોય તો જરૂર બીજા મિત્રો સાથે શેર કરજો. અને શૈલેશ સગપરીયા ના બેસ્ટ સેલર ગુજરાતી પુસ્તકો ખરીદવા અહી ક્લિક કરો અથવા વોટ્સએપ કરો 7405479678


શિક્ષકોની જિલ્લાની આંતરિક ફેરબદલી ઓનલાઇન સીસ્ટમથી કરવા શિક્ષણ વિભાગ દ્વારા નિર્ણય કરાયો\nઅરજીઓ મળ્યા બાદ કમ્પ્યુટર સોફ્ટવેરના માધ્યમથી જ શિક્ષકોની બદલી કરાશે\nઅમદાવાદ : શિક્ષણ વિભાગ દ્વારા મહત્વનો નિર્ણંય લેતા હવેથી શિક્ષકોની જિલ્લાની આંતરીક ફેરબદલી કમ્પ્યુટરાઈઝ્ડ સિસ્ટમથી કરવાનો નિર્ણય લેવાયો છે. હવે બદલી માટેની અરજીઓ મળ્યા બાદ કમ્પ્યુટર સોફ્ટવેરના માધ્યમથી જ શિક્ષકોની બદલીઓ કરવામાં આવશે. આમ, અગાઉ બદલીઓને લઈને વિભાગના અધિકારીઓ સામે આંગળીઓ ચિંધાતી હતી તેને અટકાવવા અને પારદર્શક રીતે બદલી થાય તે માટે કમ્પ્યુટર દ્વારા જ બદલીઓ થશે. આ માટે ઓનલાઈન ખાલી જગ્યાની વિગતો નાંખ્યા બાદ શિક્ષકો અરજી કરશે. ત્યાર બાદ અરજીની ચકાસણી કરી માન્ય અરજીઓ પૈકી કમ્પ્યુટર દ્વારા બદલીના હુકમો આપવામાં આવશે.\nપ્રાથમિક શિક્ષકોની માંગણીની બદલીઓ કમ્પ્યુટરાઈઝ્ડ સિસ્ટમથી ઓનલાઈન બદલીઓ કરવા અંગેનો કાર્યક્રમ તૈયાર કરાયો છે. જેના માટે સૌપ્રથમ જિલ્લા પ્રાથમિક શિક્ષણાધિકારીએ વેબસાઈટ પર જઈ લોગીન કરવાનું રહેશે. ત્યારબાદ ખાલી જગ્યાઓની એન્ટ્રી કરવાની રહેશે. 31 ઓગસ્ટ, 2020ની સ્થિતીએ મંજુર મહેકમ પ્રમાણે 31 ડિસેમ્બર, 2020ની સ્થિતીએ ખાલી જગ્યાઓ ધ્યાને લઈ તે મુજબની ખાલી જગ્યાઓ અપલોડ કરવાની રહેશે. ખાલી જગ્યાઓ અપલોડ કરતી વખતે જિલ્લા વિભાજનમાં જે શિક્ષકો વિકલ્પ મુજબ શાળા ફાળવણીનો હુકમ કર્યો છે તેવા શિક્ષકો પૈકી છુટા ન થયેલા હોય તે કિસ્સામાં શિક્ષકને હાલની શાળા ખાલી જગ્યા તરીકે દર્શાવવાની રહેશે.\nઉપરાંત આંતરીક કે જિલ્લા ફેરબદલી થયેલી હોય અને 10 ટકાથી વધુ ખાલી જગ્યાના કારણે છુટા કરવામાં આવ્યા ન હોય તો તેવા કિસ્સામાં મુળ શાળાની જગ્યા ખાલી જગ્યા તરીકે દર્શાવવાની રહેશે અને બદલીની શાળામાં જગ્યા ભરેલી ગણવાની રહેશે. જે પ્રાથમિક શિક્ષક આંતરીક બદલી કરાવવા ઈચ્છતા હોય તેમણે વેબસાઈટ પર વિગતો ભરી ઓનલાઈન અરજી સબમીટ કરવાની રહેશે. કન્ફર્મ થયેલી અરજીની પ્રિન્ટ કાઢી તે નકલમાં શાળાના મુખ્ય શિક્ષકના સહી સિક્કા મેળવવાના રહેશે. ત્યારબાદ તાલુકા પ્રાથમિક શિક્ષણાધિકારીને જરૂરી આધાર પુરાવા રજૂ કરવાના રહેશે\nઆધાર પુરાવાની ચકાસણી કરી અરજીની પહોંચ આપવાની રહેશે. અરજી મંજુર-નામંજુર કરીને6ફેબ્રુઆરી સુધીમાં જિલ્લા પ્રાથમિક શિક્ષણાધિકારીની કચેરીએ મોકલવાની રહેશે. ત્યાર બાદ જિલ્લા પ્રાથમિક શિક્ષણાધિકારીએ 10 ફેબ્રુઆરી સુધીમાં અરજીઓ એપ્રુવલ અથવા રિજેક્ટની કાર્યવાહી ઓનલાઈન કરવાની રહેશે. આ કામગીરી પૂર્ણ થયા બાદ કમ્પ્યુટર સોફ્ટવેર દ્વારા નિયમોનુસાર બદલી પાત્ર સંબંધિત શિક્ષકોની બદલીના ઓર્ડર તૈયાર થશે. બદલી ઓર્ડર શિક્ષકોએ વેબસાઈટ પરથી જાતે જ મેળવી લેવાનો રહેશે. શિક્ષકોએ ઓનલાઈન શાળા પસંદગી કરતી વખતે ડાયસ કોડ અને શાળાનું નામ પસંદ કરતી વખતે પુરતી કાળજી લેવાની રહેશે. પસંદગી મુજબ થયેલા ઓનલાઈન બદલી હુકમ રદ કરાશે નહીં\nઓનલાઈન બદલી અંગેનો કાર્યક્રમ જાહેર કરાયો છે જે મુજબ 15 જાન્યુઆરીથી 18 જાન્યુઆરી સુધી જિલ્લા દ્વારા ખાલી જગ્યા ઓનલાઈન ભરાશે. 19થી 22 જાન્યુઆરી દરમિયાન ખાલી જગ્યાનું વેરીફીકેશન, 23 જાન્યુઆરીથી 27 જાન્યુઆરી ચકાસણી, 28થી 30 જાન્યુઆરી મોડીફીકેશન, 31 જાન્યુઆરીથી2ફેબ્રુઆરી સુધી આંતરીક બદલી માટેના ઓનલાઈન ફોર્મ ભરવાના રહેશે. 3થી6ફેબ્રુઆરી દરમિયાન તાલુકા દ્વારા ચકાસણી, 7થી 10 ફેબ્રુઆરી દરમિયાન જિલ્લાકક્ષાએ એપ્રુવલ અપાશે. 11થી 13 ફેબ્રુઆરીએ ડેટા વેરીફીકેશન થશે અને 14 ફેબ્રુઆરીથી 15 ફેબ્રુઆરી દરમિયાન આંતરીક બદલીના હુકમો ઓનલાઈન મેળવી લેવાના રહેશે.


મેઇનમાં લેન લિબ્બી ખાતે જીવન-કદની ચોકલેટ મૂઝ\nયુનાઈટેડ સ્ટેટ્સ મૈને\nમૈનેમાં સૌથી સુંદર મિઝ\nલેની ધ મૂઝ એક છે 76,000\nમેઈન્સના લેન લિબ્બી ચોકલેટ્સમાં એક સ્ટોપ મેઝ પ્રેક્ષકો માટે આવશ્યક છે. લેની, જીવનના કદની ચોકલેટ મેઝ, બનાવવા માટે ચાર અઠવાડિયાની મૂર્તિકળા લાગી. © 2010 કિમ નોક્સ બેકીયસ\nહું જાણું છું કે તમે શું વિચારી રહ્યાં છો ... તમે મૈને બધામાં સૌથી મીઠી મીઠાને ઘોષણા કરવા માટે ઘણાં બધાંને ચુંબન કરવા પડે. છેવટે, મેઈન ડિપાર્ટમેન્ટ ઑફ ઈનલેન્ડ ફિશરીઝ અને વન્યજીવનમાં વન્યજીવશાસ્ત્રીઓનો અંદાજ છે કે રાજ્યની ઉંચાઈ વસ્તી લગભગ 76,000 છે.\n76,000 માં એક ખાસ ઉંદરોને શોધી કાઢવું તે મુશ્કેલ નથી કારણ કે તમે કલ્પના કરો છો, છતાં. તે મીઠું મીઠું સામગ્રી બનાવવામાં આવે છે તે નક્કી કરવા માટે puckered ધંધો મહિના નથી લેતી. તે સ્કેરબોરો, મૈનેમાં લેન લિબ્બી ચોકલેટ્સમાં માત્ર એક સફર લે છે.\nએક સ્વીટ મેજિક\n380 પાઉન્ડ મેઇન બ્લેક રીઅર માં ચાલી રહ્યું છે કારણ કે તે ધ્વનિ તરીકે ધમકાવીને નથી. જો તે આ ચોક્કસ રીંછ નથી! લિબ્બી ઘન ચોકલેટમાંથી બનાવવામાં આવે છે © 2010 કિમ નોક્સ બેકીયસ\nલેન લિબ્બી લેની મૂઝનું ઘર છે, અને મને માને છે, તે એક સ્વીટી છે. તે વિશ્વની એકમાત્ર જીવન-કદની ચોકલેટ મેઝ છે - 1,700 પાઉન્ડનું દૂધ ચોકલેટ!\nલેનીને 1997 ના ઉનાળા દરમિયાન ચાર સપ્તાહની અવધિમાં સ્થાપવામાં આવી હતી અને તેના અનાવરણ પછી, તે દક્ષિણ મેઈનમાં લોકપ્રિય આકર્ષણ બન્યું છે. લેનીનો "નિવાસસ્થાન" માં ખાદ્ય કલર સાથે સફેદ ચોકલેટથી રંગેલા વાદળીનો તળાવનો સમાવેશ થાય છે.\nમેં સૌ પ્રથમ 2002 માં લેનીને જોયો. જ્યારે હું 2010 માં મારા પરિવાર સાથે લેન લિબ્બી ચોકલેટ્સમાં પાછો ફર્યો, જેથી મારી પુત્રી જીવન-કદના ચોકલેટ મેઝ સાથેની પ્રથમ એન્કાઉન્ટરનો આનંદ માણી શકે, મને તે જોવાની ખુશી હતી કે લેની પાસે નવી કંપની છે: લિબી, 380 પાઉન્ડ ઘન ડાર્ક ચોકલેટ રીંછ, અને તેના 80-પાઉન્ડ ડાર્ક ચોકલેટ બચ્ચા, કોકો અને ચિપ.\nમેઇન માં બનાવવામાં આવેલ સ્વાદિષ્ટ મીઠાઈ માટે લેન લિબ્બી ચોકલેટ્સની મુલાકાત લો\nતે લેન લિબ્બી ચોકલેટ્સને એક સ્વાદિષ્ટ સ્મૃતિચિહ્ન ખરીદ્યા વિના છોડવા માટે અદ્ભુત ઇચ્છાશક્તિ લેશે. © 2010 કિમ નોક્સ બેકીયસ\nજ્યારે લૅનીના શિંગડાને પકડવા માટેની ઇચ્છા વધતી જાય છે ... ધીમે ધીમે પાછળથી, અને આ ઐતિહાસિક યાન્કી એન્ટરપ્રાઈઝથી જાતે સારવાર લે છે જે 1926 થી મેઇનમાં ચોકલેટ બનાવે છે. ચોકલેટની મોહક સુગંધ એ સ્ટોરની અંદર અતિપ્રબળ છે, અને તમે 'દરેક કલ્પનાક્ષમ વિવિધ અને આકારમાં ચોકલેટ મળશે, જેમ કે ન્યૂ ઇંગ્લેન્ડ ફેવરિટ્સને સિશેલ્સ, લાઇટહાઉસીસ અને લોબસ્ટર્સ સહિત.\nત્યાં પહોંચવું ... લેન લિબ્બી સ્કૅરબોરો, મેઇનમાં યુએસ રૂટ 1 પર પોર્ટલેન્ડની 10 મિનિટની દક્ષિણે સ્થિત છે, મૈને ટર્નપાઇક / 95 થી બહાર નીકળો 42\nઉપર રહે છે? સ્કેરબરો હોટલો માટે TripAdvisor સાથે દર અને સમીક્ષાઓ સાથે સરખામણી કરો.\nકલાક ... સવારે9વાગ્યાથી બપોરના5વાગ્યા સુધી અઠવાડિયાના સાત દિવસ લેનીની મુલાકાત લો? વિસ્તૃત ઉનાળા અને તહેવારોની મોસમના કલાકો વિશે પૂછપરછ કરવા માટે 207-883-48 97 પર સ્ટોર કૉલ કરો.\nજો તમે મૈને ન મેળવી શકો છો ... લેન લિબ્બી વિવિધ પ્રકારના ચોકલેટ આપે છે જે ફોન અથવા ઑનલાઇન દ્વારા ઓર્ડર કરી શકે છે.\nબાળકો સાથે Ogunquit માં કરવા માટે 10 ફન વસ્તુઓ\n17 મૈને લોબસ્ટર વિશે તમે કયારેય નજર રાખતા નથી તેવી વસ્તુઓ\nએલ.એલ. બીન: એ 100 વર્ષ જૂની કે ક્યારેય નૅપ્સ નહીં\nમેઇનમાં પપમ બીચ\nમાર્લિંન બ્રાન્ડોની ખાનગી આઇલેન્ડમાં તાહીતીને ટેટીઆરો કહેવાય છે\nકેપિટોલ રિવરફ્રન્ટ 2016 ફ્રી આઉટડોર કોન્સર્ટ્સ\nહોટલમાં ફરિયાદો માટે એક પગલું બાય-સ્ટેપ ગાઇડ\nનોએમ સમર સ્ક્રીન 2017\nપોરિસ માં 8 મી ગોઠવણી માટે માર્ગદર્શન\nડિસેમ્બરમાં સાન ફ્રાન્સિસ્કો\nપેગોસો સ્પ્રીંગ્સ, કોલોરાડોમાં એક ગે વેકેશન પ્લાનિંગ માટેની માર્ગદર્શિકા\nસિલીકોન વેલીમાં રેની ડે પર શું કરવું તે બાબતો\nબ્રોડ ચેનલ, ક્વીન્સ: જમૈકા બે દ્વારા ઘેરાયેલો\nકેવી રીતે ટોરોન્ટો ટાપુઓ માટે ફેરી લો\nથોમ્પસન શિકાગો હોટેલ\nઆઉટ ઓફ ટાઉન મહેમાનો સાથે કરવા માટે ટોચની વસ્તુઓ કેસી માં રજાઓ દરમિયાન


બ્લેક હૉલ શું છે? - Abtak Media\nHome Education બ્લેક હૉલ શું છે?\nબ્લેક હૉલ શું છે?\nબ્લેક હૉલ અવકાશમાં તે બિંદુઓ છે જેની ઘનતા એટલી હોય છે કે તેઓ ઉંડા ગુરુત્વાકર્ષણ સિંક બનાવે છે. ચોક્કસ ક્ષેત્રની બહાર બ્લેક હોલની ગુરુત્વાકર્ષણના શક્તિશાળી ટગથી પ્રકાશ પણ પ્રકાશથી બચી શકતો નથી. કોઈપણ વસ્તુ કે જે ખૂબ નજીકનું કામ કરે છે – તે તારો, ગ્રહ અથવા અવકાશયાન હોઈ શકે છે – તેને સ્પેગેટિફિકેશન તરીકે ઓળખાતી સૈદ્ધાંતિક પ્રક્રિયામાં પુટ્ટની જેમ ખેંચાઈ અને સંકુચિત કરવામાં આવે છે.\nકુલ ચાર પ્રકારના બ્લેક હોલ હોય છે: સ્ટેલાર, ઈંટરમેડીએટ, સુપરમેસીવ અને મિનિએચર.\nસામાન્ય રીતે બ્લેક હોલ તારાઓના મૃત્યુથી રચાય છે. જેમ જેમ તારાઓ તેમના જીવનના અંત સુધી પહોંચે છે, મોટા ભાગના ફૂલે છે, માસ ગુમાવે છે અને પછી ઠંડુ થઈને વ્હાઇટ ડવાર્ફ બનાવે છે. પરંતુ આમાંના સૌથી મોટા સળગતા બોડી, જે આપણા પોતાના સૂર્યથી ઓછામાં ઓછા 10 થી 20 ગણા વિશાળ છે તે કાં તો સુપર ડેન્સ ન્યુટ્રોન તારાઓ અથવા કહેવાતા સ્ટેલાર માસ બ્લેક હૉલ બને છે.\nતેમના અંતિમ તબક્કામાં પ્રચંડ તારાઓ સુપરનોવા તરીકે ઓળખાતા મોટા વિસ્ફોટોમાં ધૂમ મચાવે છે. આવા વિસ્ફોટથી અંતરિક્ષમાં બહાર આવે છે પરંતુ સ્ટેલાર કોર પાછળ રહી જાય છે. જ્યારે તારો જીવંત હતો, અણુ ફ્યુઝનએ સતત બાહ્ય દબાણ બનાવ્યું જે તારાના પોતાના માસથી ગુરુત્વાકર્ષણની અંદરની ખેંચને સંતુલિત કરે છે. એક સુપરનોવાના તારાઓની અવશેષોમાં ગુરુત્વાકર્ષણનો વિરોધ કરવા માટે હવે કોઈ બળ નથી, તેથી નક્ષત્ર કોર પોતે જ તૂટી પડવાનું શરૂ કરે છે.\nજો તેનો માસ અનંત નાના બિંદુમાં તૂટી જાય, તો બ્લેક હોલનો જન્મ થાય છે. તે બધા જથ્થાને આપણા પોતાના સૂર્યના માસથી ઘણી વખત આવા નાના બિંદુમાં પેક કરવાથી બ્લેક હોલને તેમનો શક્તિશાળી ગુરુત્વાકર્ષણ ખેંચાય છે. આ હજારો તારાઓનો સમૂહ બ્લેક હોલ આપણા પોતાના આકાશગંગાની અંદર છૂપાવી શકે છે.\nબે બ્લેક હૉલ એક સમાન નથી હોતા\nઆઈન્સ્ટાઇનના સાપેક્ષતાના સામાન્ય સિદ્ધાંત દ્વારા આગાહી કરાયેલ સુપરમાસીવ બ્લેક હોલનો દળ અબજો સૂર્યની બરાબર હોઈ શકે છે. આ કોસ્મિક રાક્ષસો સંભવત મોટાભાગની તારા વિશ્વોના કેન્દ્રોમાં છુપાય છે. આકાશગંગાના સુપરમાસીવ બ્લેક હોલને તેના કેન્દ્ર પર સેગિટેરિયસ એ સ્ટાર(ay star) તરીકે ઓળખાય કે જે આપણા સૂર્ય કરતાં ચાર મિલિયન ગણો મોટો હોય છે.\nબ્લેક હોલ પરિવારના સૌથી નાના સભ્યો કે જે અત્યાર સુધી સૈદ્ધાંતિક છે. અંધકારની આ નાની વાતોએ લગભગ ૧૩.૭ અબજ વર્ષ પહેલાં બ્રહ્માંડની રચના કર્યા પછી તરત જ જીવનમાં ઝંપલાવ્યું હતું અને પછી ઝડપથી બાષ્પીભવન થઈ ગયા હતા. ખગોળશાસ્ત્રીઓ પણ શંકા કરે છે કે બ્રહ્માંડમાં મધ્યવર્તી-માસ બ્લેક હોલ તરીકે ઓળખાતી પદાર્થોનો વર્ગ અસ્તિત્વમાં છે જોકે તેમના માટેના પુરાવા અત્યાર સુધી ચર્ચાસ્પદ છે.\nબ્લેક હૉલ જીવનભર વધે છે અને કોઈ પણ નજીના ઑબ્જેક્ટ્સમાંથી ગેસ અને ધૂળને ખેંચી લ્યે છે.\nએસ્ટ્રોફિઝિસિસ્ટ નીલ ડીગ્રાસ ટાઇઝને એકવાર આ પ્રક્રિયાનું વર્ણન કર્યું: “While you’re getting stretched, you’re getting squeezed—extruded through the fabric of space like toothpaste throughatube.”\nપરંતુ બ્લેક હૉલ સંપૂર્ણ “કોસ્મિક વેક્યૂમ ક્લીનર્સ” હોતા નથી જેવુ લોકપ્રિય માધ્યમોમાં વારંવાર દર્શાવવામાં આવે છે. ઉદાહરણ તરીકે જો આપણો સૂર્ય અચાનક સમાન માસના બ્લેક હોલ દ્વારા બદલવામાં આવે, તો આપણા ગ્રહોનો પરિવાર અતિશય ઓછા પ્રકાશિત થઈને અસ્પષ્ટ રીતે ભ્રમણ કરશે.\nPrevious articleમરેલા લોકોનું ભૂતિયાકાંડનું કૌભાંડ ઝડપાયું\nNext articleસૌરાષ્ટ્ર-કચ્છમાં છેલ્લા ૨૪ કલાકમાં ભુકંપનાં ૮ આંચકા